
Σημείωμα για την έκδοση 


Τα κείμενα που παρουσιάζονται στο βιβλίο αυτό χρονολο¬ 
γούνται από το δεύτερο μισό του 19ου αιώνα (γράφτηκαν το 
1869-1870). Αποτελούν αφενός πολύτιμα ντοκουμέντα του 
ρωσικού επαναστατικού κινήματος (και του επαναστατικού κι¬ 
νήματος γενικά) και αφετέρου προκλητικούς και γόνιμους οδη¬ 
γούς προβληματισμού σε ζητήματα πολιτικής οργάνωσης, τα¬ 
κτικής και ηθικής. 

Πρωταρχική μέριμνα της παρούσας έκδοσης είναι η ανά¬ 
δειξη αυτού του διαχρονικού περιεχομένου. Η παρουσίαση των 
ιστορικών γεγονότων (πράγμα που προϋπέθετε την εκτενή α¬ 
ναφορά σε μια ογκώδη βιβλιογραφία αποτελούμενη από επι¬ 
στολές, προκηρύξεις, φυλλάδια, άρθρα εφημερίδων, πρακτικά 
δικών, βιογραφίες, απομνημονεύματα κτλ.) περνά αναγκαστι¬ 
κά σε δεύτερη μοίρα. 

Ο ρώσος επαναστάτης Σεργκέι Γκενάντιεβιτς Νετσάγιεφ 
(1847-1882) κατέφυγε ως εμιγκρές το 1868 στη Γενεύη της 
Ελβετίας, μετά την κατάπνιξη μιας φοιτητικής εξέγερσης στη 
Ρωσία. Εκεί γνώρισε τον μεγάλο ρώσο αναρχικό Μιχαήλ Α- 
λεξάντροβιτς Μπακούνιν (1814-1876) και σύναψε φιλία μαζί 
του παρά τη μεγάλη διαφορά ηλικίας που τους χώριζε (ο πρώ¬ 
τος ήταν μόλις 2 1 ετών ενώ ο δεύτερος 54)· Η σχέση τους ξε¬ 
κίνησε από την ενθουσιώδη συνεργασία και κατέληξε, πολύ 
σύντομα, στη διαφωνία, στην αίσθηση της προδοσίας και στη 
ρήξη για λόγους τόσο ιδεολογικούς όσο και ηθικούς και ψυχο¬ 
λογικούς. Όλη αυτή η τεταμένη κατάσταση απεικονίζεται α¬ 
νάγλυφα στα τέσσερα κείμενα που ακολουθούν. Αξίζει να ση¬ 
μειωθεί πως κανένα απ’ αυτά δεν είχε σχεδιαστεί ως απάντη¬ 
ση στα προηγούμενα -και όμως στην ουσία είναι. Το πρώτο, 



ΙΟ 


ΕΙΣΑΓΩΓΙΚΟ ΣΗΜΕΙΩΜΑ 


Η κατήχηση του επαναστάτη, που για πολλά χρόνια θεωρού¬ 
νταν εσφαλμένα έργο του Μπακούνιν, έχει μεταφραστεί κατά 
το ήμισυ και παλαιότερα στα ελληνικά, συνοδευόμενο από δύο 
εισαγωγικά κείμενα που διατηρούν τη χρησιμότητά τους, ιδί¬ 
ως όσον αφορά το ιστορικό πλαίσιο του «νετσαγεφισμού» (εκδ. 
Ελεύθερος Τύπος, Ι 99 θ· Στην παρούσα έκδοση, η μετάφρασή 
του έγινε από τα αγγλικά. Η έκδοση των υπολοίπων κειμένων 
και ιδίως της σημαντικότατης Επιστολής του Μπακούνιν (της 
οποίας μέρος δημοσιεύτηκε παλαιότερα στο περιοδικό «Μαύ¬ 
ρο Ρόδο») έγινε με βάση τον τέταρτο τόμο των «Αρχείων 
Μπακούνιν» που εκδόθηκαν για λογαριασμό του Ιηΐειηαάοηαΐ 
Ιηεάίυιιΐ νοοι δοεΐείε Οε$οΗϊει 1 εηϊ$ του Άμστερνταμ από τον εκ¬ 
δοτικό οίκο Ε. ]. Βπΐΐ το 1971 μ ε μετάφραση και επιμέλεια του 
ΑιϊΗογ ΕεΗηΐηξ ( ΜΐώεΙ Βα/εοαηΐηε εί $ε$ ηΐαήοτα ανεο 5ετχε/ 
Νεεαεν). Απ’ αυτό το βιβλίο προέρχονται αρκετές «ενημερωτι¬ 
κές» σημειώσεις που παρατίθενται μετά τα κείμενα. Οι υπό¬ 
λοιπες είναι δικές μου. 


Ζ.Σ. 

Σεργχέι Γκενάντιεβιτς Νετσάγιεφ 

Ο ρώσος επαναστάτης Νετσάγιεφ γεννήθηκε το 1847 στο 
Ιβάνοβο της Ρωσίας και πέθανε το 1882 στην Αγία Πετρούπο¬ 
λη. Έμεινε γνωστός για τις ιδέες του σχετικά με το ποια θα έ¬ 
πρεπε να ήταν η οργάνωση και η δράση ενός επαναστατικού 
κόμματος, για τη δραστηριότητά του, που ανταποκρινόταν στο 
οργανωτικό σχήμα που είχε συλλάβει, και για το ολόψυχο δό¬ 
σιμό του στην υπόθεση της επανάστασης. Μοναδικός σκοπός 
της ζωής του, για τον οποίο κάθε μέσο ήταν θεμιτό (από την 
αυτοθυσία, τον φανατισμό και την πειθώ μέχρι το ψέμα και τον 
καταναγκασμό) ήταν η καταστροφή του ρωσικού $&ΐιΐ 5 <ρο. 

Κατά το 1868-1869 ο Νετσάγιεφ συμμετείχε στο φοιτητι¬ 
κό επαναστατικό κίνημα στην Αγία Πετρούπολη. Το Μάρτιο 
του 1869 πήγε στη Γενεύη όπου γνώρισε τον εξορισμένο ρώσο 
αναρχικό Μιχαήλ Μπακούνιν και ανέπτυξε στενή (αν και βρα¬ 
χύχρονη) συνεργασία μαζί του. Κατά τη διάρκεια της άνοιξης 
και του καλοκαιριού του 1869 έγραψε την Κατήχηση του επα¬ 
ναστάτη, η οποία συγκεκριμενοποιεί την αγωνιστική φιλοσο¬ 
φία του και μια ηθική κατά την οποία κάθε μέσο που υπηρετεί 
τον επαναστατικό σκοπό είναι δικαιολογημένο. 

Τον Σεπτέμβριο του 1869 ο Νετσάγιεφ επέστρεψε στη 
Μόσχα, όπου ίδρυσε μια μικρή μυστική επαναστατική ομάδα 
τη Δικαιοσύνη του λαού, γνωστή επίσης με το όνομα Εταιρεία 
του τσεκουριού. Αυτή βασιζόταν στις αρχές της Κατήχησης και 
απαιτούσε από τα μέλη της απόλυτη υποταγή στον αρχηγό 
τους. Όταν ο I. Ιβάνοφ, ένας φοιτητής μέλος της ομάδας, δια- 
μαρτυρήθηκε εναντίον των μεθόδων του Νετσάγιεφ, ο δεύτε- 

ρος οργάνωσε την εκτέλεσή του. Η δολοφονία, που έγινε τον 
Νοέμβριο του 1869, ήταν έργο του ίδιου του Νετσάγιεφ, αν και 
ήταν παρόντα και άλλα μέλη της ομάδας. Όταν αποκαλύφθη¬ 
κε το έγκλημα, ο Νετσάγιεφ διέφυγε στην Ελβετία, 67 όμως 
μέλη της οργάνωσής του οδηγήθηκαν στο δικαστήριο. Ο Νε¬ 
τσάγιεφ επανασυνδέθηκε με τον Μπακούνιν και συμμετείχε σε 
επαναστατικές ενέργειες και ίντριγκες ώσπου η ανήθικη και α¬ 
συνείδητη συμπεριφορά του τον απαξίωσε στα μάτια του 
Μπακούνιν και άλλων ρώσων εμιγκρέδων. Ύστερα από αίτη¬ 
ση της ρωσικής κυβέρνησης, ο Νετσάγιεφ συνελήφθη από την 
ελβετική αστυνομία το 1872 και εκδόθηκε στη Ρωσία. Δικά¬ 
στηκε και καταδικάστηκε σε εικοσαετή φυλάκιση στο φρούριο 
Πετροπαυλόσκ, όπου πέθανε από απροσδιόριστες αιτίες, πα- 
ραμένοντας πιστός ώς την τελευταία στιγμή στις αρχές του και 
αλύγιστος στη συμπεριφορά του. Μέσα στη φυλακή ο Νετσά¬ 
γιεφ κατάφερε σιγά σιγά να πάρει με το μέρος του κάποιους 
από τους φύλακές του, οι οποίοι τον βοήθησαν να επικοινω¬ 
νήσει με τους φυλακισμένους συντρόφους του και με την κε¬ 
ντρική επιτροπή της οργάνωσης θέληση του λαού. (Η ομάδα 
αυτή οργάνωσε και εκτέλεσε τη δολοφονία του τσάρου Αλέξα¬ 
νδρου Β'.) Ο Φιοντόρ Ντοστογιέφσκι τον χρησιμοποίησε ως 
πρότυπο για τον ήρωά του Πιοτρ Βερχοβένσκυ στους Δαιμο¬ 
νισμένους. Η Κατήχηση του Νετσάγιεφ είχε και εξακολουθεί 
να έχει απήχηση σε πολλές επαναστατικές ομάδες ακραίων 
προσανατολισμών. 



Μιχαήλ Αλεξάντροβιτς Μπακούνιν 


Ο εξέχων ρώσος επαναστάτης και πολιτικός συγγραφέας 
Μιχαήλ Μπακούνιν γεννήθηκε το 1814 στο Πρεμούκινο της 
Ρωσίας και πέθανε το 1876 στη Βέρνη της Ελβετίας. Είναι ο 
σημαντικότερος ίσως εκπρόσωπος του αναρχισμού του Ι9ου 
αιώνα. Η διαμάχη του με τον Καρλ Μαρξ δίχασε για πάντα 
το ευρωπαϊκό επαναστατικό κίνημα. 

Ο Μπακούνιν ήταν ο μεγαλύτερος γιος ενός μικρού γαιο¬ 
κτήμονα της επαρχίας του Τβερ. Η εξέγερσή του άρχισε όταν 
τον έστειλαν στη Σχολή Πυροβολικού στην Αγία Πετρούπολη 
και όταν τον τοποθέτησαν, λίγο αργότερα, σε μια στρατιωτι¬ 
κή μονάδα στα πολωνικά σύνορα. Το 1835 εγκατέλειψε το πό¬ 
στο του δίχως άδεια, γλυτώνοντας μόλις και μετά βίας τη σύλ¬ 
ληψη για λιποταξία. Τα πέντε επόμενα χρόνια μοίρασε το 
χρόνο του ανάμεσα στο Πρεμούκινο, όπου αφοσιώθηκε στη με¬ 
λέτη των γερμανών φιλοσόφων Γιόχαν Φίχτε και Γκέοργκ 
Χέγκελ, και στη Μόσχα, όπου εισήλθε στους λογοτεχνικούς 
κύκλους του κριτικού Β. Μπελίνσκυ, του μυθιστοριογράφου I. 
Τουργκιένιεφ, και του εκδότη Αλεξάντερ Χέρτσεν. Το 184Ο, κι 
ενώ οι ιδέες του ήταν ακόμη ρευστές, πήγε στο Βερολίνο για 
να ολοκληρώσει την εκπαίδευσή του. Εκεί γοητεύτηκε από τις 
θεωρίες των Νέων Εγελιανών, ριζοσπαστών συνεχιστών του 
Χέγκελ. Το 1842 πήγε στη Δρέσδη όπου δημοσίευσε σε μια ρι¬ 
ζοσπαστική εφημερίδα το πρώτο του επαναστατικό πιστεύω, 
που τελείωνε με τον περίφημο και γνωστό ώς σήμερα αφορι- 
σμό του: «Το πάθος για την καταστροφή είναι και δημιουργι¬ 
κό πάθος». Αυτό του στοίχισε την επιτακτική διαταγή να επι¬ 
στρέφει στη Ρωσία. Αρνούμενος να υπακούσει, έχασε το δια¬ 
βατήριό του. Μετά σύντομα χρονικά διαστήματα παραμονής 

στην Ελβετία και το Βέλγιο, ο Μπακούνιν εγκαταστάθηκε στο 
Παρίσι, όπου συναναστράφηκε γάλλους και γερμανούς σοσια¬ 
λιστές, όπως τον Πιερ-Ζοζέφ Προυντόν και τον Καρλ Μαρξ, 
και πολλούς πολωνούς εμιγκρέδες, οι οποίοι τον ενέπνευσαν 
να συνδυάσει την υπόθεση της εθνικής απελευθέρωσης των 
σλαβικών λαών με εκείνη της κοινωνικής επανάστασης. Η ε¬ 
πανάσταση του 1848 στο Παρίσι τού έδωσε την πρώτη γεύση 
από οδομαχίες· και μετά λίγες μέρες ενθουσιώδους συμμετο¬ 
χής, ταξίδεψε προς τα ανατολικά με την ελπίδα να μεταδώσει 
τις φλόγες της επανάστασης στη Γερμανία και την Πολωνία. 
Τον Ιούνιο του 1848 παρακολούθησε στην Πράγα το Σλαβικό 
Συνέδριο, το οποίο τελείωσε απρόσμενα όταν τα αυστριακά 
στρατεύματα βομβάρδισαν την πόλη" λίγο αργότερα, τον ίδιο 
χρόνο, ζώντας ασφαλής στο Ανχάλτ-Κέτεν, στη Γ ερμανία, έ¬ 
γραψε το πρώτο του σημαντικό μανιφέστο, το Κάλεσμα στους 
Σλάβους. Κατήγγειλε την αστική τάξη ως ξοφλημένη αντεπα- 
ναστατική δύναμη· ζήτησε την ανατροπή της αυτοκρατορίας 
των Αψβούργων και τη δημιουργία μιας ελεύθερης ομοσπονδί¬ 
ας σλαβικών λαών στην Ευρώπη - και βασίστηκε στον αγρότη, 
και ιδίως στον ρώσο αγρότη, με την παράδοσή του της βίαιης 
εξέγερσης, ως κύριο συντελεστή της επικείμενης επανάστασης. 

Κουρασμένος από την αδράνεια, ο Μπακούνιν επιδόθηκε 
και πάλι σε επαναστατικές ίντριγκες και, λαμβάνοντας μέρος 
στην εξέγερση της Δρέσδης τον Μάιο του 1849» δεν κατάφερε 
αυτή τη φορά να αποφύγει τη σύλληψη. Οι σαξονικές αρχές τον 
παρέδωσαν στις αυστριακές, και αυτές, αφού τον κράτησαν για 
ένα διάστημα φυλακισμένο, τον παρέδωσαν στις ρωσικές. Τον 
Μάιο του 1851 βρισκόταν πάλι σε ρωσικό έδαφος, έγκλειστος 
στο φρούριο Πετροπαυλόσκ στην Αγία Πετρούπολη. Εκεί, έ¬ 
πειτα από παρακίνηση του αρχηγού της αστυνομίας, έγραψε 
τη μυστηριώδη Ομολογία, η οποία δεν δημοσιεύτηκε ώς το 
1921. Μεγάλο μέρος της αποτελείται από εκφράσεις μετά¬ 
νοιας για τις πράξεις του. Έχει όμως και σημεία απείθειας και 

τονίζει την αφοσίωση του Μπακούνιν στους Σλάβους και το 
μίσος του για τους Γερμανούς — αισθήματα που πρόσεξε με 
ενδιαφέρον και επιδοκίμασε ο ίδιος ο τσάρος. Ωστόσο, δεν βο¬ 
ήθησαν τον κρατούμενο. Παρέμεινε για τρία χρόνια στο φρού¬ 
ριο Πετροπαυλόσκ και για άλλα τρία σε ένα άλλο φρούριο, το 
Σλούσεμπουργκ, με αποτέλεσμα να τρωθεί σοβαρά η υγεία 
του. Τέλος, το 1857» τον έβγαλαν από την φυλακή για να τον 
εκτοπίσουν στη Σιβηρία. Ο κυβερνήτης της Ανατολικής Σιβη¬ 
ρίας ήταν εξάδελφος της μητέρας του Μπακούνιν, και πιθανόν 
μέσω αυτής της γνωριμίας πήρε την άδεια, το 1861, να κατε- 
βεί τον ποταμό Αμούρ, δήθεν για εμπορικές δουλειές. Όταν έ¬ 
φτασε όμως στην ακτή, ανέβηκε σε ένα αμερικάνικο πλοίο που 
είχε προορισμό την Ιαπωνία και κατέληξε μέσω των Η.Π.Α. 
στην Αγγλία. 

Η άφιξη του Μπακούνιν στα τέλη του 1 86 1 στο Λονδίνο 
τον επανασύνδεσε με τον Χέρτσεν, τον οποίο είχε δει για τε¬ 
λευταία φορά στο Παρίσι το 1847 και ο οποίος είχε σημαντική 
θέση ανάμεσα στους ρώσους εμιγκρέδες ως εκδότης της εφημε¬ 
ρίδας ΚοΙο/ζοΙ (Η Καμπάνα). Η δεκατετράμηνη παραμονή του 
Μπακούνιν στο Λονδίνο κατέληξε σε κάποια ρήξη με τον Χέρ¬ 
τσεν, ο οποίος είχε αποβάλλει ένα μέρος από την επαναστατι¬ 
κή ζέση της νιότης του και είχε έρθει σε σύγκρουση με τον κρι¬ 
τικό και μυθιστοριογράφο Νικολάι Τσερνιτσέφσκι και άλλους 
ακραίους ριζοσπάστες της νεότερης ρωσικής γενιάς. Όταν ξέ¬ 
σπασε η πολωνική εξέγερση στις αρχές του 1863, ο Μπακού¬ 
νιν μπάρκαρε μαζί με πολωνούς εθελοντές για τη Βαλτική. 
Κατάφερε όμως να φτάσει μόνο μέχρι τη Σουηδία, όπου πέρα¬ 
σε ένα άκαρπο καλοκαίρι. Στις αρχές του 1864 εγκαταστάθη¬ 
κε στην Ιταλία, όπου έμεινε τέσσερα χρόνια. Εκεί σχεδίασε τις 
βασικές γραμμές της αναρχικής θεωρίας του, την οποία υπο¬ 
στήριξε με θέρμη, αν και όχι συστηματικά, στην υπόλοιπη ζωή 
του. Εκεί επίσης άρχισε να υφαίνει ένα περίπλοκο δίκτυο, εν 
μέρει αληθινό, εν μέρει φανταστικό, μυστικών επαναστατικών 
εταιρειών. 

Το πιο σπουδαίο επεισόδιο των ύστερων χρόνων του 
Μπακούνιν ήταν η διαμάχη του με τον Μαρξ. Το 1868, εγκα¬ 
τεστημένος στη Γενεύη προσχώρησε στην Πρώτη Διεθνή, μια 
ομοσπονδία κομμάτων και οργανώσεων της εργατικής τάξης 
που απόβλεπε στο να μετασχηματίσει τις καπιταλιστικές κοι¬ 
νωνίες σε σοσιαλιστικές συνομοσπονδίες και να τις εντάξει σε 
μια παγκόσμια ομοσπονδία. Την ίδια στιγμή όμως ενέγραψε 
τους οπαδούς του σε μια μισομυστική Κοινωνική Δημοκρατική 
Συμμαχία, την οποία συνέλαβε ως επαναστατική πρωτοπορία 
μέσα στη Διεθνή. Η ίδια οργάνωση δεν μπορούσε να αντέξει 
δύο τόσο ισχυρές και ασύμβατες προσωπικότητες και, σε ένα 
συνέδριο του 1872 στη Χάγη, ο Μαρξ, με μια μηχανορραφία 
που μικρή σχέση είχε με τις αιτίες της διαμάχης, πέτυχε τη 
διαγραφή του Μπακούνιν και των οπαδών του από τη Διεθνή. 
Η ρήξη δίχασε το επαναστατικό κίνημα στην Ευρώπη για πά¬ 
ντα. Δύο από τα μείζονα κείμενα του Μπακούνιν, Η κνουτο- 
γερμανική αυτοκρατορία και η κοινωνική επανάσταση ( 1871) 
και το Κρατισμός και αναρχία (1873) αντανακλούν άμεσα τη 
σύγκρουσή του με τον Μαρξ. Ο Μπακούνιν ήταν εξίσου ασυμ¬ 
βίβαστος επαναστάτης με τον Μαρξ και δεν έπαυε να κηρύττει 
την ανατροπή της υπάρχουσας τάξης πραγμάτων με βίαια μέ¬ 
σα. Απέρριπτε όμως τον πολιτικό έλεγχο, τη συγκέντρωση και 
την υποταγή στην αυθεντία (αν και εξαιρούσε ίσως τη δική του 
αυθεντία μέσα στο κίνημα). Κατήγγειλε αυτό που θεωρούσε 
χαρακτηριστικά γερμανικούς τρόπους σκέψης και οργάνωσης 
και αντέτασσε σ’ αυτούς το ακηδεμόνευτο πνεύμα της εξέγερ¬ 
σης του οποίου εκφραστής ήταν ο ρώσος αγρότης. Ο αναρχι¬ 
σμός του Μπακούνιν πήρε την τελική του μορφή ως η αντίθε¬ 
ση στον κομμουνισμό του Μαρξ. 

Τα τελευταία χρόνια του, τα οποία πέρασε φτωχός στην 
Ελβετία, ο Μπακούνιν ασχολήθηκε και πάλι με την κεντρική 
και ανατολική Ευρώπη. Εκτέθηκε από τον βραχύχρονο ενθου¬ 
σιασμό του για τον Σ. Νετσάγιεφ, αλλά γενικά βρήκε φανατι- 

κούς οπαδούς ανάμεσα σε ρώσους, πολωνούς, σέρβους και ρου- 
μάνους εμιγκρέδες - έγραψε και κυκλοφόρησε πολλές προκηρύ¬ 
ξεις και σχεδίασε επαναστατικές οργανώσεις. Η υγεία του επι¬ 
δεινωνόταν μέρα με τη μέρα, τα οικονομικά του προβλήματα 
οξύνονταν ολοένα περισσότερο, και εξαρτιόταν από τη γεν¬ 
ναιοδωρία λίγων ιταλών και ελβετών φίλων του. Ποτέ όμως 
δεν έχασε την ικανότητά του να υποστηρίζει και να ανανεώνει 
τις επαναστατικές του πεποιθήσεις. 

0 Προυντόν και ο Μπακούνιν είναι οι ιδρυτικοί πατέρες 
του αναρχισμού του 19ου αιώνα. 0 Μπακούνιν δεν διατύπω¬ 
σε μια συνεκτική θεωρία. Τα πολλά και ευμεγέθη κείμενά του 
είναι πολλές φορές ανολοκλήρωτα. Η φήμη όμως και η προ¬ 
σωπικότητά του ενέπνευσαν πολλούς και ποικίλους οπαδούς 
σε όλες σχεδόν τις χώρες του κόσμου. 



Σεργκέι Νετσάγιεφ 

Η ΚΑΤΗΧΗΣΗ ΤΟΤ ΕΠΑΝΑΣΤΑΤΗ 


I. 

Γενιχές αρχές της οργάνωσης 

1. Η δομή της οργάνωσης βασίζεται στην ατομική πί¬ 
στη. 

2. Ο οργανωτής (που είναι και ο ίδιος μέλος) επιλέγει 
πέντε ή έξι άτομα από τις γνωριμίες του και, αφού κάνει 
χωριστή συζήτηση και εξασφαλίσει τη συναίνεση του κα¬ 
θένα, τους συγκεντρώνει και βάζει τα θεμέλια ενός κλει¬ 
στού πυρήνα. 

3- Ο μηχανισμός της οργάνωσης κρύβεται από τους 
αργόσχολους, και συνεπώς όλο το φάσμα των επαφών 
και δραστηριοτήτων του πυρήνα κρατιέται κρυφό από τον 
καθένα, εκτός από τα μέλη του και τον κεντρικό πυρήνα, 
στον οποίο ο οργανωτής υποβάλλει πλήρη αναφορά σε 
καθορισμένες ημερομηνίες. 

4· Τα μέλη αναλαμβάνουν ειδικά καθήκοντα σύμφω¬ 
να με ένα καθορισμένο σχέδιο, το οποίο έχει ετοιμαστεί 
με βάση τη γνώση του τόπου, της κοινωνικής τάξης ή του 
περιβάλλοντος όπου πρόκειται να γίνει η προπαρασκευα¬ 
στική δουλειά. 

5· Ένα μέλος της οργάνωσης σχηματίζει αμέσως γύ¬ 
ρω του έναν πυρήνα δευτέρου βαθμού, σε σχέση με τον ο¬ 
ποίο ο προηγουμένως σχηματισμένος πυρήνας αναλαμ¬ 
βάνει τον ρόλο του κεντρικού πυρήνα. Όλα τα μέλη της 

οργάνωσης (ή, σε σχέση με τους πυρήνες του δευτέρου 
βαθμού, οι οργανωτές) παρέχουν σ’ αυτόν το σύνολο των 
πληροφοριών που έχουν συγκεντρώσει μέσω των πυρή¬ 
νων τους· αυτό υποβάλλεται στον επόμενο πυρήνα προς 
τα πάνω. 

6. Η αρχή της μη χρησιμοποίησης άμεσων μεθόδων 
σε σχέση με όλα εκείνα τα άτομα στα οποία μπορεί κα¬ 
νείς να δράσει με ίση επιτυχία έμμεσα, δηλαδή μέσω άλ¬ 
λων ανθρώπων, πρέπει να τηρηθεί με τη μεγαλύτερη α¬ 
κρίβεια. 

7. Η γενική αρχή της οργάνωσης δεν είναι να προ¬ 
σπαθήσει να πείσει. Δηλαδή, δεν θέλει να καλλιεργήσει 
αλλά να ενοποιήσει τις ήδη υπάρχουσες δυνάμεις και να 
εξαλείψει κάθε συζήτηση που δεν έχει σχέση με τον σκο¬ 
πό της. 

8. Τα μέλη δεν κάνουν στον οργανωτή ερωτήσεις που 
ο σκοπός τους δεν συνδέεται με τη βάση των κατώτερων 
πυρήνων. 

9· Η απόλυτη ειλικρίνεια των μελών απέναντι στον 
οργανωτή είναι η βάση για την επιτυχή πρόοδο της υπό¬ 
θεσης. 

ΙΟ. Όταν σχηματίζονται πυρήνες δεύτερης κατηγορί¬ 
ας, οι πυρήνες που έχουν οργανωθεί πρωτύτερα γίνονται 
κέντρα σε σχέση μ’ αυτούς και λαμβάνουν τους κανονι¬ 
σμούς της εταιρείας και ένα συγκεκριμένο πρόγραμμα 
των δραστηριοτήτων στο μέρος στο οποίο εδρεύει. 


Γενιχές αρχές του δικτύου των τομέων 

11. Ο σκοπός των τομέων είναι να πετύχουν την α¬ 
νεξαρτησία και αυτονομία του έργου της οργάνωσης και 
τη χρήση τους ως επιπλέον εγγύησης για την ασφάλεια 
της κοινής υπόθεσης. 

12. Οι τομείς αυτοί αποτελούνται αρχικά από δύο ή 
τρία πρόσωπα εξουσιοδοτημένα από το δίκτυο και με την 
έγκριση της επιτροπής. Στη βάση των γενικών αρχών 
της οργάνωσης, επιλέγουν μια ομάδα μόνον από εκείνους 
τους πυρήνες που, κατά τη γνώμη της επιτροπής, πλη¬ 
ρούν τις απαιτήσεις τους. Η επαφή με το δίκτυο διατηρεί¬ 
ται μέσω των οργανωτών. 

13· Πρόσωπα που έχουν επιλεχτεί από τους πυρήνες 
για να γίνουν μέλη ενός τομέα δεσμεύονται στην επόμε¬ 
νη συνάντηση: α) να δρουν συντονισμένα, συλλογικά, υ- 
ποτασσόμενα πλήρως στη φωνή της πλειοψηφίας και να 
αφήνουν τον τομέα αποκλειστικά αν πρέπει να επανδρώ¬ 
σουν πιο εσωτερικές βαθμίδες, με βάση τις εντολές της ε¬ 
πιτροπής· β) συγχρόνως δεσμεύονται να έχουν στο μυα¬ 
λό τους, σε όλες τις σχέσεις τους με τον εξωτερικό κόσμο, 
μόνον το καλό της εταιρείας. 

Ι4· Πρόσωπα επιλέγονται για να γίνουν μέλη ενός 
τομέα μόνο για ένα συγκεκριμένο χρονικό διάστημα. Ό¬ 
ταν φτάνουν τα έξι, ο τομέας διαιρείται σε δύο ομάδες, με 
βάση τις οδηγίες της επιτροπής. 

Ι5· Ένα πρόσωπο εκλέγεται από κοινού για να ανα- 
λάβει γραφική δουλειά, τη σύνταξη αναφορών, την υπο¬ 
δοχή και την αποστολή των μελών της επιτροπής και άλ¬ 
λων παραγόντων που έχουν κάποια σχέση με τον τομέα 
ως σύνολο. Το ίδιο πρόσωπο αναλαμβάνει τη φύλαξη 
των ντοκουμέντων, είναι υπεύθυνο για τα περιουσιακά 
στοιχεία και κρατά διευθύνσεις. 

ιό. Τα άλλα μέλη αναλαμβάνουν να κάνουν προπα¬ 
ρασκευαστική δουλειά σε μια ιδιαίτερη κοινωνική τάξη ή 
περιβάλλον, και επιλέγουν για λογαριασμό τους βοηθούς 
μέσα από πρόσωπα οργανωμένα σύμφωνα με τις γενικές 

αρχές· 



Σ. ΝΕΤΣΑΓΙΕΦ 


17· Όλα τα πρόσωπα που είναι οργανωμένα σύμφω¬ 
να με τις γενικές αρχές θεωρούνται και χρησιμοποιούνται 
ως μέσα ή εργαλεία για την επιτέλεση των εγχειρημά¬ 
των και για την επίτευξη του σκοπού της εταιρείας. Επο¬ 
μένως, σε κάθε δουλειά που πρόκειται να γίνει από τον 
τομέα, η συνολική φύση του σχεδίου για τη δουλειά ή για 
το εγχείρημα αυτό πρέπει να είναι γνωστή μόνο στον το¬ 
μέα - τα πρόσωπα που κάνουν τη δουλειά δεν πρέπει σε 
καμιά περίπτωση να γνωρίζουν την αληθινή της φύση αλ¬ 
λά μόνον εκείνες τις λεπτομέρειες, εκείνα τα μέρη της 
δουλειάς τα οποία έχουν αναλάβει να κάνουν. Προκειμέ- 
νου να προκληθεί ο ενθουσιασμός τους είναι απαραίτητο 
να παρουσιαστεί παραποιημένη η φύση της δουλειάς 1 . 

18. Τα μέλη πληροφορούν την επιτροπή για το σχέ¬ 
διο ενός εγχειρήματος που έχουν εκπονήσει και το εκτε- 
λούν μόνον αφού πάρουν την έγκριση της επιτροπής. 

19· Ένα σχέδιο προτεινόμενο από την επιτροπή επι- 
τελείται άμεσα. Για να εμποδιστεί η επιτροπή να έχει α¬ 
παιτήσεις που υπερβαίνουν τις δυνατότητες του τομέα, 
διατηρείται ένα όσο το δυνατόν πιο αυστηρό και ακριβές 
μητρώο σχετικά με την κατάσταση του τομέα, μέσω των 
διαύλων επαφής του με την επιτροπή. 

20 . Ένας τομέας μπορεί να στέλνει τα μέλη του να ε¬ 
πιθεωρούν υφιστάμενους πυρήνες και να τα στέλνουν σε 
καινούργια μέρη προκειμένου να ιδρύσουν νέες οργανώ¬ 
σεις. 

21 . Το ζήτημα των οικονομικών πόρων είναι πρω¬ 
ταρχικής σημασίας: 

α) μία άμεση εισφορά από τα μέλη και στους συμπα- 
θούντες, σε έγγραφο της επιτροπής, με το ποσό της ει¬ 
σφοράς γραμμένο ολογράφως - 

β) μία έμμεση εισφορά, με εύλογα προσχήματα, σε 

πρόσωπα κάθε κοινωνικής θέσης, έστω και αν δεν ανή¬ 
κουν στους συμπαθούντες’ 

γ) οργάνωση συναυλιών, εσπερίδων, δήθεν για δια¬ 
φορετικούς σκοπούς· 

δ) διάφορα εγχειρήματα σε σχέση με ιδιώτες· ο τομέ¬ 
ας απαγορεύεται να χρησιμοποιήσει άλλες πιο φιλόδοξες 
μεθόδους, και μόνο με βάση τις οδηγίες της επιτροπής 
πρέπει να προωθεί την επιτέλεση οποιουδήποτε τέτοιου 
σχεδίου - 

ε) το ένα τρίτο των εισπράξεων πάει στην επιτροπή. 

22 . Μεταξύ των συνθηκών που είναι αναγκαίες για 
να αρχίσει τις δραστηριότητές του ένας τομέας είναι: 

α) ο σχηματισμός κρησφύγετων 

β) η διείσδυση των έξυπνων και πρακτικών ανθρώ¬ 
πων του στο περιβάλλον των γυρολόγων, αρτοποιών 
κτλ.· 

γ) η γνώση των κουτσομπόληδων, των πορνών της 
πόλης, και άλλων ιδιωτικών μέσων για τη συγκέντρωση 
και διασπορά φημών 

δ) η γνώση της αστυνομίας και του κόσμου των πα¬ 
λιών υπαλλήλων 

ε) η σύναψη σχέσεων με τα λεγάμενα εγκληματικά 
στοιχεία της κοινωνίας· 

στ) η επιρροή σε υψηλόβαθμα πρόσωπα μέσω των 
γυναικών με τις οποίες σχετίζονται 2, 

ζ) η συνεχής προπαγάνδα με όλα τα μέσα. 

Το αντίτυπο αυτό δεν πρέπει να κυκλοφορεί αλλά να 
παραμένει στον τομέα. 

II. 

Αρχές από τις οποίες πρέπει να καθοδηγείται ο επα¬ 
ναστάτης. 

Η στάση του επαναστάτη απέναντι στον εαυτό του. 

1 . Ο επαναστάτης είναι ένας ολόψυχα δοσμένος άν¬ 
θρωπος. Δεν έχει δικά του ενδιαφέροντα, υποθέσεις, αι¬ 
σθήματα, δεσμούς, υπάρχοντα, ούτε καν όνομα. Είναι ε¬ 
ντελώς απορροφημένος από ένα και μοναδικό ενδιαφέ¬ 
ρον, μία και μοναδική σκέψη, ένα και μοναδικό πάθος — 
την επανάσταση 3 . 

2 . Στα βάθη του είναι του, όχι μόνο με τα λόγια αλ¬ 
λά και με έργα, έχει κόψει κάθε δεσμό με το πολιτικό κα¬ 
τεστημένο και με ολόκληρο τον καλλιεργημένο κόσμο, με 
όλους τους νόμους, τους καλούς τρόπους, τις κοινωνικές 
συμβάσεις και τους ηθικούς κανόνες του 4 . Είναι αμείλι¬ 
κτος εχθρός του κόσμου αυτού, και αν συνεχίζει να ζει μέ¬ 
σα του, το κάνει μόνο για να τον καταστρέψει πιο αποτε¬ 
λεσματικά. 

3 · Ο επαναστάτης περιφρονεί κάθε θεωρητικολογία 
και έχει απορρίψει τις κοσμικές επιστήμες, αφήνοντάς τες 
στις μελλοντικές γενιές 5 . Ξέρει μόνο μια επιστήμη, την ε¬ 
πιστήμη της καταστροφής. Γι’ αυτό τον σκοπό, και μόνο 
γι’ αυτόν, θα κάνει σπουδές μηχανικής, φυσικής, χημείας 
και ίσως ιατρικής. Γι’ αυτό τον σκοπό και μόνο θα μελε¬ 
τάει νύχτα μέρα τη ζωντανή επιστήμη: τον λαό, τους χα¬ 
ρακτήρες και τις συνθήκες στις οποίες βρίσκεται και όλα 
τα γνωρίσματα της παρούσας κοινωνικής τάξης πραγμά¬ 
των σε όλα τα δυνατά επίπεδα. Το μοναδικό και σταθε¬ 
ρό αντικείμενό του είναι η άμεση καταστροφή αυτής της 
ποταπής τάξης πραγμάτων. 

4- Περιφρονεί την κοινή γνώμη 6 . Περιφρονεί και απε- 
χθάνεται την υπάρχουσα κοινωνική ηθική 7 σε όλες τις εκ¬ 
φάνσεις και εκδηλώσεις της. Γι’ αυτόν, είναι ηθικό καθε¬ 
τί που βοηθάει τον θρίαμβο της επανάστασης 8 . Ανήθικο 
και εγκληματικό είναι καθετί που τον εμποδίζει. 

5· Ο επαναστάτης είναι ολόψυχα δοσμένος άνθρω¬ 
πος, ανελέητος απέναντι στο κράτος και απέναντι σε όλη 
τη μορφωμένη και προνομιούχα κοινωνία γενικά 1 και δεν 
πρέπει να περιμένει κανένα έλεος απ’ αυτούς. Ανάμεσα σ’ 
αυτόν και σ’ αυτούς υπάρχει, φανερά ή κρυφά, ένας ακα- 
τάπαυστος και αδιάλλακτος πόλεμος ζωής και θανάτου. 
Πρέπει να πειθαρχήσει τον εαυτό του ώστε να αντέχει 
στα βασανιστήρια. 

6. Σκληρός απέναντι στον εαυτό του, πρέπει να είναι 
σκληρός και απέναντι στους άλλους. Όλα τα τρυφερά και 
εκθηλυμένα αισθήματα της συγγένειας, της φιλίας, της α¬ 
γάπης, της ευγνωμοσύνης, ακόμη και της τιμής 9 , πρέπει 
να καταπνιγούν μέσα του από το ψυχρό και μονοσήμαντο 
πάθος για την επαναστατική υπόθεση. Υπάρχει γι’ αυτόν 
μόνο μία απόλαυση, μία παρηγοριά, μία ανταμοιβή και 
μία ικανοποίηση —η επιτυχία της επανάστασης. Μέρα 
νύχτα πρέπει να έχει μόνο μία σκέψη, ένα σκοπό — την 
ανελέητη καταστροφή. Επιδιώκοντας ψύχραιμα και α¬ 
κούραστα αυτό το σκοπό, πρέπει να είναι ετοιμασμένος 
τόσο να πεθάνει ο ίδιος όσο και να καταστρέψει με τα ί¬ 
δια του τα χέρια οτιδήποτε φράζει τον δρόμο της επίτευ¬ 
ξής του 10 . 

7. Η φύση του αληθινού επαναστάτη δεν έχει θέση 
για κανένα ρομαντισμό, συναισθηματισμό, έκσταση ή εν¬ 
θουσιασμό. Δεν έχει θέση ούτε για το προσωπικό μίσος ή 
εκδίκηση. Το επαναστατικό πάθος, που έχει γίνει σ’ αυ¬ 
τόν συνηθισμένη νοοτροπία, πρέπει κάθε στιγμή να συν¬ 
δυάζεται με τον ψυχρό υπολογισμό". Παντού και πάντα 

ο επαναστάτης δεν πρέπει να είναι αυτό που θέλουν να 
τον κάνουν οι υπαγορεύσεις των προσωπικών του κλίσε¬ 
ων, αλλά αυτό που του επιβάλλει το γενικό συμφέρον της 
επανάστασης. 

Η στάση του επαναστάτη απέναντι στους επαναστά¬ 
τες συντρόφους του 

8. Ο επαναστάτης θεωρεί φίλο και αγαπητό του μό¬ 
νον ένα πρόσωπο που έχει αποδείξει στην πράξη ότι εί¬ 
ναι εξίσου επαναστάτης με τον ίδιο. Ο βαθμός της φιλίας, 
αφοσίωσης και των άλλων υποχρεώσεών του απέναντι 
στον σύντροφό του καθορίζεται μόνον από τον αντίστοι¬ 
χο βαθμό χρησιμότητάς τους στο πρακτικό έργο της ολο¬ 
κληρωτικής επαναστατικής καταστροφής. 

9· Η ανάγκη για αλληλεγγύη μεταξύ των επαναστα¬ 
τών είναι αυτονόητη. Εδώ έγκειται όλη η δύναμη του ε¬ 
παναστατικού έργου 12 . Οι σύντροφοι επαναστάτες που 
διαθέτουν τον ίδιο βαθμό επαναστατικής αντίληψης και 
πάθους πρέπει, όσο το δυνατόν περισσότερο, να συζητούν 
μαζί όλα τα σημαντικά ζητήματα και να καταλήγουν σε 
ομόφωνες αποφάσεις. Στην εκτέλεση μιας σειράς κατα¬ 
στροφικών πράξεων, ο καθένας πρέπει να δρα για τον ε¬ 
αυτό του και να καταφεύγει στις συμβουλές και τη βοή¬ 
θεια των συντρόφων του μόνον αν αυτό είναι απαραίτη¬ 
το για την επιτυχία του σχεδίου. 

ΙΟ. Κάθε σύντροφος πρέπει να έχει στη διάθεσή του 
αρκετούς επαναστάτες δεύτερου ή τρίτου βαθμού, δηλα¬ 
δή συντρόφους που δεν είναι εντελώς μυημένοι. Πρέπει 
να τους θεωρεί μέρη του κοινού επαναστατικού κεφαλαί¬ 
ου 11 που βρίσκονται στη διάθεσή του. Πρέπει να ξοδεύει 
το μερίδιο που του αναλογεί από το κεφάλαιο με φειδώ, 
προσπαθώντας πάντα να βγάλει το μεγαλύτερο δυνατό 

όφελος απ’ αυτό. Πρέπει να θεωρεί και τον εαυτό του κε¬ 
φάλαιο αφιερωμένο στον θρίαμβο της επαναστατικής υ¬ 
πόθεσης· κεφάλαιο όμως το οποίο δεν μπορεί να διαθέσει 
ανεξάρτητα, δίχως τη συγκατάθεση όλων των πλήρως 
μυημένων συντρόφων. 

11. Όταν ένας σύντροφος βρεθεί σε μπελάδες, ο επα¬ 
ναστάτης πρέπει να σκέφτεται, όταν αποφασίζει αν ο 
πρώτος πρέπει να σωθεί ή όχι, όχι με βάση τα προσωπι¬ 
κά του συναισθήματα αλλά μόνο με βάση το καλό της ε¬ 
παναστατικής υπόθεσης. Επομένως, πρέπει να ζυγίζει, α¬ 
πό τη μια μεριά, τη χρησιμότητα του συντρόφου, και από 
την άλλη, την ποσότητα της επαναστατικής ενέργειας 
που θα πρέπει να δαπανηθεί αναγκαία για τη σωτηρία 
του. Και πρέπει να τάσσεται υπέρ της μεριάς που βαραί¬ 
νει περισσότερο. 

Η στάση απέναντι στην κοινωνία 

1 2. Η είσοδος ενός καινούργιου μέλους, που έχει απο¬ 
δείξει πως είναι άξιος γι’ αυτό όχι με λόγια αλλά με έρ¬ 
γα, πρέπει να αποφασίζεται μόνον ομόφωνα. 

13-0 επαναστάτης διεισδύει στον κόσμο του κρά¬ 
τους, των τάξεων και της λεγόμενης κουλτούρας, και ζει 
σ’ αυτόν μόνο επειδή πιστεύει στη γρήγορη και ολοσχερή 
καταστροφή του. Δεν είναι επαναστάτης αν νιώθει οίκτο 
για οτιδήποτε ανήκει στον κόσμο αυτό. Αν είναι ικανός 
για κάτι τέτοιο, πρέπει να παραδέχεται την εκμηδένιση 
μιας κατάστασης, μιας σχέσης ή οποιουδήποτε προσώ¬ 
που που αποτελεί μέρος του κόσμου αυτού —το καθετί 
και ο καθένας πρέπει να είναι εξίσου μισητά γι’ αυτόν. 
Τόσο το χειρότερο γι’ αυτόν αν έχει οικογένεια, φίλους 
και αγαπημένους σ’ αυτόν τον κόσμο" δεν είναι επανα¬ 
στάτης αν μπορούν να σταματήσουν το χέρι του 14 . 

Ι4· Αποσκοπώντας στην ανελέητη καταστροφή, ο ε¬ 
παναστάτης μπορεί και μερικές φορές πρέπει να ζει μέσα 
στην κοινωνία, προσποιούμενος όμως ότι είναι κάτι εντε¬ 
λώς διαφορετικό απ’ ό,τι είναι. Ο επαναστάτης πρέπει να 
διεισδύει παντού, στις κατώτερες και στις ανώτερες κοι¬ 
νωνικές τάξεις, στους οίκους του εμπορίου, στην εκκλη¬ 
σία, στα μέγαρα των πλουσίων, στον κόσμο της γραφειο¬ 
κρατίας, στους κύκλους των στρατιωτικών και των αν¬ 
θρώπων των γραμμάτων, στο Τρίτο Τμήμα [Μυστική Α¬ 
στυνομία], ακόμα και στα χειμερινά ανάκτορα του τσά¬ 
ρου”. 

Ι5· Ολόκληρη αυτή η βρομερή κοινωνία πρέπει να 
χωριστεί σε διάφορες κατηγορίες: η πρώτη κατηγορία 
περιλαμβάνει εκείνους που πρέπει να καταδικαστούν ά¬ 
μεσα σε θάνατο. Η εταιρεία πρέπει φτιάξει έναν κατάλο¬ 
γο αυτών των καταδικασμένων προσώπων ανάλογα με 
τον βαθμό της ζημιάς που μπορεί να κάνει το καθένα στην 
επιτυχή πρόοδο της επαναστατικής υπόθεσης και, συνε¬ 
πώς, ανάλογα με τη σειρά απομάκρυνσής του. 

16 . Στη σύνταξη αυτών των καταλόγων και στην α¬ 
πόφαση για την προαναφερθείσα σειρά, καθοδηγητική 
αρχή δεν πρέπει να είναι οι ατομικές πράξεις φαυλότητας 
που έχει διαπράξει το πρόσωπο, ούτε ακόμη το μίσος που 
προκαλεί στην κοινωνία ή στο λαό. Αυτή η φαυλότητα 
και το μίσος όμως μπορούν ώς έναν ορισμένο βαθμό να εί¬ 
ναι χρήσιμα, επειδή βοηθούν στην υποκίνηση της λαϊκής 
εξέγερσης. Καθοδηγητική αρχή πρέπει να είναι το μέτρο 
της υπηρεσίας που θα προσφέρει αναγκαστικά στην επα¬ 
ναστατική υπόθεση ο θάνατος του προσώπου. Επομένως, 
στην πρώτη κατηγορία περιλαμβάνονται όλοι εκείνοι 
που πρέπει να εξοντωθούν επειδή είναι ιδιαίτερα επιβλα¬ 
βείς στην επαναστατική οργάνωση, και των οποίων ο 
αιφνίδιος και βίαιος θάνατος θα εμπνεύσει το μέγιστο φό- 

βο στην κυβέρνηση και θα κλονίσει τη δύναμή της στερώ¬ 
ντας της τους πιο έξυπνους και ενεργητικούς ανθρώπους 

της· 

17 · Η δεύτερη κατηγορία πρέπει να αποτελείται από 
εκείνους στους οποίους χαρίζεται προσωρινά η ζωή, απο¬ 
κλειστικά επειδή η κτηνώδης συμπεριφορά τους θα κάνει 
αναπόφευκτα τον λαό να εξεγερθεί' 6 . 

18 . Στην τρίτη κατηγορία ανήκει ένα πλήθος από 
κτήνη που είναι υψηλά ιστάμενοι ή από πρόσωπα που δεν 
διακρίνονται από ιδιαίτερη ευφυΐα ή από ενεργητικότητα, 
αλλά που, λόγω της θέσης τους, διαθέτουν πλούτο, γνω¬ 
ριμίες, επιρροή και εξουσία. Πρέπει να τους εκμεταλλευ¬ 
τούμε με κάθε δυνατό μέσο και τρόπο 1 πρέπει να τους 
μπλέξουμε και να τους μπερδέψουμε και, όταν θα έχουμε 
ανακαλύψει όσο περισσότερα μπορούμε από τα βρόμικα 
μυστικά τους, πρέπει να τους κάνουμε σκλάβους μας 17 . Η 
εξουσία, οι γνωριμίες, η επιρροή, τα πλούτη και η ενερ- 
γητικότητά τους γίνονται έτσι για μας ανεξάντλητο θη¬ 
σαυροφυλάκιο και ουσιώδης βοήθεια στα διάφορα εγχει- 
ρήματά μας. 

19 · Η τέταρτη κατηγορία αποτελείται από πρόσωπα 
με πολιτικές φιλοδοξίες και φιλελευθέρους διαφόρων α¬ 
ποχρώσεων. Μ’ αυτούς μπορούμε να συνωμοτήσουμε 
σύμφωνα με τα δικά τους προγράμματα, ισχυριζόμενοι ό¬ 
τι τους ακολουθούμε τυφλά, ενώ στην πραγματικότητα 
θα αποκτούμε τον έλεγχο πάνω τους, αποσπώντας όλα 
τα μυστικά τους και εκθέτοντάς τους στον ύψιστο βαθμό, 
έτσι ώστε να εμπλακούν ανεπιστρεπτί και να μπορέσουν 
να χρησιμοποιηθούν για την πρόκληση αταξίας στο κρά¬ 
τος 18 . 

20. Η πέμπτη κατηγορία αποτελείται από θεωρητι- 
κολόγους, συνωμότες, επαναστάτες, όλους εκείνους που 
φλυαρούν τεμπέλικα, είτε ενώπιον ακροατηρίου είτε μου- 

ντζουρώνοντας χαρτιά. Πρέπει να υποκινούνται συνεχώς 
και να αναγκάζονται να κάνουν βίαιες δηλώσεις πρακτι¬ 
κού σκοπού: το αποτέλεσμα θα είναι η πλήρης εξαφάνιση 
της πλειονότητάς τους, ενώ από λίγους απ’ αυτούς θα 
προκύψει πραγματικό επαναστατικό όφελος 19 . 

2 1 . Η έκτη, και σημαντική, κατηγορία είναι οι γυναί¬ 
κες. Αυτές πρέπει να χωριστούν σε τρεις βασικούς τύ¬ 
πους: πρώτον, εκείνες οι επιπόλαιες, αστόχαστες και α¬ 
νιαρές γυναίκες, τις οποίες μπορούμε να χρησιμοποιή¬ 
σουμε όπως χρησιμοποιούμε την τρίτη και τέταρτη κατη¬ 
γορία των ανδρών δεύτερον, γυναίκες που είναι φλογε¬ 
ρές, προικισμένες και αφοσιωμένες, αλλά που δεν ανή¬ 
κουν σε μας επειδή δεν έχουν φτάσει ακόμα σε μια πραγ¬ 
ματική, ψυχρή και πρακτική επαναστατική αντίληψη: αυ¬ 
τές πρέπει να χρησιμοποιηθούν όπως οι άνδρες της πέ¬ 
μπτης κατηγορίας· και, τέλος, οι γυναίκες που είναι μαζί 
μας πλήρως, δηλαδή που έχουν μυηθεί πλήρως και έχουν 
δεχτεί στο ακέραιο το πρόγραμμά μας. Πρέπει να τις θε¬ 
ωρούμε τον πολυτιμότερο θησαυρό μας, η βοήθεια του ο¬ 
ποίου μας είναι απολύτως απαραίτητη. 

Η στάση της εταιρείας μας απέναντι στον λαό 

22. Η εταιρεία μας έχει έναν μόνο σκοπό —την πλή¬ 
ρη χειραφέτηση και ευτυχία του λαού, δηλαδή των κοι¬ 
νών εργαζόμενων 20 . Πεισμένη όμως ότι η χειραφέτησή 
τους και η επίτευξη της ευτυχίας αυτής μπορεί να επιτευ¬ 
χθεί μόνο μέσω μιας λαϊκής επανάστασης που θα κατα¬ 
στρέψει τα πάντα, η εταιρεία μας θα χρησιμοποιήσει όλη 
τη δύναμη και τους πόρους της για να προωθήσει μια ε¬ 
ντατικοποίηση και μια αύξηση εκείνων των συμφορών 
και δεινών που θα εξαντλήσουν τελικά την υπομονή του 
λαού και θα τον οδηγήσουν σε λαϊκό ξεσηκωμό. 

23 · Με τον όρο «λαϊκή επανάσταση» η εταιρεία μας 
δεν εννοεί ένα κίνημα ρυθμισμένο με βάση το κλασικό δυ¬ 
τικό μοντέλο — ένα κίνημα το οποίο περιοριζόταν πάντα 
από την έννοια της ιδιοκτησίας και του παραδοσιακού 
κοινωνικού κατεστημένου του λεγάμενου πολιτισμού και 
της ηθικής μας, το οποίο περιορίστηκε μέχρι σήμερα στο 
να ανατρέψει μια πολιτική δομή απλώς για να βάλει στη 
θέση της μια άλλη και πάσχισε έτσι να δημιουργήσει το 
λεγόμενο επαναστατικό κράτος. Η μόνη επανάσταση που 
μπορεί να σώσει το λαό είναι εκείνη που θα ξεριζώσει ο¬ 
λόκληρο το κρατικό σύστημα και θα εξαλείψει όλες τις 
κρατικές παραδόσεις του καθεστώτος και των κοινωνι¬ 
κών τάξεων στη Ρωσία. 

24 . Επομένως, η εταιρεία μας δεν προτίθεται να επι¬ 
βάλλει στον λαό οποιαδήποτε οργάνωση από πάνω. Κά¬ 
θε μελλοντική οργάνωση θα διαμορφωθεί αναμφίβολα 
μέσα από το κίνημα και τη ζωή του λαού μας, αυτό είναι 
όμως καθήκον για τις μελλοντικές γενιές. Το δικό μας 
καθήκον είναι η τρομερή, ολοκληρωτική, καθολική, ανε¬ 
λέητη καταστροφή 21 . 

25 . Επομένως, πλησιάζοντας πιο κοντά στον λαό, 
πρέπει να συμμαχήσουμε πρώτα απ’ όλα με εκείνα τα 
στοιχεία της λαϊκής ζωής που, από τον καιρό της ίδρυσης 
της μοσχοβίτικης κρατικής εξουσίας, δεν έπαψαν ποτέ να 
διαμαρτύρονται, όχι μόνο με λόγια αλλά και με έργα, ε¬ 
νάντια σε καθετί άμεσα ή έμμεσα συνδεδεμένο με το κρά¬ 
τος: ενάντια στην αριστοκρατία, ενάντια στη γραφειοκρα¬ 
τία, ενάντια στους ιερείς, ενάντια στον κόσμο των εμπο¬ 
ρικών συντεχνιών και ενάντια στους φιλάργυρους κερδο- 
σκόπους που λυμαίνονται τους χωρικούς. Πρέπει όμως 
να συμμαχήσουμε με τον ατρόμητο κόσμο των ληστών 22 , 
που είναι οι μόνοι αληθινοί επαναστάτες στη Ρωσία. 

26 . Το να ενώσουμε αυτόν τον κόσμο σε μια μοναδι- 

κή, ανίκητη και ολοκληρωτικά καταστροφική δύναμη — 
αυτός είναι ο σκοπός όλης της οργάνωσης και της συνω¬ 
μοσίας μας, αυτό είναι το καθήκον μας. 

1869 



Μιχαήλ Μπακούνιν 

ΕΠΙΣΤΟΛΗ ΣΤΟΝ ΣΕΡΓΚΕΪ ΝΕΤΣΑΓΙΕΦ 


Λοκάρνο, 2 Ιουνίου 1870 


Αγαπητέ φίλε, 

Απευθύνομαι σήμερα σ’ εσάς και μέσα από σας στη 
δική σας, στη δική μας. Επιτροπή. Αν είστε τώρα σε α¬ 
σφαλές μέρος και απαλλαγμένος από μικρούς μπελάδες 
και έγνοιες, ελπίζω ότι θα μπορέσετε να σκεφτείτε με την 
άνεσή σας τη δική σας κατάσταση, τη δική μας και γενι¬ 
κά κι εκείνη της κοινής μας υπόθεσης. 

Ας αρχίσουμε αναγνωρίζοντας ότι ηττηθήκαμε, ότι η 
πρώτη μας εκστρατεία, που άρχισε το 1869, απέτυχε’ 
μας συνέτριψαν. Κι αυτό για δύο κυρίως λόγους: ο πρώ¬ 
τος είναι ότι ο λαός, στην εξέγερση του οποίου ήμασταν 
απόλυτα δικαιολογημένοι να υπολογίζουμε, δεν εξεγέρ- 
θηκε. Προφανώς, ο αντίκτυπος από τα βάσανά του δεν έ¬ 
χει φτάσει ακόμα στο αποκορύφωμά του και τα όρια της 
υπομονής του δεν έχουν εξαντληθεί ακόμη. Προφανώς, η 
εμπιστοσύνη του στον εαυτό του, στο δίκιο του και στη 
δύναμή του δεν έχει ανάψει ακόμα και δεν βρέθηκαν στη 
Ρωσία οι επαρκείς σε αριθμό και κατάλληλοι άνθρωποι 
που, σπαρμένοι σε όλη τη χώρα και δρώντας συντονισμέ¬ 
να, θα μπορούσαν να αφυπνίσουν αυτήν την πίστη. Ιδού 
γιατί χάσαμε τη μάχη, πολλή ενέργεια και εξαιρετικά 
πολύτιμους ανθρώπους. 

Αυτό είναι αναμφισβήτητο γεγονός και πρέπει να το 
παραδεχτούμε πλήρως, δίχως παζάρια, προκειμένου να 

το κάνουμε αφετηρία για τις σκέψεις μας, τις προσπάθειες 
μας και τη δράση μας από δω και πέρα. 

Είχατε επίγνωση του πράγματος αυτού, όπως και οι 
φίλοι σας σίγουρα, πολύ πριν μου το ομολογήσετε* στην 
πραγματικότητα, δεν μου είπατε ποτέ τίποτε* έπρεπε να 
το μαντέψω μόνος μου από τις πολυάριθμες και εμφανείς 
αντιφάσεις που υπήρχαν στα λόγια σας και τελικά πεί¬ 
στηκα από τη γενική κατάσταση της εκστρατείας μας η 
οποία ήταν πια τόσο φανερή που δεν ήταν δυνατό [...] 2 ’ 
να την κρύψουμε από τους πιο κοντινούς μας φίλους. Ή¬ 
σασταν πεισμένος κατά το ήμισυ και περισσότερο όταν 
ήρθατε να με δείτε στο Λοκάρνο, μου είπατε όμως κατη¬ 
γορηματικά και με τυπική βεβαιότητα ότι επίκειτο η α¬ 
ναγκαία εξέγερση. Με εξαπατήσατε, κι εγώ, επειδή υπο¬ 
ψιάστηκα ή προαισθάνθηκα ενστικτωδώς την απάτη, αρ- 
νήθηκα συνειδητά και συστηματικά να σας πιστέψω* και 
σεις συνεχίσατε να μιλάτε και να ενεργείτε σαν να μου 
λέγατε την καθαρή αλήθεια. Αν μου δείχνατε, τότε που 
περάσατε από το Λοκάρνο, την κατάσταση έτσι όπως ή¬ 
ταν σ’ ό,τι αφορά τον λαό και την οργάνωση, θα είχα συ- 
ντάξει σίγουρα το κάλεσμά μου 14 στους αξιωματικούς με 
το ίδιο πνεύμα αλλά με διαφορετικούς όρους* κι αυτό θα 
ήταν καλύτερο για μένα, για σας, και ιδίως για την υπό¬ 
θεση. Δεν θα τους έλεγα ότι ετοιμαζόταν ένα κίνημα. 

Δεν οργίζομαι μαζί σας και μην κάνετε παρατηρήσεις 
ξέροντας ότι όταν ψεύδεσθε, κρύβετε ή αποσιωπάτε την 
αλήθεια, το κάνετε έξω από κάθε προσωπικό κίνητρο, α¬ 
πλώς επειδή το θεωρείτε χρήσιμο για την υπόθεση. Κι ε¬ 
μείς όλοι και εγώ ο ίδιος σας αγαπάμε αδελφικά και σας 
εκτιμάμε βαθιά ακριβώς επειδή ποτέ μέχρι τώρα δεν συ¬ 
ναντήσαμε έναν άνθρωπο τόσο αδιάφορο για τον εαυτό 
του και τόσο αφοσιωμένο στην υπόθεση όσο εσείς. 

Αυτή η συμπάθεια όμως κι αυτή η εκτίμηση δεν με ε- 

μποδίζουν να σας πω με κάθε ειλικρίνεια ότι το σύστημα 
σας του φενακισμού, το οποίο τείνει ολοένα και περισσό¬ 
τερο να γίνει το κυριότερο και μοναδικό σύστημά μας, το 
όπλο σας και η μέθοδος που προτιμάτε, είναι ολέθριο για 
την υπόθεση. 

Μολαταύτα, πριν επιχειρήσω, και, ελπίζω, πριν κα¬ 
ταφέρω να σας το αποδείξω, θα έλεγα μερικά λόγια για 
τη στάση μου απέναντι σας και απέναντι στην Επιτροπή 
σας· και θα προσπαθήσω να εξηγήσω γιατί, παρά τα προ¬ 
αισθήματα και τις αμφιβολίες που ένιωθα με ενστικτώδη 
διαύγεια όσον αφορά τη φιλαλήθεια των λόγων σας, δεν 
ήθελα ακόμη να το παραδεχτώ - και μέχρι το τελευταίο 
πέρασμά μου απ’ τη Γενεύη μιλούσα και ενεργούσα σαν 
να είχα απόλυτη εμπιστοσύνη στα λόγια σας. 

Έχουν περάσει σχεδόν 30 χρόνια που είμαι μακριά 
από τη Ρωσία 1 από το 184Ο ώς το 1851 διέμεινα στο ε¬ 
ξωτερικό, στην αρχή με νόμιμο διαβατήριο, ύστερα ως ε- 
μιγκρές. Το 1851, μετά δύο χρόνια κράτησης σε φρούρια 
της Σαξωνίας και της Αυστρίας, με παρέδωσαν στη ρώ- 
σικη κυβέρνηση η οποία με κράτησε φυλακισμένο για έξι 
χρόνια ακόμη, πρώτα στο φρούριο Πετροπαυλόσκ, στο ο¬ 
χυρό Αλέξις, και μετά στο Σλούσεμπουργκ. Το 1857 με 
έστειλαν στη Σιβηρία όπου έμεινα για δύο χρόνια στο δυ¬ 
τικό μέρος της και άλλα δύο στο ανατολικό. Το ΐ 86 ΐ, το 
έσκασα από τη Σιβηρία και από τότε, φυσικά, δεν ξανα- 
πάτησα το πόδι μου στη Ρωσία. Έτσι, μέσα σε τριάντα 
χρόνια στη Ρωσία, μόνο τα τέσσερα χρόνια, από το 1857 
ώς το 1861 (έχουν περάσει εννιά χρόνια από τότε) ήμουν 
ελεύθερος. Κι αυτά ήταν στη Σιβηρία. Αυτό μου επέτρε¬ 
ψε, προφανώς, να δω από πιο κοντά τον ρώσικο λαό, 
τους αγρότες τους αστούς, τους εμπόρους (ιδίως του σιβη- 
ριανούς εμπόρους), όχι όμως την επαναστατική νεολαία. 
Στον καιρό μου, δεν υπήρχαν πολιτικοί εκτοπισμένοι στη 

Σιβηρία εκτός από μερικούς δεκεμβριστές 25 και Πολω¬ 
νούς. Είναι αλήθεια ότι εκεί γνώρισα και τέσσερις (δϊο) 
πετρατσεβιστές: τον Πετρατσέφσκι 16 , τον Λβοφ 27 και τον 
Τολ 28 , αλλά αυτοί οι εξόριστοι αποτελούσαν μια μεταβα¬ 
τική ομάδα ανάμεσα στους δεκεμβριστές και την πραγμα¬ 
τική νεολαία - ήταν δογματικοί, σοσιαλιστές των βιβλίων, 
φουριεριστές και παιδαγωγοί. Η αληθινή νεολαία, αυτή 
την οποία εμπιστεύομαι — αυτή η τάξη δίχως τάξη, δί¬ 
χως εστία [...], αυτή η φάλαγγα της λαϊκής επανάστασης 
για την οποία μίλησα αρκετές φορές στα κείμενά μου, ή¬ 
ταν κάτι που δεν γνώριζα - μόνον τώρα έχω αρχίσει να ε¬ 
ξοικειώνομαι μαζί της. 

Οι περισσότεροι Ρώσοι που έρχονταν να επισκεφτούν 
τον Χέρτσεν 29 στο Λονδίνο ήταν καλοί άνθρωποι, άνθρω¬ 
ποι των γραμμάτων ή φιλελεύθεροι και δημοκρατικοί α¬ 
ξιωματικοί. Ο πρώτος σοβαρός ρώσος επαναστάτης ήταν 
ο Ποτέμπνια 30 , κι ο δεύτερος εσείς. Δεν θα μιλήσω για 
τον Ούτιν 31 και τους άλλους εμιγκρέδες της Γενεύης. Έ¬ 
τσι, ώς τη συνάντησή μας, η ρωσική νεολαία έμενε για 
μένα ίβττα ΐηω&ηΐία [άγνωστη γη]. 

Λίγος χρόνος χρειάστηκε για να καταλάβω τη σοβα¬ 
ρότητα του χαρακτήρα σας και να σας εμπιστευτώ. Πεί¬ 
στηκα και είμαι ακόμη πεισμένος ότι, ακόμη κι αν δεν εί¬ 
στε πολλοί, αντιπροσωπεύετε μια σοβαρή δράση, τη μό¬ 
νη σοβαρή επαναστατική δράση στη Ρωσία. Την απόφα¬ 
ση αυτή την πήρα εύκολα, επειδή το πρόγραμμά σας, 
τουλάχιστον του περασμένου χρόνου, όχι μόνο συγγένευε 
αλλά ήταν σχεδόν ίδιο μ’ εκείνο που είχα επεξεργαστεί ε¬ 
γώ, με συνεχή [...] και με όλη την πείρα μιας ήδη μακρό¬ 
χρονης πολιτικής ζωής. Ας διευκρινίσουμε σε γενικές 
γραμμές το πρόγραμμα αυτό στη βάση του οποίου συμ¬ 
μαχήσαμε τον περασμένο χρόνο και από το οποίο εσείς 
απομακρυνθήκατε, απ’ ό,τι φαίνεται, αισθητά. Όσο για 

μένα, μένω πιστός σ’ αυτό, και αν τα πραγματικά αισθή- 
ματά σας και η απομάκρυνσή σας (ή εκείνη των φίλων 
σας) είναι τελεσίδικα, θα αναγκαστώ να διακόψω κάθε 
στενή πολιτική σχέση μαζί σας. 

Το πρόγραμμα αυτό μπορεί να διατυπωθεί καθαρά 
με λίγες λέξεις: πλήρης εξάλειψη του κρατικού και δικαι- 
ικού κόσμου και του δήθεν αστικού πολιτισμού με μια βί¬ 
αιη και ακαταμάχητη επανάσταση του λαού, διευθυνόμε- 
νη αόρατα όχι από μια επίσημη δικτατορία αλλά από ε¬ 
κείνη την ανώνυμη και συλλογική των φίλων της πλή¬ 
ρους χειραφέτησης του λαού από οποιονδήποτε ζυγό. Οι 
φίλοι αυτοί θα είναι στέρεα οργανωμένοι σε μυστική εται¬ 
ρεία και θα δρουν παντού και πάντα για έναν και τον αυ¬ 
τό σκοπό σύμφωνα με ένα και μοναδικό πρόγραμμα. 

Αυτή είναι η ιδέα και το πλάνο στη βάση των οποίων 
συμμάχησα μαζί σας· και σας έτεινα το χέρι για να τα 
πραγματοποιήσουμε. Ξέρετε ο ίδιος ώς ποιο βαθμό έμει¬ 
να πιστός στην υπόσχεση της συμμαχίας που με δέσμευε, 
ώς ποιο βαθμό σας εμπιστευόμουν από τότε που πείστη¬ 
κα για τη σοβαρότητά σας και για την ταύτιση των επα¬ 
ναστατικών προγραμμάτων μας. Δεν σας ρώτησα ποιοι 
είναι οι φίλοι σας ούτε πόσοι είστε - δεν προσπάθησα να ε¬ 
παληθεύσω τη δύναμη που αντιπροσωπεύατε, πίστεψα 
στα λόγια σας. 

Το έκανα από αδυναμία, από τυφλότητα ή από βλα¬ 
κεία; Ξέρετε πως όχι. Ξέρετε πολύ καλά πως ποτέ δεν έ¬ 
δειχνα τυφλή εμπιστοσύνη και πως τον περασμένο χρό¬ 
νο, στη διάρκεια συζητήσεων που είχαμε οι δυο μας και 
μια φορά στο σπίτι του Ογκάρεφ 32 και ενώπιον του, σας 
είπα ξεκάθαρα ότι δεν ήμασταν υποχρεωμένοι να σας πι¬ 
στέψουμε, αφού δεν σας στοιχίζει τίποτα να λέτε ψέματα 
όταν πιστεύετε ότι το ψέμα μπορεί να είναι χρήσιμο για 
την υπόθεση· στο εξής δεν είχαμε άλλη εγγύηση για τη 

φιλαλήθεια των λόγων σας εκτός από την αναμφισβήτη¬ 
τη σοβαρότητα σας και την ολοκληρωτική αφοσίωσή σας 
στην υπόθεση - αυτή είναι, σας είπα, μεγάλη εγγύηση, 
που δεν μας προφυλάσσει όμως από λάθη και στραβοπα¬ 
τήματα αν μείνουμε με τα μάτια κλειστά. 

Παρά το αίσθημα αυτό όμως, διατήρησα στενές σχέ¬ 
σεις μαζί σας και σας βοηθούσα σε όλα όσο μπορούσα - θέ¬ 
λετε να μάθετε γιατί το έκανα; Πρώτον, επειδή όταν φύ¬ 
γατε από τη Γενεύη για τη Ρωσία, τα προγράμματά μας 
ήταν κατά βάθος ίδια. Πείστηκα γι’ αυτό όχι μόνο από 
τις καθημερινές συζητήσεις μας αλλά και από το ότι όλα 
τα κείμενα που έγραψα και δημοσίευσα όσο ήσασταν πα¬ 
ρών σας προκαλούσαν βαθιά συμπάθεια λόγω εκείνων 
των στοιχείων που μετέφραζαν πιο καθαρά το κοινό μας 
πρόγραμμα, και επίσης από το ότι και τα δικά σας κείμε¬ 
να του περασμένου χρόνου είχαν παρόμοιο χαρακτήρα. 

Δεύτερον, επειδή σας θεωρούσα και σας θεωρώ ακό¬ 
μη ικανό να συγκεντρώνετε γύρω σας, όχι για τον εαυτό 
σας αλλά για την υπόθεση, πραγματικές δυνάμεις, καθώς 
αναγνώριζα την άγρια και ακάματη ενεργητικότητα, την 
αφοσίωση, το πάθος [...] και τη στοχαστικότητά σας. Και 
έλεγα στον εαυτό μου, αλλά και στον Ογκάρεφ, ότι αν 
αυτές οι δυνάμεις δεν είχαν συγκεντρωθεί ακόμη, αυτό θα 
γινόταν σίγουρα μια μέρα. 

Τρίτον, επειδή από όλους τους Ρώσους που γνώριζα, 
εσείς μου φανήκατε πιο ικανός να διεκπεραιώσετε αυτό 
το εγχείρημα - και έλεγα στον εαυτό μου και στον Ογκά¬ 
ρεφ ότι δεν χρειαζόταν πια να περιμένουμε τον ερχομό 
κάποιου άλλου ανθρώπου, ότι ήμασταν ηλικιωμένοι κι οι 
δύο και ότι σίγουρα δεν θα βρίσκαμε πιο αφοσιωμένο και 
πιο ικανό από σας - αν λοιπόν θέλαμε να συνδεθούμε με 
τη ρώσικη υπόθεση, έπρεπε να συνδεθούμε με εσάς και με 
κανέναν άλλο. Δεν γνωρίζαμε ούτε την Επιτροπή σας ού- 

χε την Εταιρεία σας και κρίναμε μόνο με βάση εσάς. Για- 
τί όμως οι τωρινοί και μελλοντικοί φίλοι μας να μην έ¬ 
χουν την ίδια σοβαρότητα μ’ εσάς; Αυτή η αναμφισβήτη¬ 
τη σοβαρότητα ήταν για μένα εγγύηση ότι αφενός δεν θα 
δεχόσασταν ανάμεσά σας ασυνεπή άτομα και αφετέρου 
ότι δεν θα μένατε μόνοι και ότι θα προσπαθούσατε να 
φτιάξετε μια συλλογική δύναμη. 

Έχετε βέβαια ένα αδύναμο σημείο που παρατήρησα 
από τις πρώτες συναντήσεις μας αλλά δεν του έδωσα με¬ 
γάλη σημασία: είναι η απειρία και η άγνοια των ανθρώ¬ 
πων και της ζωής. Σ’ αυτό πρέπει να προστεθεί ένας φα¬ 
νατισμός όχι απαλλαγμένος από μυστικισμό. Η άγνοια 
των κοινωνικών συνθηκών, των ηθών, των συνηθισμέ¬ 
νων ιδεών και αισθημάτων αυτού που ονομάζεται πολι¬ 
τισμένος κόσμος σας κάνει ακόμη και σήμερα ανίκανο να 
δράσετε με επιτυχία σ’ αυτό το περιβάλλον, έστω κι αν έ¬ 
χετε σκοπό να το καταστρέψετε. Δεν γνωρίζετε πάντα τα 
μέσα που θα σας έκαναν να αποκτήσετε επιρροή και ισχύ 
στο περιβάλλον αυτό, πράγμα που σας καταδικάζει να 
κάνετε γκάφες κάθε φορά που έρχεστε σε επαφή μαζί του 
για τις ανάγκες της υπόθεσης. Απόδειξη είναι η ατυχής 
προσπάθειά σας να εκδόσετε ξανά την ΚοΙοΑοΙ 33 υπό συν¬ 
θήκες αδύνατες, θα μιλήσουμε όμως αργότερα γι’ αυτό. 
Η παραγνώριση των ανθρώπων σας οδηγεί αναπόφευ¬ 
κτα σε λανθασμένους υπολογισμούς. Απαιτείτε και περι¬ 
μένετε πάρα πολλά από αυτούς φορτώνοντάς τους με κα¬ 
θήκοντα που ξεπερνούν τις δυνάμεις τους, επειδή πιστεύ¬ 
ετε ότι όλοι πρέπει να έχουν το ίδιο πάθος μ’ εσάς. Επι¬ 
πλέον, δεν πιστεύετε καθόλου σ’ αυτούς και γι’ αυτό δεν 
λαμβάνετε υπόψη σας το πάθος που εγείρεται σ’ αυτούς, 
τις τάσεις που διαμορφώνουν όπως και την ειλικρίνεια 
των βλέψεών τους για τους ίδιους σκοπούς με τους δικούς 
σας· και προσπαθείτε να τους κρατάτε κάτω από την ε- 

πιρροή σας, να τους τρομοκρατείτε, να τους συνδέετε με 
περιττούς ελέγχους που τις πιο πολλές φορές δεν επιτυγ¬ 
χάνουν το σκοπό τους, προκειμένου να μη μπορούν να ξε- 
φύγουν πια από τη στιγμή που θα πέσουν στα χέρια σας. 
Κι όμως, ελευθερώνονται συνεχώς και θα συνεχίσουν να 
ελευθερώνονται όσο δεν αλλάζετε τον τρόπο που δράτε, 
όσο δεν μπορείτε να βρείτε σ’ αυτούς τον λόγο της συμ- 
μαχίας τους μαζί σας. θυμάστε πόσο ενοχληθήκατε όταν 
σας είπα ότι είστε ένας αΙηνΜ, και η κατήχησή σας κατή¬ 
χηση ισχυριστήκατε ότι όλα τα άτομα πρέπει να 

είναι έτσι φτιαγμένα, ότι η απόλυτη αυτοθυσία και η α¬ 
ποποίηση όλων των προσωπικών μας επιθυμιών, όλων 
των απολαύσεων, αισθημάτων και σχέσεων πρέπει να εί¬ 
ναι φυσιολογική, φυσική και μόνιμη κατάσταση όλων α¬ 
νεξαιρέτως των ατόμων, θέλετε να κάνετε, στην εποχή 
που ζούμε, κανόνα ζωής για την κοινότητα την ωθημένη 
ώς την αυταπάρνηση σκληρότητά σας προς τον εαυτό 
σας, τον αληθινά υπέροχο φανατισμό σας. Επιδιώκετε 
πράγματα παράλογα, αδύνατα, την πλήρη άρνηση της 
φύσης του ανθρώπου και της κοινωνίας. Η επιδίωξη αυ¬ 
τή είναι παράλογη γιατί σας κάνει να σπαταλάτε τις δυ¬ 
νάμεις σας άδικα. Κανένας άνθρωπος, όποια και αν είναι 
η ενεργητικότητά του, και καμιά [μυστική] εταιρεία, όσο 
τέλεια κι αν είναι η πειθαρχία της και ισχυρή η οργάνω¬ 
σή της, δεν θα καταφέρουν ποτέ να νικήσουν τη φύση. 
Μόνον οι φανατικοί της θρησκείας και οι ασκητές μπο¬ 
ρούν να επιχειρήσουν να τη νικήσουν. Έμεινα έκπληκτος 
επίσης, όχι όμως πολύ ούτε για πολύ, όταν ανακάλυψα σ’ 
εσάς ένα είδος μυστικισμού και πανθεϊστικού ιδεαλισμού. 
Δεδομένων των τάσεων που έχετε, αυτό μου φάνηκε πο¬ 
λύ φυσιολογικό, αν και εντελώς γελοίο. Ναι, αγαπητέ 
μου φίλε, δεν είστε υλιστής σαν εμάς τους δύστυχους α¬ 
μαρτωλούς αλλά ιδεαλιστής, προφήτης - καλόγερος της 

Επανάστασης, ο ήρωάς σας δεν μπορεί να είναι ούτε ο 
Μπαμπέφ 35 ούτε καν ο Μαρά 36 , αλλά κάποιος Σαβοναρό- 
λα 37 . Ο τρόπος που σκέφτεστε σας φέρνει πιο κοντά στον 
Μεκήνα[...] 3 *, στους Ιησουίτες παρά σ’ εμάς. Είστε ένας 
φανατικός· εξ ου και η πολύ μεγάλη δύναμη του χαρα¬ 
κτήρα σας αλλά και η τυφλότητά σας - και η τυφλότητα 
είναι σοβαρό και επικίνδυνο αδύνατο σημείο - η τυφλή ε¬ 
νεργητικότητα προχωρεί ψηλαφίζοντας και σκοντάφτει 1 
και όσο πιο άγρια είναι αυτή η ενεργητικότητα, τόσο πιο 
σοβαρά και σίγουρα είναι τα λάθη της. Σας λείπει το κρι¬ 
τικό πνεύμα, και λόγω αυτής της έλλειψης είναι αδύνατο 
να εκτιμήσετε τα άτομα, τις καταστάσεις και τα μέσα για 
την επίτευξη [...] του σκοπού. 

Τα καταλάβαινα όλα αυτά και τα έλεγα μέσα μου 
τον περασμένο χρόνο. Δύο εκτιμήσεις όμως ισορρόπησαν 
τα πράγματα υπέρ σας. Πρώτον, έβλεπα και εξακολουθώ 
να βλέπω σε σας μια αξιόλογη δύναμη και, ας το πούμε, 
απόλυτα καθαρή, δίχως την παραμικρή πρόσμιξη εγωι¬ 
σμού ή ματαιοδοξίας, μια δύναμη που όμοιά της δεν έχω 
συναντήσει σε άλλους Ρώσους - δεύτερον, έλεγα στον εαυ¬ 
τό μου και λέω ώς σήμερα ότι είστε ακόμη νέος και επι¬ 
πλέον τόσο αξιόλογος κα απρόσβλητος από κάθε αυτα¬ 
πάτη και από όλες τις προσωπικές και εγωιστικές επιθυ¬ 
μίες που δεν είναι δυνατό να παρεκκλίνετε για πολύ και¬ 
ρό από τον ορθό δρόμο ούτε να μένετε σε μια τόσο ολέ¬ 
θρια για την υπόθεση πλάνη. Αυτό πιστεύω και σήμερα. 

Τέλος, έβλεπα και ένιωθα πολύ καλά ότι δεν με εμπι¬ 
στευόσασταν πλήρως και ότι πολλές φορές προσπαθού¬ 
σατε να με κάνετε όργανο για άμεσους σκοπούς που μου 
διέφευγαν. Αυτό όμως δεν με ανησύχησε καθόλου. 

Πρώτον, η σιγή σας για εκείνους που αγωνίζονται 
μέσα στην οργάνωση μού άρεσε - εκτιμώ, όντως, ότι σε 
τέτοιου είδους πράγματα ακόμα και τα πλέον έμπιστα 

πρόσωπα δεν πρέπει να ξέρουν παρά ό,τι είναι πρακτικά 
αναγκαίο για την επιτυχία του έργου που τους έχει ανα¬ 
τεθεί. Και πρέπει να μου αναγνωρίσετε το ότι δεν σας έ¬ 
κανα ποτέ αδιάκριτες ερωτήσεις, θα μπορούσατε να μου 
λέγατε, αντίθετα προς το καθήκον σας, ονόματα που δεν 
θα μου μάθαιναν τίποτε, αφού δεν θα γνώριζα τα πρόσω¬ 
πα στα οποία αναφέρονται. Έπρεπε να βασιστώ στην 
κρίση σας - λοιπόν, σας πίστεψα και σας πιστεύω πάντα. 
Και εκτιμώ ότι μια Επιτροπή αποτελούμενη από πρόσω¬ 
πα σαν εσάς και άξια όλης της εμπιστοσύνης σας, αξίζει 
και της δικής μας. 

Ένα ερώτημα τίθεται: η οργάνωσή σας υπήρξε πραγ¬ 
ματικά ή είχατε απλώς την πρόθεση να τη στήσετε με 
τον ένα ή τον άλλο τρόπο; Και αν υπήρξε, ήταν πολυά¬ 
ριθμη και αντιπροσώπευε τουλάχιστον το έμβρυο μιας 
δύναμης ή μήπως όλα αυτά ήταν απλή προσδοκία; Η ί¬ 
δια η Επιτροπή, τα άγια των αγίων σας , υπήρξε υπό κά¬ 
ποια μορφή και μ’ εκείνη τη βαθιά συνοχή που σας ενώ¬ 
νει με τη ζωή και το θάνατο ή απλώς είχατε τη διάθεση 
να τη φτιάξετε; Με μια λέξη, αντιπροσωπεύετε μια απο¬ 
μονωμένη, πολύ αξιοσέβαστη ασφαλώς αλλά ατομική δύ¬ 
ναμη ή μια πραγματικά και αληθινά υπάρχουσα; Και [...] 
αν η Εταιρεία και η διευθυντική Επιτροπή υπήρξαν 
πραγματικά (αν υποτεθεί ότι αποτελούνταν, η Επιτροπή 
ιδίως, από άτομα σίγουρα, ακλόνητα, φανατικά αφοσιω- 
μένα και αδιάφορα για τον εαυτό τους όπως εσείς), ένα 
άλλο ερώτημα μού έρχεται στο μυαλό: είχαν και έχουν ε¬ 
παρκές πρακτικό πνεύμα και γνώσεις, θεωρητική προπα- 
ρασκευή και ικανότητα για να κατανοήσουν τις συνθήκες 
και τις σχέσεις που διέπουν τη ζωή του λαού και των κοι¬ 
νωνικών τάξεων στη Ρωσία, έτσι ώστε να μην είναι η ε¬ 
παναστατική [Επιτροπή] σκέτη κοροϊδία αλλά πραγματι¬ 
κότητα και έτσι ώστε να καλύπτει μια αληθινή επανα- 

στατική οργάνωση όλη τη ρωσική ζωή και να εισχωρεί σε 
όλα τα κοινωνικά στρώματα της Ρωσίας; 

Προκειμένου να σχηματίσω μια ιδέα τόσο για την 
πραγματικότητα όσο και για τις δυνατότητες του εγχει¬ 
ρήματος σας, δηλαδή του πνεύματός του, δεν έπαυα να 
σας κάνω ερωτήσεις, και ομολογώ ότι οι απαντήσεις σας 
δεν μου φαίνονταν ικανοποιητικές. Παρά τις υπεκφυγές 
και τις περιττολογίες σας, μου μάθατε, παρά τη θέλησή 
σας, ότι στους αντικειμενικούς της στόχους και στους υλι¬ 
κούς πόρους της η Εταιρεία σας ήταν ακόμη πολύ αδύνα¬ 
μη. Της λείπει ακόμα το πρακτικό πνεύμα, οι γνώσεις 
και η τεχνογνωσία. Η Επιτροπή όμως που ιδρύσατε απο- 
τελείται σίγουρα από ανθρώπους σαν εσάς, και ανάμεσά 
τους είστε ένας από τους καλύτερους, από τους σταθερό¬ 
τερους. Είστε ο ιδρυτής και μέχρι τώρα η ψυχή της Εται¬ 
ρείας. Όλα αυτά, αγαπητέ μου φίλε, τα κατάλαβα και τα 
έμαθα τον περασμένο χρόνο. Αυτό όμως δεν με εμπόδισε 
να συμμαχήσω μαζί σας, γιατί ήσασταν για μένα [...] έ¬ 
νας οξυδερκής και βαθιά αφοσιωμένος αγωνιστής, όσο λί¬ 
γοι άλλοι, και γιατί ήμουν πεισμένος ότι είχατε καταφέ¬ 
ρει να ανακαλύψετε τουλάχιστον κάποιους ανθρώπους 
της ίδιας πάστας και να τους κάνετε ομάδα· ήμουν επίσης 
σίγουρος και είμαι ώς σήμερα ότι με την πείρα και με α¬ 
κάματες και φλογερές προσπάθειες θα αποκτούσατε γρή¬ 
γορα γνώσεις, λογικό και τεχνογνωσία, δίχως τις οποίες 
είναι αδύνατη η επιτυχία. Και καθώς δεν υπέθετα και δεν 
υποθέτω ώς σήμερα πως μπορεί να υπάρχει άλλος κύ¬ 
κλος εξίσου σοβαρός με τον δικό σας στη Ρωσία, θέλησα, 
παρά τις αντιξοότητες, να μείνω σύμμαχός σας. 

Δεν ενοχλούμουν καθόλου που σας έβλεπα να μεγα¬ 
λοποιείτε συνεχώς τις δυνάμεις σας: αυτό είναι κάτι φυ¬ 
σικό, συχνά ωφέλιμο και μερικές φορές τολμηρό σε όλους 
τους συνωμότες. Είναι βέβαιο όμως ότι οι προσπάθειες 

που χάνατε για να με ξεγελάσετε αποδείχνυαν ότι δεν 
καταλαβαίνετε τους ανθρώπους. Μου φαίνεται πως από 
τις συζητήσεις μας θα έπρεπε να καταλάβετε ότι, για να 
με κερδίσετε, δεν χρειαζόταν να μου δώσετε αποδείξεις 
για την ύπαρξη μιας οργανωμένης και υπαρκτής δύνα¬ 
μης, αλλά μόνο για την ακλόνητη και σαφή θέλησή σας 
να δημιουργήσετε μια τέτοια. [...] Μ’ αυτή σας τη συμπε¬ 
ριφορά, νομίσατε ότι μπορούσατε να μου θέσετε τους ό¬ 
ρους σας εν ονόματι μιας ισχυρής οργάνωσης, ενώ αν πα¬ 
ρουσιαζόσασταν ως κάποιος που προσπαθούσε να φτιάξει 
μια τέτοια, θα αναγκαζόσασταν να μου μιλήσετε ως ίσος 
προς ίσο, ως άνθρωπος προς άνθρωπο και να υποτάξετε 
στο [...] μου και το δικό σας πρόγραμμα και το [...] δρά¬ 
σης· 

Αυτό δεν το υπολογίσατε. Ήσασταν προσκολλημένος 
με υπερβολικό φανατισμό στο πρόγραμμά σας και στο 
πλάνο σας για να υποβάλλετε και τα δύο στην κριτική ο- 
ποιουδήποτε. Και δεύτερον, δεν είχατε αρκετή εμπιστο¬ 
σύνη στην αφοσίωσή μου στην υπόθεση και στην κατανό¬ 
ησή μου για να μου φανερώσετε το εγχείρημά σας. Ήσα¬ 
σταν σκεπτικιστής απέναντι σε όλους τους εμιγκρέδες και 
είχατε δίκιο· ίσως ήσασταν λιγότερο απέναντι μου, διότι 
σας έδινα άφθονες αποδείξεις για την προθυμία μου να υ¬ 
πηρετήσω την υπόθεση δίχως καμία αξίωση και πέρα α¬ 
πό κάθε ματαιοδοξία. Μολαταύτα, με παίρνατε για ανά¬ 
πηρο του οποίου οι συμβουλές μπορεί να είναι μερικές φο¬ 
ρές χρήσιμες [...]· ανάπηρο, του οποίου η συμμετοχή στο 
φλογερό εγχείρημά σας θα ήταν άχρηστη και ίσως επι¬ 
βλαβής. Το αντιλήφθηκα, αλλά δεν ενοχλήθηκα. Το ξέ¬ 
ρατε ο ίδιος [...] και δεν μπορούσατε να με οδηγήσετε στο 
σημείο να διακόψω μαζί σας. Δεν ήμουν υποχρεωμένος 
να σας αποδείξω ότι δεν είμαι καθόλου τελειωμένος άν¬ 
θρωπος και ανίκανος να συμμετάσχει σε μια φλογερή και 

σοβαρή δράση, όπως δείχνατε να πιστεύετε. Αφηνα και 
αφήνω ακόμη στο χρόνο και στην προσωπική σας εμπει¬ 
ρία τη φροντίδα να πειστείτε για το αντίθετο. 

Υπήρχε επίσης ένας ιδιαίτερος λόγος που με υποχρέ¬ 
ωνε και με υποχρεώνει ακόμα να είμαι συνετός όσον α¬ 
φορά τους Ρώσους και τις ρωσικές δραστηριότητες. Είναι 
το ότι δεν έχω καθόλου χρήματα. Όλη μου τη ζωή πά¬ 
λευα με τη φτώχεια και κάθε φορά που επιχείρησα να κά¬ 
νω κάτι χρήσιμο, το έκανα όχι με δικό μου χρήμα αλλά 
με το χρήμα κάποιων άλλων. Αυτό μου στοίχισε προ και¬ 
ρού πολλές συκοφαντίες και επιθέσεις, ιδίως από τη μεριά 
του ρωσικού υποκόσμου. 

Οι κύριοι αυτοί σπίλωσαν εντελώς τη φήμη μου και 
παρέλυσαν αισθητά τη δραστηριότητά μου. Μου χρειά¬ 
στηκε όλο το αληθινό πάθος και η ειλικρινής θέληση που 
με εμψύχωναν (αυτό δεν το λέω από αλαζονεία αλλά α¬ 
πό πείρα) για να μην καμφθώ και για να συνεχίσω να α¬ 
γωνίζομαι. Κι εσείς [...] ξέρετε πόσο ψευδείς και μισητές 
είναι οι φήμες σχετικά με την προσωπική μου πολυτέλεια 
και με την τάση μου να κάνω λεφτά σε βάρος των άλλων, 
να τους «τυλίγω». Ένα σωρό καθάρματα εμιγκρέδες, οι 
Ούτιν και σία, με λένε απατεώνα και άπληστο εκμεταλ¬ 
λευτή, εμένα που ποτέ δεν έζησα ούτε θέλησα να ζήσω 
για την προσωπική μου ικανοποίηση και που πάντα επι¬ 
δίωκα τη χειραφέτηση των άλλων. Μην [...] το πάρετε 
αυτό για αλαζονεία· το λέω σε σας και στους φίλους και 
αισθάνομαι το δικαίωμα και την ανάγκη να σας το πω 
μια για πάντα. 

Είναι φανερό ότι για να αφοσιωθώ αποκλειστικά 
στην υπόθεση, πρέπει να έχω τα απαραίτητα μέσα διαβί¬ 
ωσης. Γερνώ 1 οχτώ χρόνια κράτησης [...] μου άφησαν μια 
χρόνια αρρώστια* η κλονισμένη [...] μου χρειάζεται φρο¬ 
ντίδες, ορισμένες υλικές συνθήκες προκειμένου να μπορέ- 

σω να φανώ χρήσιμος· επιπλέον, έχω γυναίκα και παιδιά 
και δεν μπορώ να τους αφήσω να πεθάνουν από την πεί¬ 
να - είμαι αναγκασμένος να μειώσω τα έξοδά μου στο ε¬ 
λάχιστο" παρόλα αυτά, δεν θα μπορούσα να ζήσω δίχως 
κάποιο ποσό το μήνα. Πού να το βρω αν ξοδεύω όλο το 
μόχθο μου στην κοινή υπόθεση; 

Υπάρχουν κι άλλοι λόγοι" επειδή έχω ιδρύσει εδώ 
και λίγα χρόνια τη Μυστική Επαναστατική Διεθνή Συμ- 
μαχία”, δεν μπορώ ούτε θέλω να την εγκαταλείψω για 
να αφοσιωθώ αποκλειστικά στη ρωσική υπόθεση. Εξάλ¬ 
λου, στη σκέψη μου, η ρωσική και η διεθνής υπόθεση α¬ 
ποτελούν ένα πράγμα. Μέχρι τώρα η διεθνής υπόθεση 
δεν μου έδωσε τα μέσα να ζω, αντίθετα, μου στοίχισε 
χρήματα. Αυτή είναι με δυο λόγια η κατάστασή μου" κα¬ 
ταλαβαίνετε ότι αυτή η φτώχεια, από τη μια μεριά, και 
οι άθλιες συκοφαντίες των ρώσων εμιγκρέδων από την 
άλλη, με κάνουν να υστερώ απέναντι σε κάθε καινούργιο 
άνθρωπο και σε κάθε εγχείρημα. Βλέπετε πόσα κίνητρα 
είχα να μην θέλω να επιβληθώ και να ζητήσω από σας 
περισσότερη εμπιστοσύνη απ’ αυτήν που μου δείχνα¬ 
τε^...] να περιμένω ότι εσείς και οι φίλοι σας θα καταλή¬ 
γατε να πειστείτε πως ήταν δυνατό, χρήσιμο κα ανα¬ 
γκαίο να με εμπιστευτείτε. 

Επιπλέον, έβλεπα και καταλάβαινα ότι καθώς δεν με 
αντιμετωπίζατε ως ίσος προς ίσο ούτε ως πρόσωπο εμπι¬ 
στοσύνης, με θεωρούσατε, συμφωνώντας σ’ αυτό με τις 
μεθόδους σας και υπακούοντας σε ένα είδος λογικής ανα¬ 
γκαιότητας, τυφλό κατά τα τρία τέταρτα όργανο της υ¬ 
πόθεσης: η προσωπικότητα, η δραστηριότητα και το όνο¬ 
μά μου δεν ήταν για σας παρά μέσα. Έτσι, καθώς δεν εί¬ 
χατε τη δύναμη για την οποία μου μιλούσατε, χρησιμο¬ 
ποιούσατε το όνομά μου για να οργανώσετε μια τέτοια 
στη Ρωσία. Και αυτό σε τέτοιο σημείο, που πολλοί πι- 



ΕΠΙΣΤΟΛΗ ΣΤΟΝ ΝΕΤΣΑΓΙΕΦ 


47 


στεύουν όντως ότι είμαι επικεφαλής μιας Μυστικής Εται¬ 
ρείας, την οποία, όπως ξέρετε, αγνοώ εντελώς. 

θα έπρεπε να επιτρέψω να χρησιμοποιήσει κάποιος 
το όνομά μου ως μέσο προπαγάνδας και στρατολόγησης 
για μια οργάνωση της οποίας το σχέδιο δράσης και οι ά¬ 
μεσοι στόχοι μου ήταν άγνωστοι κατά τα τρία τέταρτα; 
Δίχως δισταγμό απαντώ κατηγορηματικά: ναι, μπορού¬ 
σα και όφειλα. Ιδού οι λόγοι μου: 

Πρώτον, ήμουν πάντα πεισμένος ότι η Ρωσική επα¬ 
ναστατική επιτροπή και δεν πρέπει και δεν μπορεί να έ¬ 
χει τη δραστηριότητα της παρά στη Ρωσία, διότι το να 
θέλεις να διευθύνεις τη ρωσική επανάσταση από το εξω¬ 
τερικό είναι παράλογο. 

Αν εσείς και οι φίλοι σας μείνετε για πολύ καιρό στο 
εξωτερικό, θα έλεγα ότι δεν θα είστε πια κατάλληλοι να 
συμμετέχετε στην Επιτροπή - αν γίνετε εμιγκρέδες, οφεί¬ 
λετε, όπως έκανα κι εγώ, να υποταχθείτε σε ό,τι αφορά 
τις ρώσικες δραστηριότητες στην απόλυτη διεύθυνση μιας 
καινούργιας Επιτροπής που θα εδρεύει στη Ρωσία, μιας 
επιτροπής που θα είναι αναγνωρισμένη από σας και θα 
δρα σύμφωνα με ένα πρόγραμμα και ένα σχέδιο βγαλμέ- 
νο από κοινή συμφωνία - όσο για σας, θα μπορούσατε να 
σχηματίσετε μια Ρωσική επιτροπή στο εξωτερικό η ο¬ 
ποία θα χειριζόταν με πλήρη αυτονομία τις σχέσεις, τις 
δραστηριότητες, τα ρωσικά πνεύματα και κύκλους έξω α¬ 
πό τη Ρωσία. Επίσης, θα διέθετε την αναγκαία αυτονο¬ 
μία και ανεξαρτησία σε σχέση με την επιλογή των μεθό¬ 
δων και των μέσων δράσης, και ιδίως θα δρούσε από κοι¬ 
νού με τη Διεθνή συμμαχία. Στην περίπτωση αυτή, θα εί¬ 
χα το δικαίωμα και το καθήκον να απαιτήσω να συμμε- 
τάσχω σε βάση ισότητας σ’ αυτή τη Ρωσική επιτροπή στο 
εξωτερικό. Αυτό άλλωστε ζήτησα στην τελευταία επι¬ 
στολή που έστειλα στην Επιτροπή και σε σας 40 , αναγνω- 



48 


Μ. ΜΠΑΚΟΤΝΙΝ 


ρίζοντας ότι η τελευταία έπρεπε να εδρεύει στη Ρωσία. 
Φυσικά, εγώ δεν έχω ούτε τη δυνατότητα ούτε την πρό¬ 
θεση να επιστρέφω στη Ρωσία, άρα ούτε την αξίωση να 
εισέλθω στην Επιτροπή που βρίσκετε εκεί. Από σας έμα¬ 
θα για το πρόγραμμά της και για τους σκοπούς της δρα- 
στηριότητάς της· συμφωνώντας απολύτως με τις απόψεις 
σας, σας δήλωσα τη θέλησή μου και τη στέρεη απόφασή 
μου να την βοηθήσω και να την υπηρετήσω με όλα τα μέ¬ 
σα που διαθέτω - και επειδή το όνομά μου σας φαινόταν ι¬ 
κανό να προσελκύσει καινούργιους οπαδούς στην οργά¬ 
νωσή σας, σας έδωσα την άδεια να το χρησιμοποιήσετε. 
Ήξερα ότι θα χρησιμοποιηθεί για την υπόθεση (σίγουροι 
εγγυητές γι’ αυτό ήταν το κοινό μας πρόγραμμα και η 
φύση μας) και δεν φοβόμουν να μην εκτεθώ, σε περίπτω¬ 
ση κάποιας αποτυχίας, στις δημόσιες κριτικές, διότι είμαι 
εξοικειωμένος με τις ύβρεις. 

θυμηθείτε όμως ότι το περασμένο καλοκαίρι συμφω¬ 
νήσαμε ότι θα ενημερωνόμουν για όλα τα ζητήματα τα 
σχετικά με τις ρωσικές πρωτοβουλίες, δραστηριότητες 
και δικαιοδοσίες στο εξωτερικό και πως οτιδήποτε συνέ- 
βαινε ή επιχειρούνταν δεν θα συνέβαινε εν αγνοία μου και 
χωρίς την συγκατάθεσή μου. Αυτό ήταν αναγκαίος όρος: 
πρώτον, επειδή γνώριζα τον κόσμο του εξωτερικού πολύ 
καλύτερα από οποιονδήποτε από σας· δεύτερον, επειδή 
μια τυφλή αλληλεγγύη μ’ εσάς και όχι ανεξάρτητη σ’ ό,τι 
αφορά τη δράση και τις δημοσιεύσεις στο εξωτερικό θα 
μπορούσε να με φέρει σε μια κατάσταση αντίθετη προς τα 
καθήκοντα και τα δικαιώματά μου ως μέλους της Διε¬ 
θνούς συμμαχίας. Όπως θα δούμε όμως, δεν σεβαστήκα¬ 
τε τον όρο αυτό, και στην περίπτωση που δεν θα εφαρ¬ 
μοστεί πλήρως, θα αναγκαστώ να διακόψω κάθε στενή 
πολιτική σχέση μαζί σας. 

Πριν απ’ όλα, το σύστημά μου διαφέρει από το δικό 

σας στο ότι δεν δέχεται ούτε τη χρησιμότητα ούτε καν τη 
δυνατότητα μιας επανάστασης άλλης από την αυθόρμη¬ 
τη, δηλαδή λαϊκή και κοινωνική, επανάσταση. Έχω τη 
βαθιά πεποίθηση ότι κάθε άλλη επανάσταση θα ήταν α¬ 
θέμιτη, επιβλαβής και ολέθρια για την ελευθερία και το 
λαό, διότι θα επιφύλασσε γι’ αυτόν μια καινούργια αθλιό¬ 
τητα και μια καινούργια σκλαβιά - επιπλέον, κι αυτό είναι 
το σημαντικό, κάθε άλλη επανάσταση είναι στο εξής αδύ¬ 
νατη, ανέφικτη και απραγματοποίητη. Η συγκέντρωση 
και ο πολιτισμός, οι σιδηρόδρομοι, ο τηλέγραφος, οι πρό¬ 
σφατοι εξοπλισμοί, η καινούργια οργάνωση του στρατού 
και γενικά της διοικητικής επιστήμης, δηλαδή η επιστή¬ 
μη της συστηματικής υποδούλωσης και εκμετάλλευσης 
των μαζών, της συντριβής των λαϊκών εξεγέρσεων και 
κάθε άλλης εξέγερσης, επιστήμη τόσο επιμελώς φτιαγμέ¬ 
νη, επαληθευμένη από την εμπειρία και τελειοποιημένη 
στην πορεία των εβδομήντα πέντε τελευταίων χρόνων 
της ιστορίας — όλα αυτά δίνουν σήμερα στο κράτος τόσο 
μεγάλη δύναμη που όλες οι τεχνητές απόπειρες, όλες οι 
μυστικές συνωμοσίες εν αγνοία του λαού, όπως και όλες 
οι αιφνιδιαστικές επιθέσεις και τα αυτοσχεδιασμένα χτυ¬ 
πήματα, συντρίβονται απ’ αυτή τη δύναμη που δεν θα 
μπορέσει να νικηθεί και να καταστραφεί παρά μόνο από 
τη λαϊκή και κοινωνική αυθόρμητη επανάσταση 41 . 

Στο εξής, ο μοναδικός σκοπός της μυστικής εταιρείας 
πρέπει να είναι όχι να συγκροτήσει μια τεχνητή δύναμη 
έξω από το λαό, αλλά να αφυπνίσει, να συγκεντρώσει και 
να οργανώσει τις ξεσηκωμένες λαϊκές δυνάμεις" υπό τις 
συνθήκες αυτές, ο στρατός της επανάστασης, ο μόνος που 
είναι δυνατός και πραγματικός, δεν θα βρίσκεται έξω α¬ 
πό το λαό, θα είναι ο ίδιος ο λαός. Ο τελευταίος δεν αφυ¬ 
πνίζεται με τεχνητά μέσα - οι λαϊκές επαναστάσεις γεν¬ 
νιούνται από την ίδια τη δύναμη των πραγμάτων ή από 

εκείνο το ιστορικό ρεύμα που, αόρατο και υπόγειο, αστα¬ 
μάτητο και πάντα πολύ αργό, εισχωρεί στα λαϊκά στρώ¬ 
ματα ώσπου να ξεπεταχθεί στην επιφάνεια και με τα ε¬ 
πιβλητικά κύματά του να σπάσει όλα τα εμπόδια και να 
καταστρέφει ό,τι βρεθεί στο πέρασμά του. 

Μια τέτοια επανάσταση δεν γίνεται τεχνητά - ούτε 
μπορεί να επισπευστεί σημαντικά, αν και δεν αμφιβάλλω 
ότι μια έξυπνα και ορθά διευθυνόμενη οργάνωση μπορεί 
να διευκολύνει το ξέσπασμα. Υπάρχουν περίοδοι στην ι¬ 
στορία όπου οι επαναστάσεις είναι απλώς αδύνατες και 
άλλες όπου είναι αναπόφευκτες. Σε τι περίοδο βρισκόμα¬ 
στε σήμερα; Κατά τη γνώμη μου, σε μια περίοδο γενικευ- 
μένης και αναπόφευκτης λαϊκής επανάστασης. Δεν θα ε¬ 
πιχειρήσω εδώ να αποδείξω την ορθότητα της γνώμης 
αυτής, αυτό θα με πήγαινε πολύ μακριά. Εξάλλου, δεν εί¬ 
ναι αναγκαίο αφού απευθύνομαι σε κάποιον και στους φί¬ 
λους του που είμαι σίγουρος πως την συμμερίζονται από¬ 
λυτα. Αέω, λοιπόν, ότι σε όλη την Ευρώπη η κοινωνική 
και λαϊκή επανάσταση είναι αναπόφευκτη, θα ξεσπάσει 
σε λίγο και ποιος ξέρει πού θα εκραγεί: στη Ρωσία, στη 
Γαλλία ή σε κάποια άλλη χώρα της Δύσης 42 ; Κανένας δεν 
μπορεί να το προβλέψει. Ίσως ξεσπάσει σε ένα χρόνο, ί¬ 
σως πιο νωρίς, ίσως πάλι όχι πριν περάσουν δέκα ή είκο¬ 
σι χρόνια. Αυτό είναι ανοιχτό ερώτημα και όσοι έχουν 
την πρόθεση να υπηρετήσουν πιστά την επανάσταση δεν 
το θέτουν για να περάσουν απλώς την ώρα τους. Όλες οι 
μυστικές εταιρείες που θέλουν αληθινά να δουλέψουν γι’ 
αυτήν, πρέπει να αρχίζουν αποβάλλοντας κάθε νευρικό¬ 
τητα, κάθε ανυπομονησία. Φυσικά, δεν πρέπει να κοιμού¬ 
νται: αντίθετα, πρέπει να είναι έτοιμες κάθε στιγμή, συ¬ 
νεπώς να βρίσκονται επί ποδός και διαρκώς σε θέση να 
εκμεταλλευτούν κάθε ευκαιρία - συγχρόνως όμως πρέπει 
να διαμορφώνονται και να οργανώνονται όχι για τους 

σκοπούς ενός προσεχούς ξεσηκωμού αλλά εν όψει μιας 
κρυφής υπομονετικής και μακροχρόνιας δράσης, αντίθετα 
από τους φίλους σας, τους Ιησουίτες πατέρες. 

θα περιορίσω τις σκέψεις μου στη Ρωσία. Πότε θα 
ξεσπάσει λοιπόν η ρωσική επανάσταση; Το αγνοούμε. 
Πολλοί, ομολογώ πως ήμουν ανάμεσά τους, περίμεναν 
την εξέγερση του λαού το 1870 · ο λαός όμως δεν ξύπνη¬ 
σε. Πρέπει να συμπεράνουμε από αυτό ότι ο ρωσικός λα¬ 
ός θα χάσει την επανάσταση; Όχι, το συμπέρασμα αυτό 
δεν μπορεί να βγει και είναι άλλωστε παράλογο. Όποιος 
γνωρίζει, από τη μια μεριά, τη μπερδεμένη και κυριολε¬ 
κτικά κρίσιμη κατάσταση του λαού μας υπό την υφιστά¬ 
μενη οικονομική και πολιτική σχέση, και από την άλλη 
μεριά, την κατάφωρη ανικανότητα της κυβέρνησής μας 
και του κράτους, όχι μόνο να τροποποιήσει αλλά και να 
μαλακώσει κάπως την κατάσταση αυτή (ανικανότητα 
που δεν οφείλεται στο τάδε ή στο δείνα ειδικό χαρακτη¬ 
ριστικό των κυβερνώντων μας, αλλά στην ίδια τη φύση 
του κρατικού συστήματος μας και κάθε κράτους γενικά), 
οφείλει να φτάσει αναγκαστικά στο συμπέρασμα ότι η 
ρωσική λαϊκή επανάσταση είναι αναπόφευκτη. Κι αυτό 
όχι μόνο από αρνητική σκοπιά, αλλά και από θετική, ε¬ 
πειδή στον λαό μας, παρά την άγνοιά του, έχει διαμορ¬ 
φωθεί ιστορικά ένα ιδεώδες που τείνει συνειδητά ή όχι να 
πραγματοποιήσει. Αυτό είναι η κοινοτική κατοχή της γης 
συνοδευόμενη από μια πλήρη χειραφέτηση από κάθε κρα¬ 
τική καταπίεση και κάθε βιαιοπραγία. Προς αυτό έτεινε 
ο ρωσικός λαός την εποχή των ψεύτικων Ντμίτρι 45 , του 
Στένκα Ράζιν 44 και του Πουγκάτσεφ 45, προς αυτό τείνει 
ακόμα και σήμερα με ακατάπαυτες εξεγέρσεις, που επει¬ 
δή είναι σκόρπιες οδηγούνται αναπόφευκτα στην ήττα. 

Ανέφερα μόνο δύο βασικά χαρακτηριστικά του λαϊκού 
ρωσικού ιδεώδους, δίχως να ισχυρίζομαι ότι τα ανέπτυξα 

ολοσχερώς. Ποιος ξέρει τι βλασταίνει ακόμη κάτω από 
τις διανοητικές ανάγκες του ρωσικού λαού και τι θα δού¬ 
με να βγαίνει στο φως από την πρώτη επανάσταση; Αυ¬ 
τό μου αρκεί σήμερα για να αποδείξω ότι ο λαός μας δεν 
είναι άγραφο χαρτί πάνω στο οποίο οποιαδήποτε μυστι¬ 
κή εταιρεία μπορεί να γράψει ό,τι της αρέσει, το κομμου¬ 
νιστικό σας πρόγραμμα για παράδειγμα. Ο λαός έχει ε¬ 
πεξεργαστεί, κατά το ένα τέταρτο συνειδητά και κατά τα 
τρία τέταρτα ασυνείδητα, το δικό του πρόγραμμα, το ο¬ 
ποίο οφείλει να γνωρίσει, να μαντέψει κάθε μυστική εται¬ 
ρεία και με το οποίο οφείλει να συμμορφωθεί αν θέλει να 
πετύχει. 

Είναι αναμφισβήτητο και πασίγνωστο σε όλους μας 
ότι την εποχή του Στένκα Ράζιν και του Πουγκάτσεφ, 
κάθε φορά που στεφόταν με επιτυχία, έστω και μικρή, έ¬ 
νας λαϊκός ξεσηκωμός, ο λαός έκανε πάντα το ίδιο πράγ¬ 
μα: άρπαζε όλη τη γη για να την κάνει κοινό κτήμα, έ¬ 
στελνε στο διάβολο τους ευγενείς, τους μεγάλους ιδιο¬ 
κτήτες, τους αξιωματούχους του τσάρου και ενίοτε τους 
παπάδες και οργάνωνε την ελεύθερη αγροτική κοινότητά 
του. Αυτό σημαίνει ότι ο λαός μας κρατάει στη μνήμη του 
και στο ιδεώδες του ένα πολύτιμο στοιχείο για τη μελλο¬ 
ντική [κοινωνική] οργάνωση, στοιχείο που δεν υπάρχει 
ακόμη στους λαούς της Δύσης: την ελεύθερη οικονομική 
κοινότητα. Στη ζωή και τη σκέψη του λαού, υπάρχουν 
δύο γεγονότα, δύο παράγοντες στους οποίους μπορούμε 
να στηριχτούμε: οι συχνές εξεγέρσεις και η ελεύθερη οι¬ 
κονομική κοινότητα. Υπάρχει όμως κι ένας τρίτος παρά¬ 
γοντας: είναι ο κοζάκικος λαός ή ο κόσμος των ληστών 
και των κλεφτών των μεγάλων δρόμων, που είναι από 
μόνος του διαμαρτυρία ενάντια στην κρατική καταπίεση 
και ενάντια στον πατριαρχικό και κοινοτικό ζυγό. 

Οι συχνές εξεγέρσεις, αν και προκαλούνται πάντα α- 

πό τυχαία αίτια, έχουν, μολαταύτα, γενικά αίτια και με¬ 
ταφράζουν τη βαθιά δυσαρέσκεια ολόκληρου του λαού. 
Είναι κατά κάποιο τρόπο συνηθισμένο και φυσικό φαινό¬ 
μενο της ρωσικής λαϊκής ζωής. Δεν υπάρχει χωριό στη 
Ρωσία που να μην είναι βαθιά δυσαρεστημένο με την κα¬ 
τάστασή του, που να μην είναι θύμα της ανάγκης, της α¬ 
σφυξίας, της [επιθυμίας] για αλλαγή και που να μην κρύ¬ 
βει στα βάθη της συλλογικής ψυχής, μαζί με τη λαχτάρα 
να κυριέψει όλη τη γη των χωροδεσποτών και μετά εκεί¬ 
νη των κουλάκων, το αίσθημα ότι έχει το δίκιο με το μέ¬ 
ρος του· δεν υπάρχει χωριό που δεν μπορούν να ξεσηκω¬ 
θούν οι άνθρωποι που ξέρουν να το κάνουν. Αν οι επαρ¬ 
χίες δεν ξεσηκώνονται πιο συχνά, αυτό συμβαίνει απο¬ 
κλειστικά επειδή τις κρατά ο φόβος και επειδή έχουν επί¬ 
γνωση της αδυναμίας τους. Το αίσθημα αυτό οφείλεται 
στον διχασμό των κοινοτήτων, στην απουσία πραγματι¬ 
κής αλληλεγγύης ανάμεσά τους. Αν κάθε χωριό της Ρω¬ 
σίας ήξερε ότι τη στιγμή που θα εξεγειρόταν θα έκαναν το 
ίδιο και όλα τα άλλα χωριά, θα μπορούσαμε να πούμε με 
σιγουριά ότι δεν υπήρχε ούτε ένα χωριό που να μην εξε- 
γερθεί. Από δω συνάγεται το πρώτο καθήκον της μυστι¬ 
κής οργάνωσης, το εγχείρημα και ο σκοπός της: να αφυ¬ 
πνίσει σε όλες τις αγροτικές κοινότητες το αίσθημα της α¬ 
παραίτητης αλληλεγγύης του και έτσι να αφυπνίσει στον 
ρωσικό λαό το αίσθημα της δύναμής του' με μια λέξη, να 
συγχωνεύσει τις πολλαπλές μεμονωμένες αγροτικές εξε¬ 
γέρσεις σε ένα γενικό ξεσηκωμό του λαού. 

Είμαι βαθιά πεισμένος ότι ένα από τα κύρια μέσα για 
να επιτευχθεί ο σκοπός αυτός μπορεί και πρέπει να δοθεί 
από τον λαό των ελεύθερων κοζάκων, από το πλήθος 
των αλητών μας (των αγίων και των άλλων), των προ¬ 
σκυνητών και των των κλεφτών και των λη¬ 

στών — από όλον αυτόν τον κόσμο που είναι κρυμμένος. 

που διαμαρτύρεται από αμνημονεύτων χρόνων ενάντια 
στο κράτος και τον κρατισμό και ενάντια στον κνουτο- 
γερμανικό πολιτισμό 47 . Αυτό εκτέθηκε ήδη σε ανώνυμο 
φυλλάδιο: Το επαναστατικό ζήτημα χαι ο τρόπος να το 
θέτουμε και προκάλεσε κύμα αγανάκτησης σε όλους τους 
καθωσπρέπει ανθρώπους και τους άλλους επηρμένους 
φλύαρους που θεωρούν δράση τις δογματικές και βυζαντι- 
νίζουσες πολυλογίες τους. Όλα αυτά είναι απολύτως α¬ 
ληθινά και επιβεβαιώνονται από την ιστορία μας. Ο κό¬ 
σμος των κοζάκων, των κλεφτών, των ληστών και των 
αλητών, ήταν ακριβώς εκείνος που αποκατέστησε ένα δε¬ 
σμό ανάμεσα στις επαναστάσεις των μεμονωμένων κοι¬ 
νοτήτων και τις ένωσε - και την εποχή του Στένκα Ράζιν 
και του Πουγκάτσεφ οι αλήτες οι βγαλμένοι από τον λαό 
ήταν οι καλύτεροι και πιο πιστοί συντελεστές της λαϊκής 
επανάστασης, οι υποκινητές ταραχών και οι πρόδρομοι 
του ξεσηκωμού ολόκληρου του λαού (και ποιος δεν ξέρει 
ότι, δοθείσης της ευκαιρίας, οι αλήτες γίνονται πρόθυμα 
κλέφτες και ληστές;). Εξάλλου, ποιος δεν είναι στη χώρα 
μας ληστής ή κλέφτης; Η κυβέρνηση; Οι επίσημοι και α¬ 
νεπίσημοι κερδοσκόποι και οι στυγνοί επιχειρηματίες 
μας; Ή μήπως οι μεγάλοι ιδιοκτήτες μας, οι έμποροί μας; 
Από τη μεριά μου, δεν δέχομαι ούτε τη ληστεία ούτε την 
κλοπή ούτε κάθε άλλη βία σε βάρος του ανθρώπου - ομο¬ 
λογώ όμως ότι αν έχω να διαλέξω ανάμεσα στη ληστεία 
και την κλοπή εκείνων που είναι καθισμένοι στον θρόνο 
και απολαμβάνουν όλα τα προνόμια και στη ληστεία και 
την κλοπή του λαού, παίρνω δίχως τον παραμικρό δι¬ 
σταγμό το μέρος του τελευταίου και τις θεωρώ φυσικές, 
αναγκαίες και υπό μία έννοια θεμιτές. Αναγνωρίζω ότι α¬ 
πό τη στενά ανθρώπινη σκοπιά η λαϊκή ληστεία απέχει 
από το να είναι κάτι ωραίο. Τι ωραίο υπάρχει όμως στη 
Ρωσία; Υπάρχει τίποτα πιο μιαρό εκεί από ανθρώπους 

καθώς πρέπει, αξιωματούχους και αστούς, καλλιεργημέ¬ 
να και έντιμα πνεύματα, που κρύβουν κάτω από δυτικές 
συμπεριφορές και λεπτεπίλεπτους τρόπους την πιο βαθιά 
διαστροφή της σκέψης, των αισθημάτων, των [κοινωνι¬ 
κών] σχέσεων και των ατομικών πράξεων! Στην καλύτε¬ 
ρη περίπτωση, υπάρχει ένα αβυθομέτρητο και απελπιστι¬ 
κό [διανοητικό] κενό. Αντίθετα, στη διαστροφή του λαού 
υπάρχει η φύση, η δύναμη, η ζωή· υπάρχει το δίκιο που 
δίνει μια παμπάλαιη ιστορική θυσία· υπάρχει, τέλος, μια 
ισχυρή διαμαρτυρία ενάντια στην πρωταρχική πηγή κά¬ 
θε διαστροφής, ενάντια στο κράτος —και κατά συνέπεια 
υπάρχει εδώ μια δυνατότητα για το μέλλον. Ιδού ο λό¬ 
γος για τον οποίο παίρνω το μέρος της λαϊκής ληστείας 
και βλέπω σ’ αυτήν έναν από τους κυριότερους μοχλούς 
της μελλοντικής λαϊκής επανάστασης στη Ρωσία. 

Καταλαβαίνω ότι αυτό μπορεί να αγανακτήσει τους 
έντιμους, δηλαδή ανέντιμους, ιδεαλιστές μας, τους κάθε 
κατεύθυνσης ιδεαλιστές μας από τον Ούτιν ώς τον Λοπά- 
τιν 4 ®, που φαντάζονται ότι θα μπορέσουν με τη βία και με 
τη μεσολάβηση μιας τεχνητής μυστικής οργάνωσης να ε¬ 
πιβάλλουν στον λαό τη σκέψη, τη θέληση και τον τρόπο 
δράσης τους. Όσο για μένα, δεν πιστεύω ότι αυτό είναι 
δυνατό 1 αντίθετα, πιστεύω ότι με την πρώτη μεγάλη ήτ¬ 
τα του πανρωσικού κράτους, όποια κι αν είναι η αιτία 
της, ο λαός θα ξεσηκωθεί όχι εν ονόματι του ιδεώδους του 
Ούτιν ή του Αουπάτιν, ούτε του δικού σας, αλλά εν ονό- 
ματι του δικού του ιδεώδους, και καμιά τεχνητή συνωμο¬ 
σία, όση δύναμη κι αν έχει, δεν θα μπορέσει να τον ελέγ¬ 
ξει και να αλλάξει τη φυσική του κίνηση, διότι δεν υπάρ¬ 
χει πρόχωμα που να μπορεί να συγκρατήσει τον μανια¬ 
σμένο ωκεανό. Εσείς όλοι, αγαπητοί φίλοι μου, θα διαλυ¬ 
θείτε αν φανείτε ανίκανοι να ακολουθήσετε το λαϊκό ρεύ¬ 
μα* και είμαι πεπεισμένος ότι στην πρώτη σημαντική ε- 

ξέγερση του λαού, ο κόσμος των αλητών, των ληστών 
και των κλεφτών, που είναι βαθιά ριζωμένος στη λαϊκή 
ζωή και αποτελεί ένα από τα κυριότερα φαινόμενά της, 
θα τρανταχτεί γερά, μαζικά. 

Καλό ή κακό, αυτό είναι αναμφισβήτητο και αναπό¬ 
φευκτο γεγονός, και όποιος εύχεται πραγματικά να γίνει 
η ρωσική λαϊκή επανάσταση, όποιος θέλει να την υπηρε¬ 
τήσει, να την στηρίξει, να την οργανώσει, όχι μόνο στα 
χαρτιά, αλλά και με πράξεις, δεν πρέπει να το αγνοήσει· 
πρέπει να το λάβει υπόψη του, να μην προσπαθήσει να το 
αποφύγει, αλλά να προσπαθήσει να βγάλει πρακτικά δι¬ 
δάγματα απ’ αυτό και να το χρησιμοποιήσει ως ισχυρό 
μοχλό για τον θρίαμβο της επανάστασης. Σ’ αυτό το θέ¬ 
μα δεν πρέπει να παριστάνουμε τους άρχοντες. Όποιος 
θέλει να διατηρήσει την ιδανική και παρθενική αγνότητά 
του, ας μείνει στο δωμάτιό του για να ονειρεύεται, να 
σκέφτεται, να γράφει τις σκέψεις του και να σκαρώνει στί¬ 
χους. Εκείνος, όμως, που θέλει να είναι αληθινός συντε¬ 
λεστής της επανάστασης στη Ρωσία πρέπει να σηκώσει 
ψηλά τα γάντια του, γιατί δεν υπάρχουν γάντια που 
μπορούν να προστατέψουν από τη ρωσική λάσπη που υ¬ 
πάρχει παντού και δεν μπορεί να καθαριστεί. Ο ρωσικός 
κόσμος, είτε πρόκειται για τις προνομιούχες επίσημες 
σφαίρες είτε για τα λαϊκά στρώματα, είναι φρικτός. Η 
ρωσική επανάσταση θα είναι ασφαλώς φρικτή επανάστα¬ 
ση. Όποιος φοβάται τα φρικτά πράγματα ή τη λάσπη, ας 
μείνει μακριά απ’ αυτό τον κόσμο και απ’ αυτή την επα¬ 
νάσταση* όποιος όμως θέλει να την υπηρετήσει, ξέροντας 
εκ των προτέρων περί τίνος πρόκειται, ας σκληρύνει τα 
νεύρα του κι ας είναι έτοιμος για όλα. 

Το να χρησιμοποιηθεί ο κόσμος των ληστών ως όρ¬ 
γανο της λαϊκής επανάστασης, ως μέσο για να εγκαθι- 
δρυθεί ένας δεσμός ανάμεσα στις μεμονωμένες μαζικές ε- 

ξεγέρσεις, είναι δύσκολο εγχείρημα - δέχομαι την ανα¬ 
γκαιότητά του, συγχρόνως όμως ομολογώ ότι είμαι ε¬ 
ντελώς ανίκανος να αφιερωθώ σε κάτι τέτοιο. Για να το 
αναλάβει και να το διεκπεραιώσει κανείς καλά, πρέπει να 
έχει γερά νεύρα, ηράκλεια δύναμη, γεμάτες πάθος πεποι¬ 
θήσεις και σιδερένια θέληση. Τέτοιοι άνθρωποι μπορεί να 
βρεθούν στις γραμμές μας. Ανθρωποι όμως που ανήκουν 
στη δική μας γενιά και έχουν δεχτεί τη δική μας παιδεία 
είναι ανίκανοι για κάτι τέτοιο. Το να πας προς τους λη¬ 
στές δεν σημαίνει ότι γίνεσαι ο ίδιος ληστής και τίποτε 
παραπάνω - δεν σημαίνει πως μοιράζεσαι τα πάθη τους 
[...], τις αθλιότητές τους, τα συχνά απεχθή κίνητρά τους, 
τα συναισθήματα και τις πράξεις τους - σημαίνει ότι τους 
δίνεις καινούργια ψυχή και αφυπνίζεις μέσα τους [την α¬ 
νάγκη] για ένα διαφορετικό σκοπό, για ένα λαϊκό σκοπό - 
οι άγριοι και σκληροί αυτοί άνθρωποι, που φτάνουν συ¬ 
χνά στην ωμότητα, έχουν παρθένα, ισχυρή, ανέπαφη και 
πολύ ζωτική φύση και συνεπώς προσιτή για μια ζωντανή 
και όχι δογματική προπαγάνδα, αν βέβαια τολμήσει και 
μπορέσει να τους πλησιάσει αυτή. Είμαι έτοιμος να σας 
πω περισσότερα πάνω σ’ αυτό, αν συνεχιστεί η αλληλο¬ 
γραφία μου μαζί σας. 

Ένα άλλο πολύτιμο στοιχείο, έλεγα, της μελλοντικής 
λαϊκής ζωής στη Ρωσία, είναι η ελεύθερη οικονομική κοι¬ 
νότητα - είναι πράγματι πολύτιμο και δεν υπάρχει στη 
Δύση. Η κοινωνική επανάσταση στη Δύση θα πρέπει να 
δημιουργήσει αυτό το απαραίτητο και θεμελιώδες έμβρυο 
της μελλοντικής [κοινωνικής] οργάνωσης, και το εγχεί¬ 
ρημα αυτό θα προξενήσει πολλά προβλήματα. Σε εμάς υ¬ 
πάρχει ήδη - από τη στιγμή που θα ξεσπάσει η επανάστα¬ 
ση στη Ρωσία, από τη στιγμή που το κράτος θα καταρ- 
ρεύσει μαζί με τους αξιωματούχους του, το ρωσικό χωριό 
θα οργανωθεί δίχως κανένα εμπόδιο. Αντίθετα, στη Ρω- 

σία πρέπει να αντιμετωπίσουμε μια δυσκολία που δεν υ¬ 
πάρχει στη Δύση. Οι κοινότητες μας είναι φοβερά ασυ- 
ντόνιστες’ δεν γνωρίζονται μεταξύ τους και εναντιώνο¬ 
νται η μια στην άλλη συχνά, κατά την παλιά ρωσική συ¬ 
νήθεια. Τα τελευταία χρόνια, λόγω των οικονομικών μέ¬ 
τρων της κυβέρνησης, οι κοινότητες αρχίζουν να θέλουν 
να ενωθούν σε επίπεδο καντονιών, κατά τρόπο που το 
καντόνι λαμβάνει ολοένα και περισσότερο λαϊκή σημασία 
και επικύρωση. Αυτό όμως σταματά εδώ. Κάθε καντόνι 
δεν ξέρει και δεν θέλει να ξέρει τίποτε για το γειτονικό 
καντόνι. Για να προετοιμάσουμε όμως τη νίκη της επα¬ 
νάστασης, για να οργανώσουμε τη μελλοντική ελευθερία 
του λαού, είναι απαραίτητο να ενωθούν τα καντόνια, μέ¬ 
σω του λαϊκού κινήματος τους, σε περιοχές, οι περιοχές 
σε περιφέρειες και οι περιφέρειες να σχηματίσουν μεταξύ 
τους μια ελεύθερη ρωσική Ομοσπονδία. 

Το να αφυπνίσουμε στις αγροτικές κοινότητές μας 
την επίγνωση της αναγκαιότητα αυτής για τη δική τους 
ελευθερία και το δικό τους καλό είναι επίσης δουλειά της 
μυστικής οργάνωσης, διότι κανένας έξω απ’ αυτήν δεν θα 
θελήσει να καταπιαστεί με το εγχείρημα αυτό, στο οποίο 
εναντιώνονται άγρια τα συμφέροντα της κυβέρνησης και 
όλων των προνομιούχων τάξεων. Ο τρόπος τον οποίο 
πρέπει να μεταχειριστούμε, τι να κάνουμε και πώς να το 
κάνουμε για να αφυπνίσουμε αυτή τη συνείδηση στις κοι¬ 
νότητες είναι κάτι με το οποίο δεν μπορώ να καταπια¬ 
στώ τώρα. 

Ιδού λοιπόν, αγαπητέ φίλε, σε αδρές γραμμές όλο το 
πρόγραμμα της λαϊκής ρωσικής επανάστασης, που είναι 
βαθιά κρυμμένο στο ιστορικό ένστικτο και στην κατάστα¬ 
ση του λαού μας. Όποιος θέλει να τεθεί επικεφαλής του 
λαϊκού κινήματος οφείλει να το δεχτεί εξ ολοκλήρου και 
να το πραγματοποιήσει. Εκείνοι που θα θελήσουν να επι- 

βάλλουν στον λαό το δικό τους πρόγραμμα ας αναλάβουν 
το κόστος. 

Λόγω της άγνοιας και του διχασμού του, ο λαός μό¬ 
νος δεν είναι, όπως είδαμε, σε θέση να διαμορφώσει αυτό 
το πρόγραμμα, να το συστηματοποιήσει και να ενωθεί 
στο όνομά του. 'Αρα, ο λαός χρειάζεται επικουρία. Πού να 
τη βρει; Σε κάθε επανάσταση το πρόβλημα αυτό είναι το 
δυσκολότερο. Μέχρι τώρα, σε όλη τη Δύση, οι επικουρί¬ 
ες της επανάστασης έρχονταν από τις προνομιούχες τά¬ 
ξεις και αποδεικνύονταν σχεδόν πάντα εκμεταλλευτές 
της. Απ’ αυτήν την άποψη, η Ρωσία έχει περισσότερες 
τύχες από τη Δύση. Υπάρχει σ’ αυτήν μια τεράστια μάζα 
ανθρώπων μορφωμένων και σκεπτόμενων, οι οποίοι δεν 
έχουν καμιά πιθανότητα αποκατάστασης, καριέρα και 
διέξοδο: τουλάχιστον τα τρία τέταρτα των φοιτητών μας 
βρίσκονται σ’ αυτή την κατάσταση. Οι ιεροσπουδαστές, οι 
γιοι των αγροτών και των αστών, οι γιοι των μικροϋ- 
παλλήλων και των χρεοκοπημένων πλουσίων — γιατί να 
συνεχίσω όμως; Γνωρίζετε αυτό τον κόσμο καλύτερα α¬ 
πό μένα. Αν ο λαός είναι ο επαναστατικός στρατός μας, 
αυτός ο κόσμος είναι το επιτελείο μας, το πολύτιμο υλι¬ 
κό της μυστικής οργάνωσης. 

Τον κόσμο αυτό όμως πρέπει να τον οργανώσουμε 
και να τον ηθιχοποιήσουμέ * 9 πραγματικά. Ενώ εσείς, λό¬ 
γω των μεθόδων σας, τον διαφθείρετε και ετοιμάζετε μέ¬ 
σα του προδότες απέναντι σ’ εσάς τον ίδιο και εκμεταλ¬ 
λευτές του λαού. Αναλογιστείτε ότι σ’ όλον τον κόσμο υ¬ 
πάρχει πολύ λίγο ηθικό αίσθημα, με εξαίρεση έναν μικρό 
αριθμό ανθρώπων που είναι αλύγιστοι και υποδειγματι¬ 
κοί, διαμορφωμένοι σύμφωνα με τη δαρβινική θεωρία στο 
περιβάλλον μιας μιαρής καταπίεσης και μιας ανήκουστης 
αθλιότητας. Οι ενάρετοι, δηλαδή αυτοί που αγαπούν τον 
λαό, που υποστηρίζουν τη δικαιοσύνη ενάντια σε κάθε α- 

δικία και τους καταπιεσμένους ενάντια στους καταπιε- 
στές — οι ενάρετοι, λέω, δρουν έτσι αποκλειστικά λόγω 
της κατάστασής τους και καθόλου από συνείδηση ή θελη¬ 
ματικά. Διαλέξτε ανάμεσά τους εκατό πρόσωπα στην τύ¬ 
χη και βάλτε τα σε μια κατάσταση που τους επιτρέπει να 
καταπιέζουν και να εκμεταλλεύονται τον λαό: μπορεί να 
πει κανείς σίγουρα ότι θα τον εκμεταλλευτούν και θα τον 
καταπιέσουν με εντελώς ήσυχη συνείδηση. Συνεπώς, δεν 
υπάρχει σ’ αυτούς παρά ελάχιστη αυθόρμητη αρετή. Α- 
ξιοποιώντας την άθλια κατάσταση που τους κάνει ενάρε¬ 
τους άθελά τους, πρέπει λοιπόν να αφυπνίσουμε, να ανα¬ 
θρέψουμε και να δυναμώσουμε σ’ αυτούς αυτήν την αθέ¬ 
λητη αρετή, να την κάνουμε παθιασμένη και συνειδητή 
μέσω συνεχούς προπαγάνδας και με τη δύναμη της οργά¬ 
νωσης. Εσείς όμως κάνετε ακριβώς το αντίθετο: αντιγρά¬ 
φοντας ιησουίτικες μεθόδους, καταπνίγετε συστηματικά 
μέσα τους κάθε ανθρώπινο συναίσθημα και κάθε προσω¬ 
πική αίσθηση δικαιοσύνης (λες και το ανθρώπινο συναί¬ 
σθημα και η αίσθηση της δικαιοσύνης μπορούν να είναι α¬ 
πρόσωπα!), καλλιεργείτε μέσα τους το ψέμα, τη δυσπι¬ 
στία, την κατασκοπεία και την κατάδοση, και στηρίζεστε 
πολύ περισσότερο στις εξωτερικές πιέσεις, μέσω των ο¬ 
ποίων τους κρατάτε, παρά στη δύναμη της ψυχής τους. 
Έτσι που αρκεί να αλλάξουν οι συνθήκες για να αντιλη- 
φθούν ότι ο φόβος τους για την κυβέρνηση είναι πιο τρο¬ 
μερός από το φόβο που τους εμπνέετε εσείς, και για να 
γίνουν, χάρη στα μαθήματά σας, εξαίρετοι υπηρέτες και 
κατάσκοποι της εξουσίας. Διότι, αγαπητέ μου φίλε, είναι 
τώρα σίγουρο ότι οι περισσότεροι από τους φίλους σας 
που έπεσαν στα χέρια της αστυνομίας κατήγγειλαν τους 
πάντες και τα πάντα δίχως μεγάλη προσπάθεια από τη 
μεριά των αρχών και δίχως βασανιστήρια. Το οδυνηρό 
αυτό γεγονός θα έπρεπε να σας ανοίξει τα μάτια και να 

σας υποχρεώσει να αλλάξετε μεθόδους, αν βέβαια είναι 
δυνατόν να διορθωθείτε. 

Πώς να ηθικοποιήσουμε αυτόν τον κόσμο; Αφυπνίζο¬ 
ντας μέσα του ειλικρινά και συνειδητά και υποδαυλίζο¬ 
ντας μέσα στο πνεύμα του και στην καρδιά του το μονα¬ 
δικό και τα πάντα απορροφών πάθος της χειραφέτησης ο¬ 
λόκληρου του λαού και ολόκληρης της ανθρωπότητας. 
Αυτή είναι μια καινούργια και μοναδική θρησκεία, μέσω 
της οποίας μπορούμε να κινήσουμε την ψυχή και να δη¬ 
μιουργήσουμε μια συλλογική και σωτήρια δύναμη. Αυτό 
πρέπει να είναι στο εξής το μοναδικό περιεχόμενο της 
προπαγάνδας μας. Ο άμεσός της σκοπός: να στήσουμε τη 
μυστική οργάνωση, η οποία θα πρέπει να συγκροτεί μια 
επικουρική λαϊκή δύναμη και συγχρόνως να γίνει πρακτι¬ 
κό σχολείο για την ηθική εκπαίδευση όλων των μελών 

της· 

Ας αρχίσουμε ορίζοντας τον σκοπό, τη σημασία και 
το αντικείμενο της οργάνωσης αυτής. Στο σύστημά μου, 
όπως είπα πολλές φορές, η οργάνωση αυτή δεν πρέπει να 
είναι ο επαναστατικός στρατός· για μας δεν υπάρχει πα¬ 
ρά ένας τέτοιος: ο λαός - η οργάνωση δεν μπορεί να είναι 
παρά το επιτελείο του στρατού αυτού, ο οργανωτής όχι 
μόνο της ίδιας της δύναμης αλλά κι εκείνης του λαού, ο 
ενδιάμεσος ανάμεσα στο λαϊκό ένστικτο και την επανα¬ 
στατική σκέψη. Και η σκέψη αυτή δεν είναι επαναστατι¬ 
κή, ζωντανή, πραγματική και αυθεντική παρά επειδή εκ¬ 
φράζει και συγκεκριμενοποιεί τα φτιαγμένα από την ι¬ 
στορία λαϊκά ένστικτα. Αν προσπαθήσει να επιβάλλει 
στις μάζες τη δική της σκέψη, μια σκέψη απλουστευτική ή 
ξένη προς τα ένστικτά τους, τότε θέλει να τις υποδουλώ¬ 
σει σε ένα καινούργιο κράτος. Γι’ αυτό, μια οργάνωση 
που επιθυμεί ειλικρινά και αποκλειστικά να ελευθερώσει 
τη ζωή του λαού οφείλει να υιοθετήσει ένα πρόγραμμα 

που να είναι πλήρης έκφραση των βλέψεων του. Το πρό¬ 
γραμμα που εκτίθεται στο πρώτο τεύχος της Ναηάηοβ 
ΌβΗ° ανταποκρίνεται, νομίζω, απόλυτα σ’ αυτό τον σκο¬ 
πό. Δεν επιβάλλει στον λαό καινούργιους κανονισμούς, 
καινούργιες συνήθειες ή τρόπους ζωής, αλλά δίνει μόνον 
ελεύθερη διέξοδο στη θέλησή του και ανοίγει πλατιούς ο¬ 
ρίζοντες στον αυτοκαθορισμό του και στην κοινωνική και 
οικονομική οργάνωσή του — την οποία πρέπει να δη¬ 
μιουργήσει ο ίδιος, από κάτω προς τα πάνω και όχι το α¬ 
ντίθετο. Η οργάνωση πρέπει να διαποτίζεται από την ι¬ 
δέα ότι είναι υπηρέτης του λαού και όχι αφέντης του ή 
διοικητής του, και αυτό σε κάθε περίπτωση και δίχως κα¬ 
νένα πρόσχημα, έστω και από το πρόσχημα του δικού 
του καλού. 

Ένα τεράστιο έργο περιμένει την οργάνωση: να ετοι¬ 
μάσει τον θρίαμβο της λαϊκής επανάστασης με την προ¬ 
παγάνδα και την ένωση των λαϊκών δυνάμεων να κατα¬ 
στρέψει εκ βάθρων, μέσω της δύναμης της επανάστασης 
αυτής, όλη την υπάρχουσα οικονομική, κοινωνική και πο¬ 
λιτική τάξη· επίσης όμως, στην περίπτωση που η τάξη 
αυτή θα επιζούσε του θριάμβου της επανάστασης, να κα¬ 
ταστήσει αδύνατη, την επαύριο της λαϊκής νίκης, την ε¬ 
γκαθίδρυση οπουδήποτε κρατικής εξουσίας πάνω στον 
λαό, ακόμη και μιας εξουσίας που θα ήταν φαινομενικά η 
πιο επαναστατική, συμπεριλαμβανομένης της δικής σας, 
επειδή κάθε εξουσία, με όποιο όνομα κι αν ονομάζεται, 
θα τον ξαναοδηγήσει σίγουρα στην παλιά του δουλεία υ¬ 
πό μια καινούργια μορφή. Επομένως, η οργάνωσή μας 
πρέπει να έχει γερές ρίζες για να αντέξει τη δοκιμασία 
της πρώτης νίκης του λαού* κι αυτό δεν θα είναι εύκολο - 
θα πρέπει να είναι τόσο βαθιά διαποτισμένη από τις αρ¬ 
χές της που να μπορεί να ελπίζει κανείς ότι ακόμη και ό¬ 
ταν η επανάσταση θα είναι στο φόρτε της δεν θα αλλάξει 

ούτε τη σκέψη της ούτε το χαρακτήρα της ούτε τη [θεμε¬ 
λιώδη] τάση της. Σε τι συνίσταται λοιπόν αυτή η τελευ¬ 
ταία; Ποιοι θα είναι ο κύριος στόχος και το καθήκον της 
οργάνωσης; Να βοηθήσει τον λαό να αποφασίσει μόνος 
του για την τύχη του πάνω στη βάση μιας απόλυτης ε¬ 
λευθερίας, μιας πλήρους και καθολικής ανθρώπινης ελευ¬ 
θερίας, δίχως την παραμικρή ανάμιξη οποιασδήποτε κυ¬ 
βέρνησης, ακόμη και προσωρινής ή μεταβατικής, δηλαδή 
δίχως τη μεσολάβηση κανενός κρατικού συστήματος. 

Είμαστε δηλωμένοι εχθροί κάθε επίσημης εξουσίας, 
έστω κι αν είναι μια υπερεπαναστατική εξουσία, κάθε α¬ 
ναγνωρισμένης δημόσιας δικτατορίας· είμαστε σοσιαλι- 
στές-επαναστάτες αναρχικοί 51 . Αν όμως είμαστε αναρχι¬ 
κοί, θα ρωτήσετε, με ποιο δικαίωμα θέλουμε να δράσου¬ 
με πάνω στον λαό και με ποια μέσα θα το κάνουμε; Αφού 
απορρίπτουμε κάθε αυθεντία, με τη βοήθεια ποιας δύνα¬ 
μης ή μάλλον με ποια δύναμη θα διευθύνουμε τη λαϊκή ε¬ 
πανάσταση; Μέσω μιας αόρατης δύναμης που δεν θα έχει 
κανένα δημόσιο χαρακτήρα και που δεν θα επιβληθεί σε 
κανέναν μέσω της συλλογικής δικτατορίας της οργάνω¬ 
σής μας, που όσο πιο αόρατη, όχι δηλωμένη και στερημέ¬ 
νη από κάθε επίσημο δικαίωμα και ρόλο θα μένει τόσο 
πιο ισχυρή θα είναι. 

Φανταστείτε τη στιγμή που θριαμβεύει στη Ρωσία 
μια αυθόρμητη επανάσταση. Το κράτος και μαζί του όλη 
η οικονομική και πολιτική τάξη έχουν εκμηδενιστεί. Ολό¬ 
κληρος ο λαός έχει ξεσηκωθεί, κατακτώντας ό,τι του εί¬ 
ναι αναγκαίο και διώχνοντας όλους τους εχθρούς του. 
Δεν υπάρχει πια νόμος ούτε εξουσία. Ο μανιασμένος ω¬ 
κεανός έχει σπάσει όλα τα φράγματα. Όλη αυτή η μάζα 
— ο ρωσικός λαός — , που δεν είναι καθόλου ομοιογενής 
αλλά αντίθετα άκρως ανόμοιος και που καλύπτει τη ρω¬ 
σική αυτοκρατορία, έχει αρχίσει να ζει και να δρα όπως 

νομίζει, δυνάμει αυτού που είναι στην πραγματικότητα 
και όχι βάσει αυτού που οριζόταν πως ήταν, και το κάνει 
αυτό παντού με τον δικό του τρόπο: είναι η γενική αναρ¬ 
χία. Η χοντρή λάσπη που έχει μαζευτεί σε παχιά στρώ¬ 
ματα στα βάθη του λαού ανεβαίνει στην επιφάνεια 1 πα¬ 
ντού σχεδόν εμφανίζονται πλήθος καινούργιοι, ριψοκίν¬ 
δυνοι, έξυπνοι, δίχως τύψεις ή φιλόδοξοι άνθρωποι που 
προσπαθούν προφανώς, ο καθένας με τον τρόπο του, να 
κερδίσουν την εμπιστοσύνη του λαού και να τη χρησιμο¬ 
ποιήσουν για το δικό τους συμφέρον. Οι άνθρωποι αυτοί 
συγκρούονται, παλεύουν και αλληλοεξοντώνονται. Κο¬ 
ντολογίς, μια αναρχία φοβερή και αδιέξοδη. 

Φανταστείτε όμως, στη μέση αυτής της λαϊκής αναρ¬ 
χίας 52 , μια μυστική οργάνωση που έχει σπείρει τα μέλη 
της σε όλη την έκταση της αυτοκρατορίας, σε μικρές ομά¬ 
δες αλλά όμως γερά δεμένες, κινούμενες από την ίδια την 
ιδέα και τον ίδιο σκοπό, τον οποίο επιδιώκουν υπολογί¬ 
ζοντας τις συνθήκες και δρώντας παντού σύμφωνα με το 
ίδιο σχέδιο. Οι μικρές αυτές ομάδες, τις οποίες κανένας 
δεν γνωρίζει ως τέτοιες, δεν κατέχουν καμιά αναγνωρι¬ 
σμένη επίσημα εξουσία. Ισχυρές όμως στη σκέψη τους, 
που εκφράζει τη φύση των λαϊκών παρορμήσεων, επιθυ¬ 
μιών και αναγκών ισχυρές στον σκοπό τους για τον ο¬ 
ποίο έχουν πλήρη επίγνωση στη μέση του πλήθους εκεί¬ 
νων που αγωνίζονται δίχως αντικειμενικό σκοπό και δί¬ 
χως σχέδιο - ισχυρές στη στενή εκείνη αλληλεγγύη που 
συνδέει όλες τις αφανείς ομάδες σε ένα οργανικό σύνολο 1 
ισχυρές τέλος στην ευφυΐα και στην ενεργητικότητα των 
μελών τους, που έχουν πετύχει να μαζέψουν γύρω τους 
ανθρώπους περισσότερο ή λιγότερο αφιερωμένους στην ί¬ 
δια ιδέα και φυσικά υποκείμενους στην επιρροή τους — οι 
ομάδες αυτές, καθώς δεν θα επιθυμούν τίποτε για τον ε¬ 
αυτό τους, ούτε κέρδη ούτε τιμές ούτε εξουσία, θα είναι σε 

θέση να διευθύνουν το λαϊκό κίνημα απέναντι και ενάντια 
σε όλους τους φιλόδοξους, τους αταίριαστους και αλληλο- 
συμπλεκόμενους και να το κατευθύνουν στην όσο το δυ¬ 
νατόν πληρέστερη πραγματοποίηση του κοινωνικού και 
οικονομικού ιδεώδους και στην οργάνωση της πληρέστε- 
ρης λαϊκής ελευθερίας. Ιδού τι ονομάζω συλλογική δικτα¬ 
τορία της μυστικής οργάνωσης. 

Η δικτατορία αυτή δεν γνωρίζει ούτε την απληστία 
ούτε τη ματαιοδοξία ούτε παρέχει σε κανέναν από εκεί¬ 
νους που αποτελούν τις ομάδες και στις ίδιες τις ομάδες 
κέρδη, τιμές, επίσημη αναγνώριση από οποιαδήποτε ε¬ 
ξουσία. Δεν απειλεί την ελευθερία του λαού επειδή στε¬ 
ρείται κάθε επίσημου χαρακτήρα· δεν εγείρεται σε κρατι¬ 
κή εξουσία πάνω στο λαό επειδή ο μοναδικός της σκοπός, 
οριζόμενος από το πρόγραμμα, είναι το να δώσει στις λα¬ 
ϊκές μάζες την πληρέστερη ελευθερία. 

Μια τέτοια δικτατορία δεν είναι καθόλου αντίθετη 
προς την ελεύθερη ανάπτυξη και τον αυτοκαθορισμό του 
λαού, ούτε στην οργάνωσή του από κάτω προς τα πάνω 
σύμφωνα με τις συνθήκες και τα ένστικτά του, επειδή δρα 
πάνω του μόνο μέσω της φυσικής και προσωπικής επιρ¬ 
ροής των μελών της, που στερούνται κάθε εξουσίας και 
είναι διάσπαρτα, μέσω του αόρατου δικτύου τους, σε όλες 
τις περιφέρειες, περιοχές και κοινότητες, και που προ¬ 
σπαθούν, με κοινή συμφωνία και ο καθένας στο δικό του 
μέρος, να διευθύνουν το αυθόρμητο επαναστατικό κίνημα 
του λαού σύμφωνα με ένα καθορισμένο εκ των προτέρων 
κοινό σχέδιο. Αυτό το σχέδιο που οργανώνει τη λαϊκή ε¬ 
λευθερία πρέπει να είναι, κατά πρώτο λόγο, αρκετά ευρύ 
και φυσικό για να μπορέσει να αντιμετωπίσει τις αναπό¬ 
φευκτες αλλαγές που μπορεί να προκόψουν από ποικίλες 
περιστάσεις και τις κάθε λογής κινήσεις που οφείλονται 
στις πολλαπλές απόψεις της λαϊκής ζωής. 

Έτσι, όλο το ζήτημα είναι να μάθουμε πώς να οργα¬ 
νώσουμε, ξεκινώντας από στοιχεία γνωστά και προσιτά, 
μια τέτοια συλλογική μυστική δικτατορία και μια δύναμη 
που θα μπορούσε: πρώτον, να διεξάγει ευθύς αμέσως μια 
πλατιά λαϊκή προπαγάνδα, που θα εισχωρεί πραγματικά 
στις μάζες, και, με τη δύναμη της προπαγάνδας αυτής 
αλλά και μέσω μιας οργάνωσης μέσα στον ίδιο τον λαό, 
να μετατρέψει τις διάσπαρτες δυνάμεις της σε δύναμη ι¬ 
κανή να καταστρέψει το κράτος, και δεύτερον, να κρατή¬ 
σει την ομοιογένειά της στη διάρκεια της επανάστασης 
δίχως να αποσαθρωθεί ούτε να αλλάξει τη θεμελιώδη τά¬ 
ση της την επαύριο της λαϊκής ελευθερίας. 

Μια τέτοια οργάνωση, και ιδίως ο πυρήνας της, θα 
πρέπει να αποτελείται από ανθρώπους διαλεγμένους α¬ 
νάμεσα στους πιο στέρεους, τους πιο καθαρούς στο μυα¬ 
λό χαι τους όσο το δυνατόν πιο μορφωμένους, δηλαδή 
προικισμένους με ευφυΐα χαι πείρα, από τους πιο παθια¬ 
σμένους ανθρώπους, που θα αντέχουν σε κάθε δοκιμασία 
και θα έχουν αποποιηθεί κάθε προσωπικό συμφέρον και 
αρνηθεί μια για πάντα, στη ζωή και στον θάνατο, καθετί 
που βάζει σε πειρασμό τα άτομα: την καλοπέραση, τις υ¬ 
λικές απολαύσεις, την κοινωνία, και καθετί που κολακεύ¬ 
ει τη ματαιοδοξία, την αγάπη για τα γαλόνια και τη φή¬ 
μη. Ανθρώπους που θα είναι αποκλειστικά και απόλυτα 
απορροφημένοι από το πάθος της χειραφέτησης του λα¬ 
ού* ανθρώπους που θα έχουν αρνηθεί την ιδέα να παίξουν 
ιστορικό ρόλο όσο ζουν και να αφήσουν όνομα στην ιστο¬ 
ρία μετά το θάνατό τους. 

Μια τόσο ολοκληρωτική αυταπάρνηση δεν είναι δυ¬ 
νατή παρά όταν έχει κανείς πάθος. Το πάθος όμως δεν το 
αποκτάτε ούτε από την επίγνωση του απόλυτου καθήκο¬ 
ντος ούτε, ακόμη περισσότερο, από ένα σύστημα επιφα¬ 
νειακών ελέγχων, φενακισμών και εξαναγκασμών. Μό- 

νον το πάθος μπορεί να προκαλέσει στον άνθρωπο ένα τέ¬ 
τοιο θαύμα, μια τέτοια δύναμη, και μάλιστα δίχως κόπο. 
Από πού πηγάζει ένα τέτοιο πάθος στο άτομο και πώς 
σχηματίζεται; Πηγάζει από τη ζωή και σχηματίζεται κά¬ 
τω από τη συνδυασμένη δράση αυτής και της σκέψης· αρ¬ 
νητικά, ως διαμαρτυρία γεμάτη μίσος ενάντια σε καθετί 
που υπάρχει και καταπιέζει - θετικά, μέσα σε μια οργάνω¬ 
ση αποτελούμενη από ανθρώπους που σκέπτονται και αι¬ 
σθάνονται με τον ίδιο τρόπο, ως συλλογική δημιουργία 
του καινούργιου ιδεώδους, θα παρατηρήσει κανείς, μο¬ 
λαταύτα, ότι το πάθος αυτό δεν είναι πραγματικό και 
σωτήριο παρά μόνο στην περίπτωση που οι δύο αυτές 
πλευρές —η αρνητική και η θετική— βρίσκονται στενά 
συνδεδεμένες και σε ίση αναλογία. Το αρνητικό πάθος α¬ 
πό μόνο του, το μίσος, δεν δημιουργεί τίποτε, ούτε καν 
την αναγκαία δύναμη για να καταστρέφεις, και γι’ αυτό 
δεν καταστρέφει τίποτε - το θετικό πάθος από μόνο του 
δεν καταστρέφει επίσης τίποτε, και επειδή το να δημιουρ¬ 
γήσεις το καινούργιο είναι αδύνατο δίχως να καταστρέ¬ 
φεις το παλιό, δεν μπορεί επίσης να γεννήσει τίποτε και 
μένει για πάντα μια δογματική ονειροπόληση ή ένας ο- 
νειροπόλος δογματισμός. 

Το βαθύ πάθος, το αξερίζωτο και ακλόνητο πάθος εί¬ 
ναι λοιπόν η βάση των πάντων. Όποιος δεν το έχει, ακό¬ 
μη κι αν είναι δέκα φορές πιο έξυπνος από τον πιο ακέ¬ 
ραιο άνθρωπο, δεν θα μπορέσει να στηρίξει μέχρι τέλους 
την πάλη ενάντια στην τρομερή κοινωνική και πολιτική 
δύναμη που μας καταπιέζει όλους - δεν θα είναι σε θέση να 
αντισταθεί σε όλες τις δυσκολίες, τις αποτυχίες και κυρί¬ 
ως τις διαψεύσεις που τον περιμένουν και που δεν θα α- 
ποφύγει στην πορεία αυτής της άνισης και καθημερινής 
πάλης. Ο άνθρωπος δίχως πάθος δεν θα έχει ούτε δύνα¬ 
μη ούτε πίστη ούτε πρωτοβουλία ούτε θάρρος και δίχως 

θάρρος δεν γίνεται ένα τέτοιο έργο. Το πάθος μόνο του ό¬ 
μως είναι λίγο* το πάθος γεννά την ενεργητικότητα, αλ¬ 
λά η ενεργητικότητα δίχως φωτισμένη κατεύθυνση είναι 
στείρα και παράλογη. Γι’ αυτό χρειάζεται μαζί με το πά¬ 
θος το λογικό, ψυχρό, υπολογιστικό, ρεαλιστικό, πρακτι¬ 
κό πάνω απ’ όλα, αλλά και διαμορφωμένο θεωρητικά τό¬ 
σο από τη γνώση όσο και από την εμπειρία 1 ένα λογικό 
ικανό για ευρείες θεάσεις, δίχως όμως να αφήνει να ξεφύ- 
γει καμιά λεπτομέρεια" ένα λογικό ικανό να κατανοεί 
τους ανθρώπους και να τους διαφοροποιεί, να συλλαμβά¬ 
νει την πραγματικότητα, τις σχέσεις, τις συνθήκες της 
κοινωνικής ζωής σε όλες τις φάσεις και τις εκδηλώσεις 
της, την αληθινή τους όψη και το νόημά τους, και να μην 
τις βλέπει ονειρικά και αυθαίρετα, όπως κάνει συχνά ο 
φίλος μου, δηλαδή εσείς. Τέλος, είναι αναγκαίο να κατα¬ 
νοεί κανείς καλά τη Ρωσία και την Ευρώπη, την αληθινή 
τους πολιτική και κοινωνική κατάσταση, όπως και την 
διανοητική κατάσταση και τη νοοτροπία που επικρατούν 
στην καθεμιά τους. Μ’ άλλα λόγια, το πάθος, έστω κι αν 
είναι πάντα το βασικό στοιχείο, πρέπει να καθοδηγείται 
από το λογικό και από τη γνώση, πρέπει να πάψει να κά¬ 
νει ανοησίες και, δίχως να χάνει την εσωτερική του φλό¬ 
γα και την ακλόνητη σταθερότητά του, να γίνει ψυχρό 
πάθος και συνεπώς ακόμη πιο βίαιο. 

Ιδού το ιδεώδες του συνωμότη που καλείται να απο- 
τελέσει μέρος του πυρήνα της μυστικής οργάνωσης. 

Πού να βρούμε όμως αυτούς του ανθρώπους, θα ρω¬ 
τήσετε, και υπάρχουν πολλοί τέτοιοι στη Ρωσία ή και σ’ 
ολόκληρη την Ευρώπη; Σύμφωνα με το σύστημά μου ό¬ 
μως, δεν χρειάζεται καθόλου να είναι πολλοί, θυμηθείτε 
ότι δεν έχετε να οργανώσετε το στρατό, αλλά μόνον το 
επιτελείο της επανάστασης. Τέτοιους ανθρώπους, έτοι¬ 
μους, για να το πούμε έτσι, από την κορφή ώς τα νύχια. 

θα βρείτε ίσως δέκα - ανθρώπους ικανούς να γίνουν τέ¬ 
τοιοι και που ήδη προετοιμάζονται γι’ αυτό, το πολύ πε¬ 
νήντα ή εξήντα, και δεν χρειάζονται άλλοι. Εσείς ο ίδιος, 
είμαι απόλυτα πεισμένος γι’ αυτό, παρά όλες τις αδεξιό- 
τητές σας, τα αξιοθρήνητα και ολέθρια λάθη σας, παρά ό¬ 
λα τα σιχαμερά, χυδαία, βλακώδη ψέματά σας, στα οποί¬ 
α σας οδήγησε ένα εσφαλμένο σύστημα και καθόλου η 
προσωπική φιλοδοξία, η ματαιοδοξία ή η απληστία (ό¬ 
πως πολλοί, πάρα πολλοί μάλιστα, έχουν την τάση να 
πιστεύουν)· εσείς ο ίδιος, από τον οποίο είμαι υποχρεω¬ 
μένος να διαχωρίσω τη θέση μου, όπως έχω αποφασίσει, 
αν δεν απαρνηθείτε το σύστημα αυτό· εσείς ο ίδιος, λέω, 
αποτελείτε μέρος αυτών των σπάνιων ανθρώπων. Αυτός 
είναι ο μοναδικός λόγος της συμπάθειας, της εμπιστοσύ¬ 
νης που τρέφω μολαταύτα για σας" ο λόγος επίσης της 
μεγάλης υπομονής μου, η οποία όμως έχει εξαντληθεί 
πια. Παρά τα βαριά σας μειονεκτήματα και τις βλακείες 
σας, έβλεπα και συνεχίζω να βλέπω σ’ εσάς ένα άνθρω¬ 
πο έξυπνο, ακλόνητο, ενεργητικό, ικανό να δρα με ψυ¬ 
χραιμία - ικανό επίσης —έστω από απειρία, από άγνοια 
και συχνά από μια λανθασμένη σύλληψη των πραγμά¬ 
των— για μια πλήρη αυταπάρνηση και παθιασμένα και 
ειλικρινά αφοσιωμένο στην υπόθεση της χειραφέτησης 
του λαού. Αρνηθείτε το σύστημά σας και θα γίνετε πολύ¬ 
τιμος άνθρωπος· αν δεν το κάνετε, θα καταντήσετε σί¬ 
γουρα ολέθριο και καταστροφικό ον στον ύψιστο βαθμό αν 
όχι για το κράτος αλλά για την υπόθεση της ελευθερίας. 
Έχω την ελπίδα ότι τα πρόσφατα γεγονότα που έγιναν 
στη Ρωσία και στο εξωτερικό θα σας ανοίξουν τα μάτια, 
και ότι θα καταλάβαιτε πως πρέπει να απλώσετε το χέ¬ 
ρι σας με ειλικρίνεια. Εκείνη τη στιγμή, το ξαναλέω, θα 
δούμε σε σας έναν ιδιαίτερα πολύτιμο άνθρωπο και θα 
σας αναγνωρίσουμε με χαρά ως οδηγό μας σ’ ό,τι αφορά 

τις δραστηριότητες στη Ρωσία. Κι αν είστε πραγματικά 
άνθρωπος τέτοιας φύσης, τότε σίγουρα θα βρεθούν στη 
Ρωσία άλλοι δέκα σαν εσάς. Αν δεν έχουν ανακαλυφθεί 
ακόμη, ψάξτε και θα τους βρείτε και σχηματίστε μαζί 
τους μια καινούργια εταιρεία πάνω στις εξής βάσεις και 
αμοιβαίους όρους 53 : 

ι. Πλήρης, απόλυτη και παθιασμένη αναγνώριση του 
προγράμματος της Νατοάηοβ ΌΐΙο που προανέφερα, με τις 
συμπληρώσεις και τις επεξηγήσεις που θα σας φανούν α¬ 
ναγκαίες. 

2. Ισότητα δικαιωμάτων όλων των μελών και ανεπι¬ 
φύλακτη και απόλυτη αλληλεγγύη (ένας για όλους και ό¬ 
λοι για έναν), με την υποχρέωση όλων να αλληλοβοηθού- 
νται, να αλληλοστηρίζονται και να βοηθούν κάθε μέλος 
μέσα στα όρια του δυνατού, δίχως να βάζουν σε κίνδυνο 
την ύπαρξη της εταιρείας. 

3- Απόλυτη ειλικρίνεια μεταξύ των μελών. Κάθε ιη¬ 
σουιτισμός καταργείται από τις σχέσεις τους, όπως και οι 
δόλιες και αθέμιτες μέθοδοι, σαν τη σιχαμερή δυσπιστία, 
την αμοιβαία επιτήρηση, την κατασκοπεία και τις αμοι¬ 
βαίες καταγγελίες. Κάθε κριτική πίσω από τις πλάτες 
του άλλου απαγορεύεται αυστηρά. Αν ένα μέλος έχει κά¬ 
τι να καταγγείλει για ένα άλλο μέλος, οφείλει να το κά¬ 
νει στη γενική συνέλευση και παρόντος του άλλου. Αδελ¬ 
φικός και κοινός έλεγχος του καθένα από όλους, έλεγχος 
που δεν θα προκαλεί φασαρίες, μικροπρέπειες και μίσος 
και θα αντικαταστήσει το δικό σας ιησουίτικο σύστημα ε¬ 
λέγχου και θα γίνει ηθική εκπαίδευση, στήριξη της ψυχι¬ 
κής δύναμης κάθε μέλους και θεμέλιο μιας αμοιβαίας α¬ 
δελφικής εμπιστοσύνης, πάνω στην οποία θα βασιστεί ό¬ 
λη η εσωτερική και συνεπώς εξωτερική δύναμη της εται¬ 
ρείας. 

4- Αποκλείονται από την εταιρεία όλοι οι νευρικοί, οι 

ρούν να χρησιμοποιούνται, χωρίς να το ξέρουν, ως όργα¬ 
να της εταιρείας, αλλά δεν πρέπει να αποτελούν μέρος 
του πυρήνα της οργάνωσης. 

5- Προσχωρώντας στην εταιρεία, κάθε μέλος καταδι¬ 
κάζεται για πάντα να μην είναι γνωστό δημόσια και να 
μην παίζει κανένα φανερό ρόλο. Όλη η ενεργητικότητα 
και η διάνοιά του ανήκουν στην εταιρεία και πρέπει να 
προσπαθεί, όχι να αποκτήσει προσωπική επιρροή, αλλά 
να δημιουργήσει τη συλλογική δύναμη της οργάνωσης. 
Όλοι πρέπει να πειστούν ότι το ατομικό κύρος είναι αδύ¬ 
ναμο και στείρο και ότι μόνον η συλλογική δύναμη θα 
μπορέσει να νικήσει τον κοινό εχθρό και να πετύχει τον 
θετικό και κοινό στόχο. Τα ατομικά πάθη κάθε μέλους θα 
πρέπει σιγά σιγά, λοιπόν, να εξαλειφθούν μπροστά στο 
συλλογικό πάθος. 

6. Όπως το ποτάμι στη θάλασσα, η ατομική διάνοια 
του καθένα χάνεται μέσα στο συλλογικό λογικό, και όλα 
τα μέλη υπακούουν ανεπιφύλακτα στις αποφάσεις που 
λαμβάνονται στο όνομά του. 

7- Όλα τα μέλη έχουν ίσα δικαιώματα, γνωρίζουν 
τους συντρόφους τους, συζητούν μαζί τους και αποφασί¬ 
ζουν μαζί για όλα τα ουσιώδη ζητήματα που έχουν να 
κάνουν με το πρόγραμμα της εταιρείας όπως και με τη 
γενική δραστηριότητα και την πορεία της. Κάθε απόφα¬ 
ση που λαμβάνει η γενική συνέλευση είναι νόμος. 

8. Κάθε μέλος έχει το δικαίωμα να είναι ενήμερο για 
όλα. Κάθε φθοροποιός περιέργεια, όμως, δεν έχει θέση 
στην εταιρεία, όπως και ακατάληπτα και ασαφή λόγια 
για τη δραστηριότητα και τους σκοπούς της μυστικής ε¬ 
ταιρείας. Κάθε μέλος θα είναι ενήμερο για το κοινό πρό¬ 
γραμμα και για τη γενική τάση της δράσης και δεν θα ζη¬ 
τήσει ούτε θα προσπαθήσει να μάθει λεπτομέρειες που 

δεν είναι απαραίτητες για την καλή εκτέλεση του καθή¬ 
κοντος με το οποίο έχει επιφορτιστεί· και αν δεν υπάρ¬ 
χουν πρακτικοί λόγοι, δεν πρέπει να μιλά σε κανέναν α¬ 
πό τους συντρόφους του για το καθήκον αυτό. 

9· Η εταιρεία εκλέγει μια τριμελή ή πενταμελή εκτε¬ 
λεστική επιτροπή η οποία, πάνω στη βάση του προγράμ¬ 
ματος και του γενικού σχεδίου δραστηριοτήτων, οργανώ¬ 
νει τους κλάδους της και διευθύνει την εργασία της σε ό¬ 
λες τις περιφέρειες της αυτοκρατορίας. 

ΙΟ. Η επιτροπή αυτή εκλέγεται για απεριόριστο χρό¬ 
νο. Αν η εταιρεία, την οποία θα ονομάσω Λαϊκή αδελφό¬ 
τητα, είναι ικανοποιημένη από τη δραστηριότητα της ε¬ 
πιτροπής, τη διατηρεί. Κάθε μέλος της Λαϊκής αδελφότη¬ 
τας και κάθε περιφερειακή ομάδα οφείλουν να υπακούουν 
στην επιτροπή ανεπιφύλακτα, εκτός από την περίπτωση 
που οι οδηγίες της έρχονται σε αντίθεση με το γενικό 
πρόγραμμα, τις θεμελιώδεις αρχές ή το συνολικό σχέδιο 
της επαναστατικής δράσης, πράγματα που είναι γνωστά 
σε όλους, επειδή όλοι οι αδελφοί έχουν συμμετάσχει εξί¬ 
σου στην εξέτασή τους και στις ειλημμένες αποφάσεις. 

11 . Στην περίπτωση αυτή, τα μέλη και οι ομάδες θα 
σταματήσουν να εκτελούν τις εντολές της επιτροπής και 
θα τις θέσουν υπό κρίση μπροστά στη γενική συνέλευση 
της Λαϊκής αδελφότητας. Αν η συνέλευση δεν είναι ευχα¬ 
ριστημένη από την επιτροπή, μπορεί πάντα να την αντι¬ 
καθιστά με άλλη. 

12. Κάθε μέλος, όπως και κάθε ομάδα, μπορεί να κρί- 
νεται από τη γενική συνέλευση της Αα'ϊκής αδελφότητας. 

I}. Καθώς χάβε αδελφός είναι ενήμερος για όλα, α¬ 
κόμη και για τη σύνθεση της επιτροπής, η ένταξη κάθε 
καινούργιου μέλους πρέπει να γίνεται με την πιο μεγάλη 
περίσκεψη και με πολύ αυστηρά κριτήρια και όρους, επει¬ 
δή αρκεί μια κακή επιλογή για να καταστρέψει τα πάντα. 

Ούτε ένας καινούργιος οπαδός δεν θα γίνεται δεκτός δια¬ 
φορετικά απ’ ό,τι με τη συμφωνία όλων των αδελφών ή 
των τριών τουλάχιστον τετάρτων των μελών του συνό¬ 
λου της Λαϊκής αδελφότητας. 

14 - Η επιτροπή μοιράζει τα μέλη ανά περιφέρεια και 
σχηματίζει τις περιφερειακές ομάδες ή διοικήσεις. Στην 
περίπτωση που τα μέλη είναι σε ανεπαρκή αριθμό, η διοί¬ 
κηση μπορεί να ανατεθεί σε έναν και μόνο αδελφό. 

Ι5· Η περιφερειακή διοίκηση αναλαμβάνει να συ¬ 
γκροτήσει μια εταιρεία δευτέρου βαθμού —την Περιφε¬ 
ρειακή αδελφότητα— πάνω στη βάση του ίδιου προ¬ 
γράμματος, των ίδιων κανόνων και του ίδιου επαναστα¬ 
τικού σχεδίου. 

ΐ6. Όλα τα μέλη της Περιφερειακής αδελφότητας 
γνωρίζονται μεταξύ τους αλλά αγνοούν την ύπαρξη της 
Λαϊκής αδελφότητας. Ξέρουν μόνο πως υπάρχει μια Κε¬ 
ντρική επιτροπή, που τους μεταβιβάζει τις εντολές της 
για να τις εκτελέσουν μέσω της Περιφερειακής επιτρο¬ 
πής, που έχει εκλεγεί από την Κεντρική επιτροπή. 

17 - Τα μέλη της περιφερειακής επιτροπής εκλέγονται 
και αντικαθίστανται από την Κεντρική επιτροπή - στο μέ¬ 
τρο του δυνατού αυτή εδώ αποτελείται από λαϊκούς α¬ 
δελφούς ή από έναν αδελφό τουλάχιστον. Στην περίπτω¬ 
ση αυτή, αυτός ο τελευταίος εισδέχεται, με συμφωνία της 
Κεντρικής επιτροττής, τα δύο καλύτερα μέλη της Περιφε¬ 
ρειακής αδελφότητας και σχηματίζει μαζί τους την Περι¬ 
φερειακή επιτροπή. Ωστόσο, δεν υπάρχει βάση ισότητας 
όλων των μελών της, καθώς μόνον ο λαϊκός αδελφός έ¬ 
χει επαφή με την Κεντρική επιτροπή, της οποίας τις ε¬ 
ντολές μεταβιβάζει στους συντρόφους του της Περιφε¬ 
ρειακής επιτροπής. 

18 . Ο λαϊκός αδελφός ή οι λαϊκοί αδελφοί βρίσκονται 
φυσικά στις περιφέρειες και εκεί αναζητούν στην Περιφε- 

ρειακή αδελφότητα ανθρώπους ικανούς και άξιους να γί¬ 
νουν δεκτοί στη Λαϊκή αδελφότητα. Ύστερα τους παρου¬ 
σιάζουν στη γενική συνέλευση της αδελφότητας αυτής μέ¬ 
σω της Κεντρικής επιτροπής. 

19 · Κάθε περιφερειακή επιτροπή οργανώνει Περιοχι- 
κες επιτροπές αποτελούμενες από μέλη της Περιφερεια¬ 
κής αδελφότητας, τα οποία εκλέγονται και αντικαθίστα¬ 
νται από την περιφερειακή επιτροπή. 

20. Σε περίπτωση ανάγκης, οι Περιοχικές επιτροπές 
μπορούν να ιδρύσουν, με τη συγκατάθεση της Περιφε¬ 
ρειακής επιτροπής, μια οργάνωση τρίτου βαθμού, την 
Περιοχιχή αδελφότητα, της οποίας το πρόγραμμα και το 
καταστατικό οφείλουν να πλησιάζουν όσο το δυνατόν πε¬ 
ρισσότερο τα αντίστοιχα της Λαϊκής αδελφότητας. Το 
πρόγραμμα και το καταστατικό της Περιοχικής αδελφό¬ 
τητας δεν τίθενται σε ισχύ παρά αφού συζητηθούν και ε- 
γκριθούν από τη γενική συνέλευση της Περιφερειακής α¬ 
δελφότητας και επικυρωθούν από την Περιφερειακή επι¬ 
τροπή. 

21.0 ιησουίτικος έλεγχος, οι παγίδες και ενέδρες α¬ 
στυνομικού τύπου και το ανυψωμένο σε σύστημα ψέμα α¬ 
ποκλείονται κατηγορηματικά από τους τρεις βαθμούς της 
μυστικής οργάνωσης, από τις Περιφερειακές αδελφότη¬ 
τες, τις Περιοχικές αδελφότητες και τη Λαϊκή αδελφότη¬ 
τα. Η δύναμη του συνόλου της Εταιρείας, καθώς και η η¬ 
θική αίσθηση, η ευθύτητα, η ενεργητικότητα και η αφοσί¬ 
ωση κάθε μέλους της, είναι θεμελιωμένες αποκλειστικά 
και εξ ολοκλήρου στην αλήθεια, την ειλικρίνεια και την α¬ 
μοιβαία εμπιστοσύνη, όπως και στον αδελφικό και φανε¬ 
ρό έλεγχο όλων από τον καθένα. 

Ιδού πώς αντιλαμβάνομαι σε αδρές γραμμές το σχέ¬ 
διο της Εταιρείας. Ασφαλώς, το σχέδιο αυτό πρέπει να α¬ 
ναπτύσσεται, να συμπληρώνεται και μερικές φορές να 

τροποποιείται ανάλογα με τις περιστάσεις και τη φύση 
του περιβάλλοντος, και μάλιστα να ορίζεται με περισσό¬ 
τερη σαφήνεια. Είμαι όμως πεισμένος ότι αυτή πρέπει να 
είναι η φύση του αν επιθυμείτε να δημιουργήσετε μια 
πραγματική συλλογική δύναμη, ικανή να υπηρετήσει την 
υπόθεση της χειραφέτησης του λαού και όχι [να οργανώ¬ 
σει] μια καινούργια εκμετάλλευσή του. 

Το σύστημα φενακισμού και το ιησουίτικο ψέμα απο¬ 
κλείονται εντελώς από το σχέδιο αυτό, επειδή πρόκειται 
για μέσα και αρχές επιβλαβείς, διαλυτικές και ταπεινω¬ 
τικές. Εξίσου όμως αποκλείονται η φλυαρία κοινοβουλευ¬ 
τικού τύπου και η μάταιη πρόκληση αναταραχής, ενώ τη¬ 
ρείται αυστηρή πειθαρχία όλων των μελών απέναντι στις 
Επιτροπές και όλων των κατώτερων Επιτροπών απένα¬ 
ντι στην Κεντρική επιτροπή. Η κρίση και έλεγχος των 
μελών ανήκουν στις Αδελφότητες και όχι στις Επιτροπές. 
Η καινούργια εκτελεστική δύναμη βρίσκεται στα χέρια 
αυτών των τελευταίων. Το δικαίωμα να περνούν από 
κρίση οι Επιτροπές, συμπεριλαμβανομένης και της Κε¬ 
ντρικής επιτροπής, ανήκει αποκλειστικά στη Ααϊκή αδελ¬ 
φότητα. 

Το σχέδιό μου προβλέπει ότι αυτή εδώ δεν θα περι¬ 
λαμβάνει ποτέ παραπάνω από πενήντα ώς εβδομήντα ά¬ 
τομα. Στην αρχή δεν θα έχει παραπάνω από δέκα μέλη 
και ίσως λιγότερα, ύστερα θα επεκταθεί σιγά σιγά, εισδε- 
χόμενη νέα μέλη μόνον ένα ένα και υποβάλλοντας το κα¬ 
θένα απ’ αυτά σε μια σοβαρότατη και εξονυχιστική εξέ¬ 
ταση. Κάθε αποδοχή καινούργιου μέλους θα εξαρτάται α¬ 
πό την ομόφωνη απόφαση όλων των μελών της Λαϊκής 
αδελφότητας ή από τα τρία τέταρτα αυτών. Δεν είναι δυ¬ 
νατόν να μην βρεθούν σε ένα, δύο ή τρία χρόνια τριάντα 
ή σαράντα άνθρωποι ικανοί να γίνουν λαϊκοί αδελφοί. 

Φανταστείτε λοιπόν μια Λαϊκή αδελφότητα σπαρμέ- 

νη σε όλη τη Ρωσία που θα περιλαμβάνει σαράντα έως ε¬ 
βδομήντα το πολύ μέλη. Ύστερα, μερικές εκατοντάδες 
μέλη της οργάνωσης του δευτέρου βαθμού — τους περιφε¬ 
ρειακούς αδελφούς — , κι έτσι όλη η Ρωσία θα βρεθεί κα¬ 
λυμμένη από σας με ένα δίκτυο πραγματικά ισχυρό. Το 
επιτελείο σας έχει σχηματιστεί και, όπως ειπώθηκε, σ’ 
αυτό το τελευταίο διασφαλίζονται, μαζί με μια άκρα πε¬ 
ρίσκεψη και την αποφυγή κάθε μάταιης και στείρας φλυα¬ 
ρίας και διαμάχης κοινοβουλευτικού τύπου, η ειλικρίνεια 
και η αμοιβαία εμπιστοσύνη, και τελικά η πραγματική 
αλληλεγγύη, ως στοιχεία ηθικοποίησης και ένωσης. 

Η Εταιρεία αποτελεί ένα σώμα, ένα σφιχτοδεμένο 
σύνολο, διευθυνόμενο από την Κεντρική Επιτροπή. Διε¬ 
ξάγει μόνιμο υπόγειο πόλεμο εναντίον της Κυβέρνησης 
και εναντίον των άλλων οργανώσεων που τη μάχονται ή 
που δρουν απλώς έξω απ’ αυτήν. Και όποιος λέει πόλε¬ 
μος, λέει επίσης πολιτική, κι εδώ εξυπακούονται ανα¬ 
γκαία, η βία, ο δόλος και ο φενακισμός. 

Οι εταιρείες που οι στόχοι τους είναι κοντινοί με της 
δικής μας πρέπει να οδηγηθούν με το καλό ή με το ζόρι 
να ενωθούν μαζί της, ή τουλάχιστον να υπαχθούν σ’ αυ¬ 
τήν δίχως να αμφιβάλλουν και απορρίπτοντας από τους 
κόλπους τους όλα τα επιβλαβή στοιχεία 54, οι αντίπαλες 
εταιρείες και καθαυτό ολέθριες πρέπει να καταστραφούν 
τέλος, η Κυβέρνηση πρέπει να εξαλειφθεί. Όλα αυτά δεν 
γίνονται μόνο με την προπαγάνδα της αλήθειας - το ψέμα 
είναι εξίσου αναγκαίο. Εδώ έχουν να παίξουν το ρόλο 
τους ο ιησουιτισμός και ο φενακισμός - ο φενακισμός είναι 
καλό και εξαίρετο μέσο για να χαρακτηρίσεις και να εκ¬ 
μηδενίσεις τον εχθρό, δεν είναι όμως καθόλου ένα ορθο¬ 
λογικό μέσο για να κερδίσεις έναν καινούργιο φίλο ή για 
να τον προσελκύσεις. 

Έτσι, στη βάση της δραστηριότητάς μας, πρέπει να υ- 

πάρχει ο εξής απλός νόμος: αλήθεια, εντιμότητα, εμπι¬ 
στοσύνη απέναντι σε όλους τους αδελφούς και σε κάθε 
πρόσωπο ικανό να γίνει τέτοιος· το ψέμα, ο δόλος, ο φε- 
νακισμός και, στην ανάγκη, η βία χρησιμοποιούνται μόνο 
εναντίον των εχθρών. Μ’ αυτό τον τρόπο, θα ηθικοποιή¬ 
σετε, θα επιβεβαιώσετε, θα ενώσετε σφικτότερα τις δυνά¬ 
μεις σας και θα καταστρέψετε τις δυνάμεις των άλλων α¬ 
φού αποδιοργανώσετε τα δίκτυά τους. 

Όσο για σας, αγαπητέ μου φίλε, —κι αυτό είναι το 
κυριότερο, καλύτερα, τεράστιο λάθος σας, αφεθήκατε να 
γοητευτείτε από το σύστημα του Λογιόλα 55 και του Μα- 
κιαβέλι 56 , από τους οποίους ο ένας σκόπευε να ρίξει στη 
δουλεία ολόκληρη την ανθρωπότητα, ενώ ο άλλος προ¬ 
σπαθούσε να δημιουργήσει ένα ισχυρό κράτος (μοναρχι¬ 
κό, δημοκρατικό, λίγη σημασία έχει), άρα να εδραιώσει 
τη δουλεία του λαού, θαυμάζοντας τις αστυνομικές και 
ιησουίτικες αρχές και μεθόδους, πιστέψατε πως ήταν κα¬ 
λό να στηρίξετε σ’ αυτές τη δική σας οργάνωση, τη μυστι¬ 
κή συλλογική δύναμή σας, να τις κάνετε αναπαυτήριο της 
ψυχής σας και της Εταιρείας σας· γι’ αυτό ενεργείτε απέ¬ 
ναντι στους φίλους σας σαν να είναι εχθροί σας· χρησιμο¬ 
ποιείτε δόλια τεχνάσματα εναντίον τους, ψεύδεσθε, κάνε¬ 
τε ό,τι μπορείτε για να τους διχάσετε και να τους φέρετε 
σε αμηχανία προκειμένου να μη μπορέσουν να ενωθούν ε¬ 
νάντια στην κηδεμονία σας· αναζητάτε τη δύναμη, όχι 
στην ένωσή τους, αλλά στο διχασμό τους, και, καθώς δεν 
έχετε την παραμικρή εμπιστοσύνη σ’ αυτούς, προσπαθεί¬ 
τε να συγκεντρώσετε επιβαρυντικά στοιχεία γι’ αυτούς, 
επιστολές που συχνά διαβάζετε δίχως να έχετε άδεια και 
τις οποίες φτάνετε στο σημείο να κλέβετε - με μια λέξη, 
προσπαθείτε να τους μπλέξετε προκειμένου να είναι ε¬ 
ξαρτημένοι από σας σαν δούλοι. Επιπλέον, το κάνετε αυ¬ 
τό με τόσο [χονδροειδή] τρόπο, τόσο [...] αδέξιο και φα- 

νερό, τόσο αναίσχυντο και αστόχαστο, που όλοι οι φενα- 
κισμοί, οι μηχανορραφίες και οι δόΧοι σας δεν αργούν να 
φανερωθούν. Τόσο μεγάλος είναι ο θαυμασμός σας για 
τον ιησουιτισμό που χάνετε από τα μάτια σας όλα τα υ¬ 
πόλοιπα, συμπεριλαμβανομένου του σκοπού και της φλο¬ 
γερής βλέψης που σας οδήγησε προς αυτόν: της χειραφέ¬ 
τησης του λαού - και βαλθήκατε να τον κηρύσσετε σαν α¬ 
ναγκαίο πράγμα για τον καθένα, συμπεριλαμβανομένου 
του Ζουκόφσκι 57, θελήσατε μάλιστα να αφιερώσετε άρθρα 
στον ιησουτισμό και να γεμίσετε με τις διδασκαλίες του 
την ΚοΙο/ζοΙ, θυμίζοντας έτσι την παροιμία του Σουβόροφ: 
«Δόξα τω θεώ, δεν είναι πανούργος εκείνος που όλοι ξέ¬ 
ρουν πως είναι». Με μια λέξη, βαλθήκατε να παίζετε τον 
Ιησουίτη, όπως παίζει κουτσό ένα παιδί ή όπως παίζει ο 
Ούτιν με την επανάσταση. 

Ας δούμε τώρα τι καταφέρατε να κάνετε στη Γενεύη 
με τη βοήθεια του ιησουίτικου συστήματος σας. Το κεφά¬ 
λαιο Μπαχμέτιεβ 5 ® το πήρατε. Ιδού το μόνο ουσιαστικό 
αποτέλεσμα των προσπαθειών σας. Ο Ογκάρεφ όμως σας 
μεταβίβασε αυτό το κεφάλαιο και εγώ από τη μεριά μου 
του συνέστησα ζωηρά να το κάνει, όχι επειδή συμπερι- 
φερθήκατε απέναντι του με ιησουίτικο τρόπο, αλλά επει¬ 
δή και αυτός και εγώ, και παρά τον υπερβολικά απλοϊκό 
ιησουιτισμό σας, αισθανθήκαμε και αναγνωρίσαμε σε σας 
έναν άνθρωπο βαθιά, φλογερά και σοβαρά αφιερωμένο 
στη ρωσική υπόθεση. Ξέρετε όμως — κι αυτή είναι πικρή 
ομολογία εκ μέρους μου— ότι αρχίζω να μετανιώνω που 
συνέστησα στον Ογκάρεφ να σας δώσει το κεφάλαιο αυ¬ 
τό, όχι επειδή πιστεύω ότι θα μπορούσατε να το χρησι¬ 
μοποιήσετε ανέντιμα και για προσωπικούς σκοπούς (μα¬ 
κριά από μένα μια τόσο χυδαία και αληθινά ηλίθια ιδέα, 
και να πέσω ξερός αν πιστεύω ότι μπορείτε να ξοδέψετε 
έστω κι ένα φράγκο για λογαριασμό σας), όχι, αρχίζω να 

μετανιώνω επειδή, παρατηρώντας τις πράξεις σας, έπα- 
ψα να πιστεύω στην πολιτική ωριμότητά σας, στη σοβα¬ 
ρότητα και στην πραγματική ύπαρξη της Επιτροπής και 
της Εταιρείας σας. Το ποσό δεν είναι τεράστιο, αλλά εί¬ 
ναι ό,τι έχουμε και θα ξοδευτεί μάταια, ασύστολα, σύμ¬ 
φωνα με τα κέφια κάθε απατεώνα. 

Ωστόσο, θα μπορούσατε να κάνετε χρήσιμα πράγμα¬ 
τα στη Γενεύη μ’ αυτό το ταπεινό ποσό στα χέρια και με 
τη συνδρομή των λίγων ανθρώπων που σας δέχτηκαν με 
ανοιχτή καρδιά και που σας είπαν ότι ήταν έτοιμοι να υ¬ 
πηρετήσουν ασυζητητί τη ρωσική υπόθεση δίχως αξιώ¬ 
σεις, έπαρση ή φιλοδοξία, θα μπορούσατε να δημιουργή¬ 
σετε ένα σοβαρό όργανο με ένα πρόγραμμα καθαρά κοι- 
νωνικο-επαναστατικό και, σύμφωνα μ’ αυτό, ένα Γ ραφεί¬ 
ο στο εξωτερικό για τη ρύθμιση της δράσης μας έξω από 
τη Ρωσία, με μια ορισμένη αυτονομία, αν και όχι πλήρη, 
αλλά μολαταύτα πραγματική. Γι’ αυτό το σκοπό κλήθη¬ 
κα την πρώτη φορά στην Γ ενεύη από την επιτροπή σας, 
δηλαδή από σας. Και τι βρήκα στη Γενεύη; Πρώτα πρώ¬ 
τα το πλήρως παραμορφωμένο πρόγραμμα της ΚοΙοΜοΙ, 
για το οποίο εσείς και η Επιτροπή σας λογαριάζατε 
πράγματα άτοπα, αδύνατα. Ξέρετε πως δεν συγχωρώ 
τον εαυτό μου που είχα την αδυναμία να υποχωρήσω σε 
σας στο σημείο αυτό 1 θα έπρεπε να απολογηθώ γι’ αυτή 
τη δύστυχη την ΚοΙο/ζοΙ και γενικά για την αλληλεγγύη 
μου προς εσάς μπροστά σε όλους τους ξένους φίλους μου, 
από μια μεριά λόγω του Ούτιν και από την άλλη του 
Ζουκόφσκι, που, ο πρώτος με το μίσος του και ο δεύτερος 
με το αγαθιάρικο ύφος του, δεν σταματούν να μας συκο¬ 
φαντούν. 

Όσον αφορά τον Ζουκόφσκι: αποδείξατε, σε σχέση μ’ 
αυτόν, ότι δεν ξέρετε, δεν κατανοείτε τα άτομα και ότι εί¬ 
στε ανίκανος να τα κερδίσετε στην υπόθεσή σας με μεθό- 

δους ειλικρινείς και έντιμες, δηλαδή αποτελεσματικές. 
Γνωρίζοντάς τον πολύ καλά, σας περιέγραψα λεπτομε¬ 
ρειακά τον χαρακτήρα, τις ικανότητες και τις ανικανότη- 
τές του, έτσι που σας ήταν εύκολο να τον κάνετε να συ¬ 
νάψει καλές σχέσεις μαζί σας. Σας τον παρουσίασα ως 
άνθρωπο πολύ πρόθυμο, ικανό, καθόλου βλάκα, αν και 
δίχως πνεύμα πρωτοβουλίας, ικανό όμως να αφομοιώνει 
καλά τις ιδέες των άλλων και να τις εκλαϊκεύει και να τις 
διαδίδει με αρκετό ταλέντο, όχι τόσο γραπτά όσο προφο¬ 
ρικά· είναι ένας άνθρωπος ευσυγκίνητος σαν καλλιτέ¬ 
χνης, αρκετά αφοσιωμένος σε μια τάση, δεν έχει όμως 
χαρακτήρα, υπό την έννοια ότι δεν του αρέσει ο κίνδυνος, 
[...] μπροστά σε μια σαφή αντίθεση και υποχωρεί εύκολα 
στις πιο ποικίλες επιρροές. Με μια λέξη, είναι άνθρωπος 
πολύ ικανός να κάνει προπαγάνδα, ακατάλληλος όμως 
για να συμμετέχει σε μια μυστική εταιρεία. Έπρεπε να με 
πιστέψετε και δεν το κάνατε· και αντί να κερδίσετε τον 
Ζουκόφσκι για την υπόθεσή μας, τον απομακρύνατε και 
από τους δυο μας. Προσπαθήσατε να τον στρατολογήσε¬ 
τε, να τον τυλίξετε και έτσι να τον κάνετε δούλο σας. Γι’ 
αυτό θεωρήσατε καλό να τσακωθείτε μαζί μου, να με κο¬ 
ροϊδέψετε· ο Ζουκόφσκι όμως διαθέτει πνεύμα εντιμότη¬ 
τας που τον έκανε να επαναστατήσει. Αγανακτισμένος 
και αηδιασμένος, μου διηγήθηκε ό,τι του είπατε για μέ¬ 
να, κι αν είχα εγωισμό πιο εύθικτο και αν είχα φανεί πιο 
αδύναμος, αυτό θα ήταν αρκετό για να διακόψω τις σχέ¬ 
σεις μου μαζί σας. θυμάστε ότι αρκέστηκα να σας επανα¬ 
λάβω, ασχολίαστα, τα λόγια του Ζουκόφσκι· δεν είχατε 
όμως καμιά απάντηση και εγώ δεν θεώρησα χρήσιμο να 
συνεχίσω τη συζήτηση αυτή. Ύστερα εκθέσατε στον Ζου- 
κόφσκι τις αυταρχικές κομουνιστικές θεωρίες σας, όπως 
και τις αγαπημένες σας ιησουίτικες και αστυνομικές με¬ 
θόδους, με αποτέλεσμα να τον απομακρύνετε οριστικά α- 

πό μας. Τέλος, ακούστηκαν εκείνα τα θλιβερά κουτσο¬ 
μπολιά του Χένρυ 59 , που έκαναν τον Ζουκόφσκι θανάσιμο 
εχθρό σας και δικό μου. Κι όμως, παρά τις αδυναμίες του, 
ο Ζουκόφσκι θα μπορούσε να φανεί χρήσιμος. 

Ομολογώ επίσης, αγαπητέ μου φίλε, ότι οι μέθοδοί 
σας απέναντι στην Τάτα 60 , είτε πρόκειται για τον εκβια¬ 
σμό σας είτε για τις προσπάθειες εκφοβισμού και τις πα¬ 
γίδες σας, με δυσαρεστούν εξαιρετικά, σας το είπα πολ¬ 
λές φορές· τελικά, της εμπνεύσατε βαθιά δυσπιστία απέ¬ 
ναντι σε όλους εμάς και το αίσθημα ότι εσείς και εγώ θέ¬ 
λαμε να επωφεληθούμε από τους πόρους της, να της τους 
πάρουμε, όχι για την υπόθεση φυσικά, αλλά για τον εαυ¬ 
τό μας. Η Τάτα είναι έντιμος και ευθύς χαρακτήρας με ό¬ 
λη τη σημασία της λέξης, δεν τη θεωρώ όμως ικανή να α¬ 
φιερωθεί απόλυτα σε οποιονδήποτε ή οτιδήποτε. Είναι 
λοιπόν μια ερασιτέχνης, αν όχι εκ φύσεως, τουλάχιστον 
εκ νοοτροπίας, μια ερασιτέχνης τόσο από ηθική όσο και 
από διανοητική άποψη, μπορεί όμως κανείς να εμπιστευ¬ 
τεί τον λόγο της και ήταν δυνατόν να την κάνουμε αν ό¬ 
χι φίλη μας, τουλάχιστον πιστή σύντροφο, θα έπρεπε να 
της συμπεριφερθούμε έντιμα και ειλικρινά, δίχως να κα¬ 
ταφεύγουμε σ’ αυτά τα τεχνάσματα από τα οποία πι¬ 
στεύετε ότι αντλείτε τη δύναμή σας αλλά τα οποία μετα¬ 
φράζουν απλώς την αδυναμία σας. Όποτε θεώρησα πως 
ήταν δυνατό και χρήσιμο να της μιλήσω ανοιχτά για να 
δράσει αυτεξούσια, το έκανα. Δεν θέλησα να πάω μακρύ- 
τερα μαζί σας, ένιωθα ναυτία. Και δεν απομακρύνθηκα 
αποφασιστικά απ’ αυτήν παρά μόνον όταν με πληροφο¬ 
ρήσατε ότι η Ναταλία Αλεξέεβνα 61 διέδιδε συκοφαντίες 
για μένα ισχυριζόμενη ότι εποφθαλμιούσα τα χρήματα 
της Τάτα και όταν είδα αυτή την τελευταία να αναρωτιέ¬ 
ται αν αυτό ήταν αλήθεια ή όχι. 

Επ’ ευκαιρία, με διαβεβαιώσατε αρκετές φορές ότι 

μάθατε από την Τάτα ότι η Ναταλία Αλεξέεβνα και ο 
Τσορτσέφσκι 62 διέδιδαν παντού φήμες, έλεγαν σε όποιον 
ήθελε να ακούσει, έγραφαν δεξιά και αριστερά ότι προ¬ 
σπαθούσα να βάλω στο χέρι την περιουσία της Τάτα. Η 
Ναταλία Αλεξέεβνα όμως και ο Τσορτσέκφσι ισχυρίζο¬ 
νται ότι ποτέ δεν είπαν σε κανέναν ούτε έγραψαν τέτοιο 
πράγμα και η Τάτα μου το επαλήθευσε. Την τελευταία 
φορά που πέρασα από τη Γενεύη, μου δηλώσατε πως α¬ 
κούσατε από τον Σερεμπρένικοφ 65 ότι ο Ζουκόφσκι είχε 
πει σ’ αυτόν ότι εκμεταλλευόμουν την Τάτα. Ρώτησα τον 
Σερεμπρένικοφ, ο οποίος μου δήλωσε ότι ο Ζουκόφσκι το 
είπε αυτό αναφερόμενος σε σας και όχι σε μένα. Παρό¬ 
μοια, μου είπατε ότι η γυναίκα του Ζουκόφσκι σας πίεσε 
να συναντήσετε τον Ούτιν, υποστηρίζοντας ότι κάθε συμ- 
μαχία με μένα ήταν ανώφελη, αδύνατη και νοσηρή. Αυ¬ 
τή όμως είπε το αντίθετο: δεν σας μίλησε για μένα, δεν 
σας πίεσε να συναντήσετε τον Ούτιν, με τον οποίο είχε 
ούτως ή άλλως κόψει σχέσεις, και δεν είναι αυτή αλλά ε¬ 
σείς που προσφερθήκατε να βρείτε κεφάλαια για να συν¬ 
δεθείτε. 

Βλέπετε πόσο ανώφελο είναι το χαζό ψέμα και πόσο 
εύκολα αποκαλύπτεται. Ομολογώ ότι ήδη την πρώτη φο¬ 
ρά που πέρασα από τη Γ ενεύη με είχε απογοητεύσει πο¬ 
λύ και είχε κλονίσει την εμπιστοσύνη μου στους στέρεους 
δεσμούς και σε μια από κοινού δράση μ’ εσάς. Επιπλέον, 
δεν είχαμε ανταλλάξει ούτε μια χρήσιμη κουβέντα για 
την υπόθεση για την οποία είχα κληθεί κατά βάθος στη 
Γ ενεύη. Επανειλημμένα προσπάθησα να ανοίξω συζήτη¬ 
ση για το Γ ραφείο στο εξωτερικό και κάθε φορά την απο¬ 
φεύγατε· περιμένατε δεν ξέρω κι εγώ ποια οριστική απά¬ 
ντηση από την Επιτροπή, η οποία δεν ερχόταν ποτέ. Τε¬ 
λικά έφυγα αφού έστειλα μ’ εσάς μια επιστολή στην Επι¬ 
τροπή (όπου ζητούσα να διευκρινιστεί η υπόθεση για την 

οποία είχα κληθεί) και αφού δήλωσα την απόφασή μου να 
μην ξανάρθω στη Γενεύη αν δεν έπαιρνα μια ικανοποιη¬ 
τική απάντηση. 

Τον Μάιο, με ξανακαλέσατε στη Γενεύη. Αρνήθηκα 
πολλές φορές να έρθω, και τελικά δέχτηκα. Το τελευταίο 
αυτό ταξίδι επιβεβαίωσε όλες τις αμφιβολίες μου και κα¬ 
τέστρεψε την εμπιστοσύνη στην εντιμότητα και την αξία 
του λόγου σας. Οι συζητήσεις σας με τον Λοπάτιν μπρο¬ 
στά μου, το ίδιο βράδυ της άφιξής μου, οι ακριβείς και τυ¬ 
πικές κατηγορίες του, με μια βεβαιότητα που δεν άφηνε 
καμία αμφιβολία για την αλήθεια των λεγάμενων του και 
για το ψεύδος των δικών σας· η κατηγορηματική του διά¬ 
ψευση όλων των λεπτομερειών που υπάρχουν στην αφή¬ 
γηση της φυγής σας την οποία δημοσιεύσατε 64 , οι κατη¬ 
γορηματικές του μομφές εναντίον των πιο κοντινών συ¬ 
ντρόφων σας για να ξεμασκαρέψει τη δειλή, δηλαδή γε¬ 
λοία, προδοσία τους μπροστά στην ανακριτική επιτροπή, 
μομφές καθόλου αστήρικτες αλλά θεμελιωμένες στα κεί¬ 
μενά τους, τα οποία, όπως με διαβεβαιώσατε εσείς αργό¬ 
τερα, είχε την ευκαιρία να διαβάσει ο Λοπάτιν η περι¬ 
φρόνησή του ιδίως για τις ενέργειες, τους χειρισμούς και 
τις εντελώς ανώφελες καταγγελίες του Πρυζόφ 6ί , τον ο¬ 
ποίο πάντα μου παρουσιάζατε ως έναν από τους πιο στα¬ 
θερούς και καλύτερους συντρόφους. Τέλος, ο Λοπάτιν αρ- 
νήθηκε καθαρά την ύπαρξη της ίδιας της Επιτροπής λέ¬ 
γοντας: «Ο Νετσάγιεφ μπόρεσε να σας τα πει αυτά, επει¬ 
δή βρισκόσασταν μακριά από τη Ρωσία. Δεν θα επιχειρή¬ 
σει όμως να τα επαναλάβει μπροστά μου, επειδή γνωρί¬ 
ζει πως ξέρω τα πάντα για εκεί" ομάδες, πρόσωπα, σχέ¬ 
σεις μεταξύ τους. Όπως βλέπετε, επιβεβαιώνει με τη 
σιωπή του την ορθότητα όσων λέω σχετικά με τη φυγή 
του, για την οποία ξέρω όλες τις λεπτομέρειες, όπως ξέ¬ 
ρω και τους συντρόφους και τη δήθεν Επιτροπή του» - και 

πράγματι, σε όλα αυτά απαντήσατε με τη σιωπή και δεν 
προσπαθήσατε να υπερασπίσετε τον εαυτό σας, ούτε τους 
συντρόφους σας ούτε την Επιτροπή σας. 

Ο Αοπάτιν θριάμβευε· μπροστά του είχατε χάσει. 
Δεν θα μπορούσα να σας πω, αγαπητέ φίλε, πόσο οδυνη¬ 
ρό ήταν για μένα αυτό και για τους δυο μας. Δεν μπορού¬ 
σα να αμφιβάλλω για την αλήθεια των λεγομένων του 
Αοπάτιν. Μου είχατε πει συστηματικά ψέματα. Όλη η 
δράση σας ήταν χτισμένη στην άμμο. Η Επιτροπή σας εί¬ 
στε εσείς, τουλάχιστον κατά τα τρία τέταρτα, με δύο 
τρεις ή τέσσερις συντρόφους το πολύ που έχετε υποτάξει 
ή ασκείτε κάποια κυριαρχική επιβολή. Έτσι, όλη η δράση 
στην οποία αφιερώσατε τη ζωή σας κατέρρευσε, έγινε κα¬ 
πνός, εξαιτίας ενός λαθεμένου και χαζού προσανατολι¬ 
σμού και του ιησουίτικου και εξευτελιστικού για σας, και 
ακόμη περισσότερο για τους συντρόφους σας, συστήματος 
σας. Σας αγαπούσα πολύ και συνεχίζω να σας αγαπώ, 
Νετσάγιεφ, είχα μεγάλη, υπερβολικά μεγάλη, εμπιστο¬ 
σύνη σε σας και ένιωθα ανείπωτη πίκρα που σας έβλεπα 
τόσο ταπεινωμένο μπροστά σ’ αυτόν τον λογά τον Λοπά- 
τιν. 

Ήμουν θλιμμένος και για τον εαυτό μου. Σπρωγμέ¬ 
νος από την εμπιστοσύνη που σας είχα, σας είχα δώσει 
την άδεια να χρησιμοποιήσετε το όνομά μου και τάχθη¬ 
κα δημόσια αλληλέγγυος με τη δράση σας. Προσπάθησα 
με όλες τις δυνάμεις μου να σας εξασφαλίσω τη συμπά¬ 
θεια του Ογκάρεφ και την εμπιστοσύνη του στο εγχείρη¬ 
μά σας. Δεν έπαψα να τον συμβουλεύω να σας δώσει ο¬ 
λόκληρο το κεφάλαιο. Έφερα με το μέρος σας τον Οζέ- 
ροφ 66 και έκανα τα πάντα για να πείσω την Τάτα να ε¬ 
νωθεί μαζί μας, δηλαδή μαζί σας, και να λάβει μέρος στη 
δράση σας. Τέλος, ενάντια στο βαθύτερο αίσθημά μου, 
έφτασα στο σημείο να πείσω τον Ογκάρεφ να αφήσει να 

εκδοθεί η Κοίο&οΙ πάνω στη βάση του περίεργου, παρά¬ 
λογου προγράμματος που επινόησε η φαντασία σας. Με 
μια λέξη, με την ανεπιφύλακτη εμπιστοσύνη μου, κι ενώ 
εσείς με κοροϊδεύατε συστηματικά, αποδείχτηκα ηλίθιος 
ψεύτης (πράγμα που είναι πικρό και αισχρό για έναν 
άνθρωπό σαν εμένα, δεδομένης της πείρας και της ηλι¬ 
κίας μου) και, ακόμη χειρότερα, έβαλα σε κίνδυνο στη 
στάση μου απέναντι στη ρωσική υπόθεση και τη διεθνή 
υπόθεση. 

Όταν έφυγε ο Αοπάτιν, σας ρώτησα: «Αλήθεια είπε; 
Είναι δυνατόν να είναι ψέματα όλα όσα μου είπατε;». Α¬ 
ποφύγατε να μου απαντήσετε. Ήταν αργά" έφυγα. Όλες 
όμως οι συζητήσεις με τον Αοπάτιν την άλλη μέρα με 
έπεισαν πως έλεγε την αλήθεια. Εσείς τηρήσατε σιγή - 
περίμενα το αποτέλεσμα της τελευταίας συνάντησής σας 
μαζί του, αλλά δεν μου το ανακοινώσατε· το έμαθα όμως 
από το γράμμα του Αοπάτιν που θα σας διαβάσει ο 
Οζέροφ 67 . 

Όλα όσα ξέρω τώρα αρκούν για να με προφυ- 
λάξουν από κάθε καινούργια απόπειρά σας να εκμεταλ¬ 
λευτείτε εμένα και τους συντρόφους μου - γι’ αυτό συνέ¬ 
ταξα ένα κατηγορητήριο το οποίο σας διάβασα επί τρο¬ 
χάδην στους Τούρκους 68 και το οποίο φάνηκε πως δεχτή¬ 
κατε. — Από τότε δεν ξαναειδωθήκαμε. 

Τέλος, πήρα προχθές ένα γράμμα από τον Αοπάτιν 
που μου γνωστοποίησε δύο οδυνηρά πράγματα: πρώτον 
είπατε... (δεν θα χρησιμοποιήσω υπερθετικό) ψέματα ό¬ 
ταν μου διηγηθήκατε τη συνάντησή σας μαζί του. Όλα ό¬ 
σα μου είπατε ως δήθεν δικά του λόγια είναι ψέματα. Δεν 
σας είπε ότι του έδωσα τα γράμματα του Λιουμπάβιν 69- 
δεν σας είπε επίσης: «Ο γέρος δεν άντεξε στη δοκιμή, τώ¬ 
ρα τον κρατάμε, δεν μπορεί πια να κάνει τίποτε εναντίον 
μας· έχουμε τα χέρια μας ελεύθερα...»· στον οποίο απα- 

ντήσατε: «Αν ο Μπακούνιν έδειξε την αδυναμία να σας 
δώσει τα γράμματα του Λιουμπάβιν, θα βρούμε άλλα 
κτλ.». Είπατε ψέματα, συκοφαντήσατε τον Αοπάτιν, με 
παραπλανήσατε σκόπιμα - ο Αοπάτιν απορεί που σας πί¬ 
στεψα και με ευγενικά λόγια βγάζει συμπεράσματα ελά¬ 
χιστα κολακευτικά για τη νοημοσύνη μου. Δεν έχει άδι¬ 
κο - στην περίπτωση αυτή φάνηκα εντελώς βλάκας. Δεν 
θα με έκρινε όμως με τόση αυστηρότητα αν ήξερε πόσο 
βαθιά, παθιασμένα, στοργικά ήμουν προσκολλημένος σε 
σας και πόση εμπιστοσύνη σας είχα! θεωρήσατε καλό να 
καταστρέψετε αυτή την εμπιστοσύνη και το καταφέρατε* 
τόσο το χειρότερο για σας. Επιπλέον, θα μπορούσα να υ¬ 
ποθέσω ότι ένας άνθρωπος έξυπνος και αφοσιωμένος 
στην υπόθεση σαν εσάς, θα είχε την αναίδεια να πει τόσο 
ηλίθια ψέματα μπροστά μου, ενώ δεν θα είχε καμιά αμ¬ 
φιβολία για την εμπιστοσύνη μου; Πώς δεν σκεφτήκατε 
ότι το αναίσχυντο ψέμα σας θα φανερωνόταν και ότι θα 
υποχρεωνόμουν να ζητήσω εξηγήσεις από τον Αοπάτιν, 
όταν, ακόμη περισσότερο, έλεγα στο κατηγορητήριό μου 
ότι η υπόθεση Λουμπάβιν έπρεπε να βγει στο φως; 

Το άλλο πράγμοτ. ο Λιουμπάβιν δεν έλαβε την απά¬ 
ντησή μου στο αυθάδες γράμμα του - συνεπώς, δεν έλαβε 
και την απόδειξη που ήταν πάνω σ’ αυτό. Όταν σας έδει¬ 
ξα την απάντησή μου και την απόδειξη, μου ζητήσατε να 
περιμένω και να μην τα ταχυδρομήσω. Αρνήθηκα - ανα¬ 
λάβατε τότε να στείλετε εσείς το γράμμα μου και δεν το 
κάνατε. 

Ώς εδώ και μη παρέκει, Νετσάγιεφ. Τέλος οι παλιές 
σχέσεις και οι αμοιβαίες δεσμεύσεις μας. Τις ακυρώσατε 
εσείς ο ίδιος. Αν πιστέψατε κι αν πιστεύετε ακόμη ότι με 
τυλίξατε και με παραλύσατε ηθικά και υλικά, κάνετε λά¬ 
θος. Τίποτε στον κόσμο δεν μπορεί να με δέσει ενάντια 
στην επαναστατική συνείδηση, τιμή, θέληση, αντίληψη 
και καθήκον μου. 

Ασφαλώς, από οικονομική άποψη, βρίσκομαι σήμερα, 
εξαιτίας σας, σε μια κατάσταση από τις πιο δύσκολες. 
Δεν έχω πόρους και η μόνη πηγή εσόδων μου —η μετά¬ 
φραση του βιβλίου του Μαρξ και η ελπίδα ότι έχω να πά¬ 
ρω και άλλες τέτοιες δουλειές — έχει στερέψει. Δεν έχω 
φράγκο και δεν ξέρω πώς θα ξεφύγω απ’ αυτό, είναι ό¬ 
μως το τελευταίο πράγμα που με νοιάζει. 

Ασφαλώς, εξέθεσα τους συντρόφους μου και εκτέθηκα 
μπροστά τους" οι συκοφαντίες βρίθουν για μένα σχετικά 
με το κεφάλαιο, την ιστορία με τον Λιουμπάβιν, την Τά- 
τα, και με όλα όσα συνέβησαν πρόσφατα στη Ρωσία. 

Όλα αυτά όμως δεν θα με σταματήσουν είμαι έτοι¬ 
μος, αν χρειάζεται, να ομολογήσω τη βλακεία μου και 
την ενοχή μου δημόσια· ασφαλώς, αυτό θα είναι για μέ¬ 
να μεγάλη ντροπή· για σας όμως θα είναι ακόμη χειρό¬ 
τερα· όπως και να έχει το πράγμα, δεν θα μείνω με το 
στανιό σύμμαχός σας. 

Σας δηλώνω λοιπόν κατηγορηματικά ότι όλες οι 
φθοροποιές σχέσεις που είχα ώς τώρα μαζί σας και όλοι 
οι δεσμοί μου με τη δράση σας παύουν να υπάρχουν. Κό¬ 
βοντας όμως τις σχέσεις και τους δεσμούς μαζί σας, σας 
προτείνω να φτιάξουμε μεταξύ μας καινούργιες σχέσεις 
πάνω σε άλλες βάσεις. 

Ο Λοπάτιν, που δεν σας ξέρει τόσο καλά όσο εγώ, θα 
απορούσε αν έβλεπε την προσφορά που σας κάνω έπειτα 
από όσα έχουν συμβεί μεταξύ μας. Δεν ισχύει το ίδιο για 
σας ούτε για τους κοντινούς συντρόφους μου. 

Είναι αλήθεια ότι κάνατε ένα σωρό βλακείες και βρο¬ 
μιές, επιβλαβείς και καταστροφικές για την υπόθεση. Ε¬ 
ξίσου αλήθεια είναι όμως ότι οι ηλίθιες πράξεις και οι α¬ 
κατονόμαστες αδεξιότητές σας δεν είχαν ως αιτία ούτε το 
προσωπικό συμφέρον ούτε την απληστία ούτε τη ματαιο- 
δοξία ούτε τη φιλαυτία, αλλά αποκλειστικά τη λαθεμένη 

αντίληψή σας για τη δράση. Έχετε παθιασμένη αφοσίω¬ 
ση και λίγοι είναι σαν κι εσάς· αυτή είναι η δύναμη, η α¬ 
ξία, το δίκιο σας. Εσείς και η Επιτροπή σας (αν υπάρχει 
αληθινά) είστε γεμάτοι ενεργητικότητα και έτοιμοι να 
κάνετε δίχως λόγια ό,τι θεωρείτε χρήσιμο για την υπό¬ 
θεση, κι αυτό είναι ανεκτίμητο. Η επιτροπή σας όμως και 
εσείς στερείστε λογικής — αυτό είναι πια σίγουρο. Σαν 
παιδιά, προσκολληθήκατε στο ιησουίτικο [...] σύστημα 
και βλέποντας εκεί τη δύναμή σας, τη δυνατότητα επιτυ¬ 
χίας και τη σωτηρία, λησμονήσατε τον σκοπό και τον χα¬ 
ρακτήρα της Εταιρείας: να απαλλάξει τον λαό όχι μόνον 
από την Κυβέρνηση αλλά και από σας τους ίδιους. Έχο¬ 
ντας υιοθετήσει αυτό το σύστημα, το ανεβάσατε στο ψη¬ 
λότερο σημείο της φρίκης και της ηλιθιότητας· εξευτελι¬ 
στήκατε και ατιμάσατε την Εταιρεία στα μάτια όλων, με 
ολοφάνερες δολοπλοκίες και αβυθομέτρητες βλακείες ό¬ 
πως τα απειλητικά γράμματά σας στον Λιουμπάβιν, στην 
Ναταλία Αλεξέεβνα [...]. Εδώ πρέπει να προστεθεί η μα¬ 
κρόχρονη και μεγαλόψυχη καρτερία σας απέναντι στον 
Ούτιν και η επιδίωξη της ευμένειάς του (ενώ αυτός μας 
δυσφημούσε όλους ανοιχτά) όπως και το ηλίθιο κομμου¬ 
νιστικό σας πρόγραμμα και ένα σωρό αδιάντροποι φενα- 
κισμοί. Όλα αυτά μαρτυρούν πως δεν διαθέτετε καθόλου 
κοινό νου, γνώσεις και γνώση των ατόμων, των [κοινω¬ 
νικών] σχέσεων και των πραγμάτων. Είναι συνεπώς α¬ 
δύνατον, τουλάχιστον επί του παρόντος, να εμπιστευτού¬ 
με τη λογική σας, αν και είστε πολύ έξυπνος και απολύ¬ 
τως ικανός να αποκτήσετε περισσότερη κρίση* αυτή είναι 
όμως ελπίδα για το μέλλον επί του παρόντος έχετε φα¬ 
νεί ηλίθιος και αδέξιος σαν μικρό παιδί. 

Κατέληξα στο εξής συμπέρασμα: Αν δεν με διαψεύ- 
σουν τα γεγονότα, δεν θα έχω πια την παραμικρή εμπι¬ 
στοσύνη στα λόγια, στις υποσχέσεις και στις αστήριχτες 

διαβεβαιώσεις σας, επειδή ξέρω ότι εύκολα ψεύδεσθε αν 
αυτό σας φανεί χρήσιμο για την υπόθεση. Επίσης, δεν θα 
εμπιστευτώ αυτό που σας φαίνεται ορθό και λογικό, επει¬ 
δή εσείς και η Επιτροπή σας μου δώσατε πολλές αποδεί¬ 
ξεις ότι σας λείπει η λογική. Παρόλο που αρνούμαι την α¬ 
λήθεια των λόγων σας και τον ορθολογικό χαρακτήρα 
των πράξεών σας, όχι μόνο δεν αμφισβητώ την ενεργητι¬ 
κότητα και την ανεπιφύλακτη αφοσίωσή σας στη υπόθε¬ 
ση, αλλά και πιστεύω ότι, όσον αφορά αυτές, λίγοι άν¬ 
θρωποι υπάρχουν σαν εσάς στη Ρωσία - αυτός ήταν, το ε¬ 
παναλαμβάνω για πολλοστή φορά, ο κυριότερος ή μάλ¬ 
λον ο μοναδικός λόγος της συμπάθειας και της εμπιστο¬ 
σύνης μου προς εσάς - και σήμερα ακόμη το σίγουρο αί¬ 
σθημά μου είναι ότι είστε —περισσότερο απ’ όσους Ρώ¬ 
σους γνωρίζω— κατάλληλος και προσωπικά υποψήφιος 
να υπηρετήσει τη ρωσική επαναστατική υπόθεση, με τον 
όρο, φυσικά, ότι θα θελήσετε και θα μπορέσετε να αλλά¬ 
ξετε όλο το σύστημα της δραστηριότητάς σας στη Ρωσία 
και στο εξωτερικό. Αν δεν θέλετε να αλλάξετε μεθόδους, 
θα γίνετε μοιραία, λόγω των ιδιοτήτων που χαρακτηρί¬ 
ζουν τη δύναμή σας, ένας άνθρωπος εξαιρετικά επικίνδυ¬ 
νος για την υπόθεση. 

Παρά τα όσα έχουν συμβεί μεταξύ μας, θα ευχόμουν 
όχι μόνο να μπορέσετε να μείνετε σύμμαχός μας, αλλά 
και πιο στενά και στέρεα, υποθέτοντας, φυσικά, ότι θα 
αλλάξετε σύστημα και ότι στο μέλλον οι σχέσεις μας θα 
βασίζονται στην αμοιβαία εμπιστοσύνη, στην ειλικρίνια 
και στην αλήθεια. Σε αντίθετη περίπτωση, η ρήξη θα εί¬ 
ναι αναπόφευκτη. 

Ιδού τώρα οι προσωπικοί και γενικοί όροι μου. Αρχί¬ 
ζω από τους προσωπικούς: 

I. θα με απαλλάξετε από την κατηγορία σε σχέση με 
την ιστορία με τον Λιουμπάβιν - συνεπώς, θα στείλετε έ- 

να γράμμα στον Ογκάρεφ, την Τάτα, τον Οζέροφ και τον 
Σ. Σερεμπρένικοφ, στο οποίο θα δηλώνετε ότι αγνοούσα 
τα πάντα για το γράμμα της Επιτροπής και ότι γράφτη¬ 
κε εν αγνοία μου και ανεξάρτητα από τη θέλησή μου. 

2. Ότι διαβάσατε την απάντησή μου στον Λιουμπά- 
βιν, στην οποία ήταν συνημμένη η απόδειξη των 300 ρου- 
βλίων, και ότι σας ανέθεσα να την πάτε στο ταχυδρομείο, 
αλλά εσείς παραλείψατε ή όχι να το κάνετε. 

3- Ότι ποτέ δεν αναμείχτηκα άμεσα ή έμμεσα στη 
διαχείριση του κεφαλαίου Μπαχμέτιεβ. Ότι πήρατε όλο 
το κεφάλαιο σταδιακά και σε διάφορες ημερομηνίες, πρώ¬ 
τα από τα χέρια του Χέρτσεν και του Ογκάρεφ, και ύστε¬ 
ρα, το υπόλοιπο, από τον Ογκάρεφ ο οποίος, μετά το θά¬ 
νατο του Χέρτσεν, ήταν ο μόνος που είχε το δικαίωμα να 
το διαθέτει, και ότι το δεχτήκατε εν ονόματι της Επιτρο¬ 
πής την οποία αντιπροσωπεύατε. 

4· Αν δεν έχετε δώσει ακόμη απόδειξη στον Ογκαρέφ 
για το κεφάλαιο αυτό, οφείλετε να το κάνετε. 

5· Με τη μεσολάβηση μας ή μ’ εκείνη του Λοπάτιν, ο¬ 
φείλετε να επιστρέφετε, όσο το δυνατόν συντομότερα, 
την επιστολή του Ντάνιελσον 70 . Αν δεν είναι στα χέρια 
σας (είμαι όμως σίγουρος ότι την έχετε), θα δεσμευτείτε 
να μας τη στείλετε το συντομότερο. 

6. θα εγκαταλείψετε τις απόπειρές σας που δεν οδη¬ 
γούν πουθενά, αλλά είναι ανάξιες σας και κυριολεκτικά 
(ολέθριες;) στο θέμα της προσέγγισης και της συμφιλίω¬ 
σης με τον Ούτιν, ο οποίος, με τον πιο αισχρό τρόπο, μας 
συκοφαντεί εσάς κι εμένα όπως και όλους τους δικούς σας 
στη Ρωσία· αντίθετα, θα δεσμευτείτε ότι θα τον πολεμή¬ 
σετε ανοιχτά διαλέγοντας την ώρα και την περίσταση, 
προκειμένου να μην ζημιώσει την υπόθεση. 

Αυτά είναι όσα με αφορούν η άρνηση να δεχτείτε έ¬ 
στω και έναν απ’ αυτούς τους όρους, ιδίως τους πέντε 

πρώτους και το πρώτο μισό του έκτου (δηλαδή τη διακο¬ 
πή κάθε σχέσης με τον Ούτιν), θα είναι για μένα επαρκής 
λόγος για να σταματήσω κάθε επαφή μαζί σας. Είναι αυ¬ 
τονόητο ότι τους δέχεστε πλήρως, ειλικρινά, έντιμα, δί¬ 
χως αμφιβολίες, [...] δισταγμούς. Ήρθε η ώρα να γίνου¬ 
με ειλικρινείς. 

Ιδού τώρα οι γενικοί όροι μου: 

1. Δίχως να μας πείτε ονόματα (αυτά δεν μας χρειά¬ 
ζονται καθόλου), θα μας εκθέσετε δίχως υπερβολές και 
ψέματα την πραγματική κατάσταση της οργάνωσης και 
της δράσης σας στη Ρωσία και ποιες είναι οι ελπίδες, η 
προπαγάνδα και οι κινήσεις σας. 

2. θα εξαλείψετε από την οργάνωσή σας τη συστημα- 
τική χρήση των αστυνομικών και ιησουίτικων μεθόδων, 
περιοριζόμενοι να καταφύγετε σ' αυτές μόνο στην περί¬ 
πτωση που αυτό θα είναι απολύτως αναγκαίο και ιδίως 
λογικό και μόνο απέναντι στην Κυβέρνηση και στα αντί¬ 
παλα κόμματα. 

3- θα απορρίψετε την παράλογη ιδέα ότι μπορεί να 
γίνει η επανάσταση έξω από τον λαό και δίχως τη συμ¬ 
μετοχή του, και θα δεχτείτε ως ουσιώδη βάση της οργά¬ 
νωσής σας την ιδέα της αυθόρμητης λαϊκής επανάστασης, 
όπου ο λαός θα είναι ο στρατός, και η οργάνωση μόνον το 
γενικό επιτελείο. 

4· θα υιοθετήσετε ως ουσιώδη βάση της οργάνωσης 
το σοσιαλιστικό-επαναστατικό πρόγραμμα έτσι όπως ο¬ 
ρίστηκε στο πρώτο τεύχος της Ναηάηοβ Όβίο όπως και το 
σχέδιο επαναστατικής οργάνωσης και προπαγάνδας που 
εκτέθηκε στην παρούσα επιστολή και που θα συμπληρω¬ 
θεί ή θα τροποποιηθεί από όλους μας, αν το θεωρήσουμε 
αναγκαίο κατά τη διεξαγωγή μιας γενικής συνέλευσης. 

5· Ό,τι υιοθετηθεί, έπειτα από κοινή συζήτηση και ο¬ 
μόφωνη απόφαση, θα το υποβάλλετε στους συντρόφους 



92 


Μ. ΜΠΑΚΟΤΝΙΝ 


σας στη Ρωσία και στο εξωτερικό. Αν απορρίψουν τις α¬ 
ποφάσεις μας, θα βρεθείτε υποχρεωμένος να διαλέξετε α¬ 
νάμεσα σ’ εκείνους και σ’ εμάς και να κόψετε τους δε¬ 
σμούς σας μ’ εμάς ή μ’ εκείνους. 

6. Αν δεχτούν το πρόγραμμα, το σχέδιο οργάνωσης, 
προπαγάνδας και επαναστατικής δράσης, όπως και τον 
κανονισμό της Εταιρείας, θα μας δώσετε τον λόγο της τι¬ 
μής σας και της τιμής τους ότι στο εξής αυτό το πρόγραμ¬ 
μα και το σχέδιο οργάνωσης, προπαγάνδας και δράσης 
θα είναι νόμος και ότι θα γίνουν ουσιώδης και σίγουρη 
βάση της δράσης της Εταιρείας στη Ρωσία. 

7- θα σας εμπιστευτούμε και θα συνάψουμε μαζί σας, 
ο Ογκάρεφ, ο Οζέροφ, ο Σ. Σερεμπρένικοφ, εγώ και η 
Τάτα, αν το θέλει, καινούργιους και στέρεους δεσμούς 
πάνω σε νέες βάσεις· αν εσείς και όλα τα άλλα μέλη εί¬ 
στε σύμφωνοι, θα γίνουμε αληθινά λαϊκοί αδελφοί, που 
θα ζουν και θα αγωνίζονται στο εξωτερικό" από κει και 
πέρα, δίχως επιπόλαιες περιέργειες, θα έχουμε το δικαί¬ 
ωμα να γνωρίζουμε, και θα γνωρίζουμε όντως, με όλες 
τις λεπτομέρειες, το πού βρίσκονται στη Ρωσία και η πα¬ 
ράνομη δράση και οι άμεσοι αντικειμενικοί στόχοι μας. 

8. Ύστερα θα σχηματίσουμε με τους προαναφερθέ- 
ντες ένα Γραφείο στο εξωτερικό που θα διευθύνει όλες α¬ 
νεξαιρέτως τις ρωσικές δράσεις στο εξωτερικό συμμορ- 
φούμενο με τις αδρές γενικές γραμμές της Εταιρείας που 
θα ασκεί τη δραστηριότητά της στη Ρωσία και επιλέγο¬ 
ντας ελεύθερα τις μεθόδους, τους ανθρώπους και τα μέσα 
δράσης. 

9- Επιπλέον, αν παραστεί ανάγκη και βρεθούν τα α¬ 
ναγκαία χρήματα, θα επαναληφθεί η έκδοση της Κο/οΜοΙ 
στη βάση ενός σαφούς και καθαρού σοσιαλιστικού επανα¬ 
στατικού προγράμματος. 

Αυτοί είναι, Νετσάγιεφ, οι όροι μου. Αν η λογική και 
μια καθαρή σύλληψη της δράσης δεν σας έχουν εγκατα¬ 
λείψει εντελώς και αν η αγάπη για την υπόθεση είναι μέ¬ 
σα σας πιο δυνατή από οτιδήποτε άλλο, θα τους δεχτεί¬ 
τε. 

Αν τους απορρίψετε, η απόφασή μου θα είναι αμετά- 
κλητη: θα διακόψω όλους τους δεσμούς μου μαζί σας και 
δίχως να υπολογίζω οτιδήποτε άλλο εκτός απ’ αυτά που 
μου επιβάλλουν η συνείδηση, η λογική και το καθήκον 
μου: θα ενεργήσω με πλήρη ελευθερία και ανεξαρτησία. 

Μιχαήλ Μπακούνιν 



Σεργκέι Νετσάγιεφ - Βλαντιμίρ Σερεμπρένικοφ 71 
Από το κύριο άρθρο του περιοδικού ΟΙκάηα (Κομμού¬ 


να) 71 


Η γενιά στην οποία ανήκε ο Χέρτσεν ήταν η έσχατη 
εκδήλωση της φιλελευθερίζουσας αριστοκρατίας. Ο θεω¬ 
ρητικός ριζοσπαστισμός της ήταν ένα άνθος θερμοκηπίου, 
φυτεμένο και μεγαλωμένο μέσα σε μια τεχνητή ατμό¬ 
σφαιρα που το έκανε να ζει. Μαραινόταν όμως από την 
πρώτη του επαφή με τον ελεύθερο αέρα και την πραγμα¬ 
τική ατμόσφαιρα της πρακτικής δράσης. Οι άνθρωποι της 
γενιάς αυτής 71 κριτίκαραν, χλεύαζαν την υπάρχουσα κοι¬ 
νωνική τάξη με την καυστική επιδεξιότητα που συναντά 
κανείς στα σαλόνια και με μια απαρχαιωμένη ποιητική 
γλώσσα. Ήταν ευχαριστημένοι με τον ρόλο τους. 

Σεπτέμβρης, 1870 


Σεργκέι Νετσάγιεφ 

Ανοιχτή επιστολή στον Μπακούνιν και στον Ογκά- 
ρεφ 


Πολίτες, 

Επειδή δεν βλέπω να υπάρχει δυνατότητα να σας συ¬ 
ναντήσω προσωπικά σύντομα, απευθύνομαι σε σας μέσω 

της κόρης του Χέρτσεν, που διαχειρίζεται το ταμείο μας, 
και σας παρακαλώ να μεταβιβάσετε στη διεύθυνση της 
0\>ίάηα το υπόλοιπο του κεφαλαίου, του οποίο ένα μέρος 
μού δόθηκε ενώ ζούσε ακόμη ο Χερτσεν και ένα άλλο μέ¬ 
ρος εδώ και λίγο καιρό. 

Επωφελούμαι της ευκαιρίας για να σας πω ότι, παρά 
τις διαφορετικές απόψεις μας όσον αφορά τους πολιτικούς 
σκοπούς και μέσα, διαφορές που εμφανίστηκαν όταν φτά¬ 
σαμε στο ζήτημα της πρακτικής, η οποία απαιτεί όχι μό¬ 
νο θεωρητικό ριζοσπαστισμό αλλά και πρακτικό πνεύμα 
(και αρνούμενος στο εξής κάθε πολιτική αλληλεγγύη μα¬ 
ζί σας), δεν έπαψα μολαταύτα να σας θεωρώ τους καλύ¬ 
τερους εκπροσώπους μιας γενιάς η οποία, δυστυχώς, 
φεύγει από τη σκηνή της ιστορίας δίχως να αφήσει ίχνη. 
Οι συλλήψεις της γενιάς σας, πολίτες (συλλήψεις που δεν 
έχουν τις ρίζες στη ζωή σας ούτε στην [κοινωνική] κατά¬ 
στασή σας και που τις έχετε πάρει από έξω, βρίσκονται 
σε πλήρη ασυμφωνία με την υλική σας κατάσταση, τόσο 
που ποτέ δεν μπορέσατε να τις εφαρμόσετε στην πρακτι¬ 
κή) -οι συλλήψεις αυτές, λέω, μολαταύτα σας έσωσαν, 
τουλάχιστον μερικούς από εσάς, από τον βόρβορο και τη 
λάσπη στην οποία έπεσαν οι πρώην συνάδελφοί σας Κα- 
κτόφ, Λεόντιεφ 74 και σία. Οι κοινωνικές πεποιθήσεις σας 
σάς εμπόδισαν να γίνετε οπαδοί του καταραμένου υπάρ- 
χοντος κρατικού συστήματος - μα έγιναν με τέτοιο τρόπο 
αντιληπτές από τη γενιά που βγήκε από μη λαϊκά περι¬ 
βάλλοντα που δεν έκαναν κανέναν πραγματικό εχθρό του 
κράτους· και τούτο επειδή η αντίφαση που υπάρχει ανά¬ 
μεσα στην επαναστατική σκέψη σας και την αριστοκρατι¬ 
κή ζωή σάς οδήγησε σε έναν απελπιστικό σκεπτικισμό 
και σε μια παραλυτική απογοήτευση πνευμάτων τόσο ι¬ 
σχυρών όσο ο Α. Χέρτσεν. 

Ό,τι χρήσιμο μπορούσε να βγει από τη γενιά αυτή 

βρήκε την έκφρασή του στα κείμενα του εκδότη της ΚοΙο- 
ΜοΙ και στα δικά σας. 

Γι’ αυτό, βλέποντας σε σας αν όχι πραγματικούς α¬ 
γωνιστές της υπόθεσής μας τουλάχιστον πιστούς οπα¬ 
δούς της, θεωρώ καθήκον μου να σας φερθώ με ειλικρί¬ 
νεια και εντιμότητα που θα αφαιρέσω από τη συμπεριφο¬ 
ρά μου προς τους εχθρούς μας. 

Είμαι βαθιά πεισμένος, πολίτες, για τη βαθύτητα του 
πολιτικού σας αισθητηρίου, το οποίο δεν θα σας αφήσει 
να οδηγηθείτε στην αγανάκτηση ή στιγμιαία στην οργή 
— και να παίξετε έτσι το παιχνίδι του κοινού μας εχθρού, 
της ρωσικής κυβέρνησης, την οποία μισείτε τόσο όσο κι ε¬ 
γώ. Επίσης, θεωρώ ψεύτικες τις φήμες σύμφωνα με τις ο¬ 
ποίες στις γνώμες που εκφέρατε πρόσφατα για μένα δια- 
κρίνεται περισσότερη βίαιη αγανάκτηση παρά ορθοφρο- 
σύνη, η οποία μετριάζει, σε κάθε σοβαρό πολιτικό άνδρα, 
τις εξάψεις της προσωπικής δυσαρέσκειας. 

Χωρίζοντας τη θέση μου από σας, πολίτες, μετά μια 
τελευταία εξήγηση, σας απλώνω το χέρι ως φίλος και 
τολμώ να ελπίζω πως δεν θα πάψω ποτέ να είμαι τέ¬ 
τοιος. Κι αυτό ακόμη περισσότερο, επειδή νομίζω ότι δεν 
θα υπάρξουν στο εξής συγκρούσεις μεταξύ μας στο επίπε¬ 
δο της δράσης, καθώς πιστεύω απόλυτα ότι δεν θα δρά¬ 
σετε καθόλου πια στην πράξη υπέρ της ρωσικής επανά¬ 
στασης. 


Σεπτέμβρης, 1870 

ι. Από όσα προηγήθηκαν έχει γίνει ήδη φανερή η ιεραρχι¬ 
κή δομή της Εταιρείας όπως την αντιλαμβάνεται ο Νετσάγιεφ. 
Τα ανώτερα κλιμάκια χρησιμοποιούν ακόμη και το ψέμα και 
την παραποίηση για να κινητοποιήσουν τα κατώτερα. Είναι ο 
«ιησουιτισμός» εναντίον του οποίου καταφέρεται παρακάτω ο 
Μπακούνιν. Το ερώτημα είναι: Πώς μπορεί μια ιεραρχική δο¬ 
μή να καταστρέψει ένα ιεραρχικό σύστημα, δίχως να εγκαθι- 
δρύσει και πάλι σχέσεις ιεραρχίας; 

2. Στις έξι αυτές υποπαραγράφους της 12 περιγράφεται η 
αναγκαιότητα της «διείσδυσης» σ’ έναν επικοινωνιακό χώρο 
που κρύβει δύο κινδύνους: αφενός την αντιφατική ή ψευδή πλη¬ 
ροφόρηση και αφετέρου την αναπόφευκτη γένεση ερωτημάτων 
και φημών για τον ίδιο τον «παρείσακτο». 

3- Η πλήρης αυτή αποποίηση του εαυτού έχει ως πρότυ¬ 
πό της τον φανατικό της θρησκείας, πρότυπο γνωστό από αιώ¬ 
νες στον δυτικό κόσμο. Ορθά χαρακτηρίζει ο Μπακούνιν τον 
Νετσάγιεφ «καλόγερο της επανάστασης» που έχει ως πρότυ¬ 
πο «κάποιον Σαβοναρόλα». 

4· Ολοφάνερος ο μανιχαϊσμός του Νετσάγιεφ. Αυτό που έ¬ 
χει απέναντι του και που πρέπει να καταστρέψει ο «επανα¬ 
στάτης» είναι ένας συμπαγής, ομοιόμορφος και εντελώς αρμο¬ 
νικός όγκος. Η εξίσωση εξουσία-κουλτούρα-ηθική αρνείται την 
ιστορική εξέλιξη και τη σχετική αυτονομία των οπωσδήποτε 
αλληλεξαρτώμενων τομέων και στοιχείων της κοινωνικής ζω¬ 
ής, μ’ άλλα λόγια την τεράστια ποικιλία των συμβιωτικών-ε- 
πιβιωτικών-αντιδραστικών προς την άνωθεν επιβολή σχέσεων 
που ανέπτυξαν οι άνθρωποι υπό διαφορετικά καθεστώτα και 
κοινωνικές συνθήκες. 

5· Αλλο χαρακτηριστικό του φανατικού της θρησκείας. 
Κάτοχος ήδη της «αλήθειας», δεν θεωρητικολογεί και απέχει 
από την διαδικασία της γνώσης· αφιερώνεται αποκλειστικά 
στην πρακτική πολιτική δραστηριότητα. Αναγνωρίζεται εδώ η 
παμπάλαια διάκριση θεωρίας και πράξης. Η θεωρία θεωρείται 
αντενεργή, αναποτελεσματική, πασατέμπο. Αντίθετα, η πρά¬ 
ξη καθαγιάζεται ως αποτελεσματική, διαμορφωτική, ανατρε¬ 
πτική. Κάθε μορφή πράξης όμως καθοδηγείται από κάποια θε¬ 
ωρία* επίσης, μπορεί να γίνει αντικείμενο προσοικείωσης, εκ¬ 
μετάλλευσης, διαστρέβλωσης τόσο όσο και η δεύτερη ή να έχει 
αποτελέσματα απρόβλεπτα, καταστροφικά ή απλώς διαφορε¬ 
τικά από τον αρχικό σκοπό της. Από την άλλη πλευρά, κάθε 
θεωρία έχει έμμεσες (μη μετρήσιμες εξαρχής) πρακτικές επι¬ 
πτώσεις. Ένα δεύτερο στοιχείο της παραγράφου αυτής, που α¬ 
πευθύνεται φανερά στους νέους, είναι η παρακίνηση να παραι¬ 
τηθούν από κάθε ενασχόληση με τις επιστήμες κτλ. εν ονόμα- 
τι του «ιερού» σκοπού της επανάστασης, με πλήρη αδιαφορία 
προς το «πεζό», αν και ουσιώδες πρόβλημα της επιβίωσης του 
καθενός. Αφού η «καριέρα» εξοβελίζεται, αυτό που μένει για 
να λύσει το βιωτικό πρόβλημα είναι οι «περιστασιακές» δου¬ 
λειές, οι «εισφορές» των άλλων και οι παράνομες δραστηριό¬ 
τητες. Αντίθετα, στην Επιστολή του ο Μπακούνιν ρωτά με α¬ 
γωνία: «Πώς θα ζήσω την οικογένειά μου αν είμαι αφοσιωμέ- 
νος αποκλειστικά στην επαναστατική υπόθεση;». 

6. Αν ο επαναστάτης περιφρονεί την κοινή γνώμη, πώς 
μπορεί να «μελετήσει» τον λαό όπως υπογραμμίζεται στην α¬ 
μέσως προηγούμενη παράγραφο; 

7· Η παντελής απόρριψη της ηθικής παραγνωρίζει τη σχετι¬ 
κή λειτουργικότητα των ηθικών αξιών μέσα στην κοινωνική ζω¬ 
ή (π.χ. οι άνθρωποι μπορούν να αναπτύξουν αλληλεγγύη ακόμα 
και υπό συνθήκες έσχατης κοινωνικής καταπίεσης" επίσης, σε έ¬ 
να σύστημα που στηρίζεται στην ανεντιμότητα μπορεί να υπάρ¬ 
χουν, σε επίπεδο ατόμων ή ομάδων, σχέσεις εντιμότητας κτλ.). 

8. Μ’ άλλα λόγια, ο σκοπός αγιάζει τα μέσα (μακιαβελι- 

°μός)· 

9- Η κατάπνιξη των αισθημάτων «της φιλίας, της αγάπης, 
της τιμής κτλ.» μπορεί προφανώς να θέσει εν κινδύνω και την 
ίδια την Εταιρεία, αφού κι αυτή μεταμορφώνεται έτσι σε πεδίο 
μάχης «όλων εναντίον όλων». 

ΙΟ. Αν μη τι άλλο, ο ίδιος ο Νετσάγιεφ αποτέλεσε ζωντα¬ 
νό παράδειγμα των αρχών αυτών. 

11. Ο «ψυχρός υπολογισμός», πέρα από τα συναισθηματι¬ 
κά «προσχήματα», είναι βασικό στοιχείο της εμπνευσμένης α¬ 
πό τον εκμηχανισμό (θετικιστικής-μηχανιστικής) κοσμοαντί¬ 
ληψης: το μόνο πράγμα που μετράει είναι η απόδοση, η απο- 
τελεσματικότητα εμπόδιο σ’ αυτές είναι το συναίσθημα (κάθε 
συναίσθημα). Είναι γνωστό όμως ότι το συναίσθημα μπορεί 
τόσο να αναστείλει όσο και να επισπεύσει μια πράξη. Οπωσ¬ 
δήποτε, ο παραπάνω χονδροειδής διαχωρισμός έχει αποκλει¬ 
στικά αξία «συνθήματος», που στοχεύει στην εγρήγορση, στην 
κινητοποίηση και στην αποφασιστικότητα των υποψήφιων ε¬ 
παναστατών. 

12. Να λοιπόν που η φιλία και η αλληλεγγύη υπάρχουν 
και ξαναβγαίνουν στο φως αναβαπτισμένες! 

Ι3· Η «λογιστική» αυτή αποτίμηση και χρήση των αν¬ 
θρώπων, η «εργαλειοποίησή» τους είναι ένα ακόμα βασικό 
στοιχείο της «μηχανιστικής» κοσμοαντίληψης. Φανερή και 
πάλι η λατρεία της ιεραρχίας και ο μακιαβελισμός του Νετσά- 
γΐεφ ' 

14 - Ο επαναστάτης διεισδύει στον κόσμο «του κράτους, 
των τάξεων και της κουλτούρας» με σκοπό να τον καταστρέ- 
ψει. Τι μένει τότε; Η εκτός χώρου και χρόνου Μονάδα, το α¬ 
ταξικό ιερό σύμβολο, ο «λαός». Στο βωμό του θυσιάζεται, μέ¬ 
σα σε μια έκρηξη εγωισμού, ο επαναστάτης. 

Ι5· Ο ίδιος ο Νετσάγιεφ έδειξε ιδιαίτερες ικανότητες στον 
τομέα αυτό. Όντας φυλακισμένος για δέκα χρόνια, ώς το θά- 

νατό του (1872-1882) κατάφερε να πάρει με το μέρος του και 
να μυήσει στη διδασκαλία του αρκετούς από τους φυλακές του! 

16. Η άποψη αυτή δεν είναι καθόλου αυταπόδεικτη. Ίσα 
ίσα, η ιστορία βρίθει από αντίθετα παραδείγματα: πολλοί φό¬ 
νοι υψηλά ιστάμενων οδήγησαν όχι στην «αναπόφευκτη» εξέ¬ 
γερση του λαού αλλά στην ενδυνάμωση του συστήματος εξου¬ 
σίας. 

17· Ο στόχος αυτός δεν φαντάζει και πολύ ρεαλιστικός. Α¬ 
ντίθετα, ο Νετσάγιεφ φάνηκε ικανότατος στο να «μπλέκει», 
να «μπερδεύει» και να εκμεταλλεύεται ανθρώπους που ήταν 
ομοϊδεάτες του ή είχαν κοντινές ιδέες μ’ αυτόν. Βλέπε όσα λέ¬ 
ει ο Μπακούνιν στην Επιστολή του για την προσφιλή μέθοδο 
του Νετσάγιεφ: τον φενακισμό. 

ι8. Και άλλος ανεδαφικός στόχος. Η δυνατότητα της εκ 
των ένδον υπονόμευσης οποιουδήποτε συστήματος εξουσίας 
είναι αντιστρόφως ανάλογη του μεγέθους του συστήματος αυ- 

19· Και πάλι η περιφρόνηση προς τη θεωρία. Αυτή τη φο¬ 
ρά στόχος είναι όμως και οι «συνωμότες» και οι «επαναστά¬ 
τες», δηλαδή ακόμη και οι ομοϊδεάτες του Νετσάγιεφ όπως ο 
Μπακούνιν. Βλ. και τα δύο κείμενα του Νετσάγιεφ που παρα¬ 
τίθενται στις σελίδες 85-86. 

20. Αδίκως κατηγορήθηκε ο Νετσάγιεφ ως «μηδενιστής 
τρομοκράτης», αφού δεν θέλει να καταστρέψει για χάρη της 
καταστροφής αλλά για χάρη της χειραφέτησης του λαού. Πρό¬ 
κειται για το μεσσιανικό όραμα του ριζικού μετασχηματισμού 
της κοινωνίας, που προτείνεται από τον σοσιαλισμό, τον κομ¬ 
μουνισμό και τον αναρχισμό. Ωστόσο, για την Κατήχηση του 
επαναστάτη ο λαός είναι άμορφη μάζα, αγέλη, που πρέπει να 
εξαναγκαστεί από τον επαναστάτη να δει το συμφέρον της και 
να εξεγερθεί. Η θεοποίηση του λαού συμπορεύεται με την πλή¬ 
ρη απαξίωσή του. Ένας τέτοιος επαναστάτης θα μπορούσε μή¬ 
πως να θεωρηθεί σε τελική ανάλυση απλός «εγωιστής» όπως 

εκείνος για τον οποίο μίλησε ο Μαξ Στίρνερ; Σε καμιά περί¬ 
πτωση. Για τον Στίρνερ υπάρχει μόνον το «εγώ», ο «εαυτός». 
Η θεωρία του είναι θεωρία επιβίωσης και ανάδειξης του καθα¬ 
ρού «εγώ», που βρίσκεται σε μόνιμη εμπόλεμη κατάσταση με 
τα άλλα «εγώ». Στην Επιστολή του ο Μπακούνιν εκφράζει 
διαφορετική άποψη για του λαό και την επανάσταση. 

21. Στην Επιστολή του ο Μπακούνιν πιστεύει, αντίθετα, 
πως μια τέτοια οργάνωση θέλει απλώς να επιβάλει μια νέα ε¬ 
ξουσία στο λαό. 

22. Οι ληστές ασκούσαν πάντα μεγάλη γοητεία στους ε¬ 
παναστάτες, όπως π.χ. στον Μπακούνιν. Μολαταύτα, μόνον 
ορισμένες περιπτώσεις “κοινωνικής” ληστείας στόχευαν ρητά 
στην κοινωνική επανάσταση. Οι περισσότερες συμμορίες αρ- 
κούνταν στην περιθωριακή (αν και γεμάτη από αμφισβητήσεις 
και κινδύνους) επιβίωση. Ο Μπακούνιν πάντως διατηρούσε 
κάποιες επιφυλάξεις ως προς την αξία των ληστών, καθώς ή¬ 
ταν γνώστης της ιδιοσυστασίας τους (βλ. παρακάτω στην Επι¬ 
στολή). 

23· Οι αγκύλες με αποσιωπητικά στο κείμενο δηλώνουν 
πως στα αντίστοιχα σημεία το πρωτότυπο έχει χάσμα ή είναι 
δυσανάγνωστο. 

24· Το πολυσέλιδο Κάλεσμα στους ρώσους αξιωματικούς 
γράφτηκε στη Γενεύη τον Ιανουάριο του 1870. Επίσης, σε 
προκηρύξεις που γράφτηκαν από του Ογκάρεφ και τον Νετσά- 
γιεφ την ίδια εποχή στη «Μεγαλόψυχη ρώσικη αριστοκρατία», 
στους «Ρώσους φοιτητές», στη «Ρωσική μικροαστική τάξη», 
στο «Σώμα των ρώσωυ εμπόρων», στον «Κλήρο της υπαί¬ 
θρου» και στις «Γυναίκες» εκ μέρους της «Επαναστατικής έ¬ 
νωσης» γίνεται λόγος για έναν ξεσηκωμό που θα γινόταν στις 
«αρχές του 1870» ή στις «19 Φεβρουάριου 1870». 

25. Δεκεμβριστές ονομάστηκαν τα μέλη μιας συνωμοτικής 
ομάδας που οργανώθηκε στην Αγία Πετρούπολη και είχε ως 
σκοπό να ανατρέψει του τσάρο Νικόλαο Α' και να βάλει στη 

θέση του του αδελφό του, μεγάλο δούκα Κωνσταντίνο. Η προ¬ 
σπάθεια των συνωμοτών να ξεσηκώσουν του στρατό ματαιώ¬ 
θηκε δυναμικά τον Δεκέμβριο του 1825. 

26. Μιχαήλ Πετρατσέφσκι (ΐ821-1866), ρώσος ευγενής. 
Σπούδασε νομικά στην Αγία Πετρούπολη και χάρη στην αίγλη 
του και τη μεγάλη βιβλιοθήκη σοσιαλιστικών έργων που διέ¬ 
θετε κατάφερε να συγκεντρώσει γύρω του από το 1844 και ε¬ 
ξής έναν κύκλο ατόμων που ονομάστηκαν «πετρατσεβιστές». 
Εξορίστηκε το 1 849 · 

27· Φιουτόρ Αβοφ (1823-1885), ρώσος στρατιωτικός και 
χημικός. Πετρατσεβιστής που μετά την εξορία του στη Σιβη¬ 
ρία έγινε γραμματέας της Τεχνικής Εταιρείας της Ρωσίας. 

28. Φέλιξ Τολ (1823-1867), ρώσος συγγραφέας και παι¬ 
δαγωγός. Συναναστρεφόταν τους πετρατσεβιστές και δήλωνε 
πως ήταν φουριεριστής. 

29· Αλεξάυτρ Χέρτσευ (1812-1870), ρώσος δημοκράτης, 
εμιγκρές από το 1847. ιδρυτής του ελεύθερου ρωσικού τύπου 
στο εξωτερικό. Άσκησε αποφασιστική επίδραση στη ρωσική 
νεολαία μέσω της εφημερίδας του Κο/οΜο/[Καμπάνα] (ΐ8 57 - 
ι86θ). Υπήρξε στενός φίλος και συνεργάτης του Μπακούυιυ. 

30. Αντρέι Ποτέμπνια (1838-1863), ρώσος επαναστάτης. 
Πήρε μέρος στην πολωνική εξέγερση του 1863 και σκοτώθηκε 
στη μάχη. 

31.0 ρώσος Νικολάι Ούτιν (1845-1883)» γιος βαθύπλου¬ 
του επιχειρηματία, έγινε εμιγκρές από το 1863. Υπήρξε ένας 
από τους ιδρυτές του ρωσικού τομέα της Διεθνούς στη Γευεύη, 
ενεργό μέλος της οργάνωσης Ζετη^α I και συντάκτης στις 
εφημερίδες Νατοάηβ ΰιΐο και Ε^αΙίΙβ . Ήταν εχθρός του Μπα- 
κούνιν και φίλος του Μαρξ. 

32. Νικολάι Ογκάρεφ (1813-1877)» περίφημος ρώσος επα¬ 
ναστάτης δημοκράτης, ποιητής, εκδότης και υλιστής φιλόσο¬ 
φος. Φίλος και σύντροφος του Αλεξάντρ Χέρτσεν και του Μι¬ 
χαήλ Μπακούνιν. Από το 1856 έζησε ως πολιτικός εξόριστος 

κυρίως στη Γενεύη και το Λονδίνο. Με τον Χερτσεν ίδρυσε τον 
ελεύθερο ρωσικό τύπο στο εξωτερικό και υπήρξε ένας από τους 
κυριότερους συντάκτες των εντύπων Κο/οΜοΙ [1857-1867] 
Ρο{/ατηα/α Ζνβ^άα [ 1 855 - 1 862] Ούίαε νΐα (1862-1864) και Ροά 
ΐϋά [1859-1862]. 

33- Κοίο/ίοί[Καμπάνα], εφημερίδα του ελεύθερου ρωσικού 
τύπου, υπό τη διεύθυνση του Α. Χερτσεν και του Ν. Ογκάρεφ. 
Εκδιδόταν για δέκα χρόνια (1857-1867), αρχικά στο Λονδίνο 
και από το 1865 στη Γ ενεύη. Ο Νετσάγιεφ προώθησε την έκ¬ 
δοση έξι εβδομαδιαίων τευχών από τις 2 Απριλίου ώς τις 9 
Μαΐου 1870. 

34· Από τη φράση αυτή του Μπακούνιν αποδεικνύεται ο¬ 
λοκάθαρα ότι η Κατήχηση του Επαναστάτη ήταν έργο του 
Νετσάγιεφ και όχι δικό του. Ο αδηΜ είναι βουνίσιος κάτοικος 
του Καυκάσου που τον έχουν διώξει από τη φυλή του και έχει 
πάρει όρκο για αιματηρή εκδίκηση. Κατ’ επέκταση, η λέξη ση¬ 
μαίνει τον αγωνιστή που αντλεί θάρρος από την απόγνωση. 

35- Φρανσουά-Νοέλ Μπαμπέφ, ο επονομαζόμενος Γράκ- 
χος (1760-1797), γάλλος θεωρητικός και επαναστάτης. Οι κο¬ 
μουνιστικές θεωρίες του απέβλεπαν στη δημιουργία μιας «Δη¬ 
μοκρατίας των ίσων». Εξέδωσε την εφημερίδα Λαϊκό δικαστή¬ 
ριο. Προσχωρώντας στις απόψεις του Ροβεσπιέρου (1 795 ) 
προσπάθησε ανεπιτυχώς να ανατρέψει το Διευθυντήριο. 

36. Ζαν-Πωλ Μαρά (1743“ 1 793), ριζοσπάστης γάλλος 
πολιτικός. Το 1789 εξέδωσε την εφημερίδα Ο φίλος του λαού, 
με την οποία υποστήριζε τις πιο ριζοσπαστικές θέσεις. Υπήρξε 
ένας από τους ηγέτες της επιτροπής της Κομμούνας (1792) και 
βουλευτής στη Συμβατική Συνέλευση με τους Ορεινούς. Εκλέ¬ 
χτηκε πρόεδρος της Λέσχης των Ιακωβίνων και πολέμησε ά¬ 
γρια τους Γιρονδίνους, επιφέροντας την πτώση τους το 1793 · 

37- Τζιρόλαμο Σαβοναρόλα (1452-1498), ιταλός θεολό¬ 
γος, μέλος του τάγματος των δομινικανών. Αυστηρός και α¬ 
διάλλακτος, κήρυττε τη μετάνοια και την ταπεινή ζωή. Υπο- 



104 


ΣΗΜΕΙΩΣΕΙΣ 


στήριζε τη μεταρρύθμιση του φλωρεντινού καθεστώτος προς 
δημοκρατικές και φιλελεύθερες κατευθύνσεις. Αόγω της σύ¬ 
γκρουσής του με τον Πάπα και τους φλωρεντινούς ευγενείς συ- 
νελήφθη και καταδικάστηκε σε θάνατο στην πυρά. 

38. Αέξη δυσανάγνωστη. 

39· Πρόκειται για την «Αδελφότητα» ή τη «Μυστική συμ- 
μαχία», που ιδρύθηκε το 1868. Από το 1864 ο Μπακούνιν ορ¬ 
γάνωνε μυστικές εταιρείες, των οποίων τα προγράμματα, τα 
καταστατικά και οι στόχοι μετέφραζαν μάλλον την εξέλιξη 
των ιδεών του παρά τη δραστηριότητα μιας οργάνωσης. 

40. Απ’ αυτές τις επιστολές του Μπακούνιν σώζεται μόνο 

μία. 

41. Οι απόψεις αυτές του Μπακούνιν επαληθεύτηκαν ε¬ 
ντυπωσιακά από την ιστορία (και την πρόσφατη). 

42. Καθώς ο Μπακούνιν δεν κατατρυχόταν από το φάσμα 
μιας «δικτατορίας του προλεταριάτου στις εκβιομηχανισμένες 
χώρες της Δύσης», φάνηκε πιο διορατικός από τον Μαρξ ως 
προς τον τόπο έκρηξης της επανάστασης. 

43- Πρόκειται για εξεγέρσεις του 17ου και ΐ8ου αιώνα με 
τις οποίες συνδέθηκαν τα ονόματα των ψεύτικων Ντμίτρι. Αυ¬ 
τοί ονομάστηκαν έτσι επειδή ισχυρίζονταν ότι ήταν γιοι του 
τσάρου Ιβάν Βασίλιεβιτς. 

44· Ο Μπακούνιν θαύμαζε τον ρώσο λαϊκό ήρωα του 16ου 
αιώνα Στένκα Ράζιν. Απλός κοζάκος του Δούναβη, κυνηγήθη¬ 
κε από τη μοσχοβίτικη εξουσία και γι’ αυτό κατέβηκε το 1 66 γ 
τον ποταμό Βόλγα επικεφαλής μιας συμμορίας ληστών. Πλού¬ 
σιος από λεηλασίες στην Κασπία και στην Περσία, επέστρεψε 
το 1670 στον Βόλγα κηρύσσοντας πόλεμο μέχρι θανάτου 
στους ευγενείς, στους γραφειοκράτες, στον κλήρο και χαρίζο¬ 
ντας ελευθερία και πλήρη κατοχή της γης στους αγρότες (πρό¬ 
κειται για την ελεύθερη κοινότητα των αγροτών). Ο Ράζιν 
αιχμαλωτίστηκε και αποκεφαλίστηκε στη Μόσχα το 1671 · 



ΣΗΜΕΙΩΣΕΙΣ 


105 


45· Γεμελιάν Πουγκάτσεφ (περί το 1742 - 1775 )» ρώσος 
κοζάκος που ηγήθηκε μιας στρατιάς 25-000 ανδρών για να α¬ 
πελευθερώσει τους ρώσους δουλοπάροικους την εποχή της Αι¬ 
κατερίνης Β' (1773)· Η εξέγερση του τελείωσε με την αιχμα¬ 
λωσία και τον αποκεφαλισμό του. 

46. Βΐ&αηγ. Μέλη ορθόδοξης χριστιανικής αίρεσης που 
σχηματίστηκε το δεύτερο μισό του 18ου αιώνα. Πίστευαν ότι 
στον κόσμο αυτό κυβερνά ο Αντίχριστος (ιδίως με το πρόσωπο 
των ρώσων τσάρων). Γι’ αυτό θεωρούσαν του νόμους, τους φό¬ 
ρους, τη στρατιωτική υπηρεσία και τα διαβατήρια απαράδεκτα 
για αληθινούς πιστούς. Για να ξεφύγουν από τις κυρώσεις κα¬ 
τέφευγαν σε απομονωμένες περιοχές της Ρωσίας. 

47· Σύνθετη λέξη, νεολογισμός του Μπακούνιν. Το πρώ¬ 
το συνθετικό (κνούτο) ήταν μαστίγιο από δερμάτινες λωρίδες 
που κατέληγαν σε μεταλλικά σφαιρίδια (όργανο βασανισμού 
στην τσαρική Ρωσία). Ένα έργο του Μπακούνιν τιτλοφορείται 
Η Κνουτο-γερμανιχή αυτοκρατορία χαι η κοινωνική επανά¬ 
σταση. 

48. Γκέρμαν Λοπάτιν (1845-1918). ρώσος ευπατρίδης. Α¬ 
πό τον καιρό που ήταν φοιτητής στην Αγία Πετρούπολη ανα- 
μίχθηκε ενεργά στην υπόθεση της εξέγερσης του ρωσικού λα¬ 
ού και ιδίως των χωρικών. Από το 1870 ώς το 19Ο5 η ζωή του 
πέρασε με συλλήψεις, εκτοπισμούς, δραπετεύσεις και φυλακί¬ 
σεις. Ο Λοπάτιν ήταν εκείνος που απομυθοποίησε τον Νετσά- 
γιεφ, καθώς έμαθε και αποκάλυψε στον Μπακούνιν την ενοχή 
του για της δολοφονία του Ιβάνοφ και για τα ψέματά του για 
την ύπαρξη μιας κεντρικής επιτροπής στη Ρωσία 

49· Αντίθετα από την Κατήχηση, ο Μπακούνιν αναγνω¬ 
ρίζει την αξία και την αναγκαιότητα της ηθικής, αν και δεν την 
εξειδικεύει εδώ. 

50. Νατοάηοβ ΌεΙο [Η υπόθεση του λαου\, έντυπο που εκ- 
διδόταν στη Γενεύη. Το πρώτο τεύχος, του οποίου συντάκτες 
ήταν ο Μπακούνιν και ο Ζουκόφσκι, κυκλοφόρησε τον Σεπτέμ- 

βριο του 1868. Το «πρόγραμμα», στο οποίο αναφερεται εδώ ο 
Μπακούνιν, γράφτηκε από τον Ζουκόφσκι. 

5ΐ. Στο «Πρόγραμμα και αντικείμενο της επαναστατικής 
οργάνωσης των διεθνών αδελφών» που έγραψε ο Μπακούνιν 
το 1868 διαβάζουμε: «Είμαστε οι φυσικοί εχθροί εκείνων των 
επαναστατών — μελλοντικών δικτατόρων, ρυθμιστών και κη¬ 
δεμόνων της επανάστασης— οι οποίοι, πριν ακόμη καταστρα¬ 
φούν τα σημερινά μοναρχικά, αριστοκρατικά και αστικά κρά¬ 
τη, ονειρεύονται τη δημιουργία καινούργιων επαναστατικών 
κρατών, εξίσου συγκεντρωτικών και δεσποτικών με τα προη¬ 
γούμενα...» 

52. Εδώ ο Μπακούνιν χρησιμοποιεί τη λέξη «αναρχία» με 
την έννοια της αταξίας στη διάρκεια της επανάστασης, μιας 
«σωτήριας αταξίας». 

53· Καλό είναι να συγκριθούν τα κατωτέρω με τα αντί¬ 
στοιχα οργανωτικά άρθρα της Κατήχησης. 

54· Ορισμένοι είπαν ότι οι απόψεις του Μπακούνιν στο ση¬ 
μείο αυτό συγγενεύουν πάρα πολύ με εκείνες του Νετσάγιεφ. 
Η διαφορά όμως είναι ότι ο Μπακούνιν αποκλείει την εξαπά¬ 
τηση στο εσωτερικό της εταιρείας. Τη θεωρεί χρήσιμο μέσο 
μόνο στον αγώνα με αντίπαλες «εταιρείες». 

55· Ιγνάτιος Λογιόλα (1491*1566), ισπανός ιδρυτής του 
μοναχικού τάγματος των Ιησουιτών. Σκληρότατος υπερασπι¬ 
στής του καθολικισμού με κάθε μέσο. Ο ιησουιτισμός έφτασε να 
σημαίνει την υποκριτική συμπεριφορά και ο Ιησουίτης τον δό¬ 
λιο, υποκριτή άνθρωπο. Ο Ιησουίτης είναι, όπως και ο μακια- 
βελιστής, εκπρόσωπος της αρχής «ο σκοπός αγιάζει τα μέσα». 

56. Νικολό Μακιαβέλι (1469-1527)» ιταλός πολιτικός, ι¬ 
στορικός και συγγραφέας. Κύριο έργο του ο Ηγεμόνας. Ειση¬ 
γητής της διδασκαλίας του μακιαβελισμού, σύμφωνα με την ο¬ 
ποία ο στόχος του ηγεμόνα δεν πρέπει να είναι η τήρηση των 
ηθικών αρχών αλλά η ευημερία της χώρας του, την οποία θα 
πρέπει να επιδιώκει υιοθετώντας οποιοδήποτε μέτρο ή μέσο. 

0 μακιαβελισμός είναι η τέχνη να κυβερνάς αποτελεσματικά 
δίχως ηθικό προβληματισμό σχετικά με τα μέσα που χρησιμο¬ 
ποιείς (ο σκοπός αγιάζει τα μέσα). Κατ’ επέκταση, η λέξη έ¬ 
φτασε να σημαίνει τη χρήση του δόλου και της κακοπιστίας 
για την επίτευξη κάποιων σκοπών. 

57 - Ο ρώσος Νικολάι Ζουκόφσκι (1833-1895)5 πήρε μέρος 
στο ρωσικό επαναστατικό κίνημα πριν από την πολωνική εξέ¬ 
γερση. Το 1862 κατέφυγε στο Λονδίνο όπου συνάντησε τους 
Χέρτσεν, Ογκάρεφ και Μπακούνιν. Στενός φίλος του τελευταί¬ 
ου, συνέταξε μαζί του το πρώτο τεύχος της Ναηάηοι ΌΐΙο. Το 
1870 έγινε γραμματέας του Τομέα της Διεθνούς συμμαχίας 
της σοσιαλιστικής δημοκρατίας στη Γενεύη. Το 1870 συμμε¬ 
τείχε στο επαναστατικό κίνημα που ξέσπασε στη Μασσαλία 
της Γαλλίας. Υπήρξε ενεργό μέλος της Διεθνούς, συντάκτης 
της 5οΜαήΙΐ και ένας από τους συντάκτες της Οομμηπϊ 
Ο 874 )· 

58. Ο Π. Μπαχμέτιεβ, ρώσος αριστοκράτης, κληροδότησε 
το 1858 ένα κεφάλαιο 20.000 φράγκων στον Αλεξάντρ Χέρ¬ 
τσεν για τις ανάγκες του επαναστατικού κινήματος. Τον Μά¬ 
ιο του 1869 ο Ογκάρεφ πήρε από του Χέρτσεν το μισό κεφά¬ 
λαιο (10.000 φράγκα) και το έδωσε στον Νετσάγιεφ. Το άλ¬ 
λο μισό διατήρησε ανέπαφο ώς το θάνατό του ο Χέρτσεν (21 
Ιανουάριου ι 8 γθ). 

59- Πρόκειται για τον Χένρυ Σάδερλαντ (1851- ;), μαθη¬ 
τή του Ογκάρεφ. 

60. Υποκοριστικό της Ναταλία Χέρτσεν (1844-1936)* 
πρωτότοκης κόρης του Αλεξάντρ Χέρτσεν και της Ναταλία 
Ζαχάριυα. 

6ΐ. Ναταλία Αλεξέεβνα Τούσκοβα Ογκάρεβα (1829- 
1913)* σύζυγος του Ογκάρεφ. Το 1856 έφυγε μαζί του για το 
Λονδίνο και το 1857 σύναψε ερωτική σχέση με τον Αλεξάντρ 
Χέρτσεν που μόλις είχε χάσει τη γυναίκα του. 

62. Σταυισλάβ Τσορτσέφσκι, πολωνός εμιγκρές από το 

1845 στο Λονδίνο. Όταν πήγε εκεί ο Χέρτσεν, έγινε συνεργά¬ 
της του στην έκδοση και τη διανομή της ΚοίοΜοΙ. Το 1865 α¬ 
κολούθησε τον Χερτσεν στη Γενεύη. Υπήρξε στενός φίλος του 
Χέρτσεν, του Ογκάρεφ και του Μπακούνιν. 

63. Σέμεν Σερεμπρένικοφ, ρώσος φοιτητής της Πολυτε¬ 
χνικής Σχολής της Αγίας Πετρούπολης. Το 1868-1869 διατη¬ 
ρούσε επαφή με τον Νετσάγιεφ. Το 1869 έφυγε στην Αμερική 
αλλά τον ίδιο χρόνο επέστρεψε και εγκαταστάθηκε στη Ζυρί¬ 
χη, προσπαθώντας να τελειώσει τις σπουδές του. Τον παρέ¬ 
δωσαν στις ρωσικές αρχές το 1 874 - (Δεν πρέπει να συγχέεται 
με τον φίλο τού Νετσάγιεφ Βλαντιμίρ Σερεμπρένικοφ. Βλ. ση¬ 
μείωση 71 )· 

64. Πρόκειται για άρθρο του Νετσάγιεφ που δημοσιεύτη¬ 
κε στο Ιλ Ρηχή* της 5ης Φεβρουάριου 1870. 

65. Ιβάν Πρυζόφ (1827-1885), ρώσος συγγραφέας. Δεν εί¬ 
ναι γνωστό για ποιες μομφές του μιλάει εδώ ο Μπακούνιν. 

66. Βλαντιμίρ Οζεροφ, ρώσος πρώην αξιωματικός των 
λογχοφόρων. Το 1863 πήρε μέρος στην εξέγερση της Πολωνίας. 
Εμιγκρές από το 1866. Στενός φίλος του Μπακούνιν, πήγε 
μαζί του στη Λυών, όπου έλαβε μέρος στην εξέγερση του Σε¬ 
πτεμβρίου 1870. 

67. Γράμμα του Λοπάτιν στον Μπακούνιν (26 Μαΐου 
1870). 

68. Έτσι ονόμαζαν μια απομονωμένη έπαυλη στο δρόμο 
για τη Λωζάνη η οικογένεια Χέρτσεν, ο Μπακούνιν και ο Νε¬ 
τσάγιεφ. 

69. Το 1869, ενώ ο Μπακούνιν αντιμετώπιζε σοβαρά οι¬ 
κονομικά προβλήματα, ο ρώσος σπουδαστής Νικολάι Λιου- 
μπάβιν μεσολάβησε για να του αναθέσει ο ρώσος εκδότης Πο- 
λιάκοφ τη μετάφραση του Κεφαλαίου (1867) του Μαρξ. Ο 
Μπακούνιν ανέλαβε τη δουλειά παίρνοντας μια προκαταβολή 
300 ρουβλίων. Φαίνεται όμως πως ο Νετσάγιεφ (θαυμαστής 
κατά τα άλλα του Κομμουνιστικού Μανιφέστου ) τον έπεισε να 

την παρατήσει για να αφιερωθεί αποκλειστικά στην επανα¬ 
στατική υπόθεση. Ο Νετσάγιεφ έστειλε ένα απειλητικό γράμ¬ 
μα στον Λιουμπάβιν (με ζωγραφισμένα στο επιστολόχαρτο 
ένα στιλέτο, ένα τσεκούρι και ένα πιστόλι), ζητώντας του να α¬ 
παλλάξει τον Μπακούνιν από κάθε υποχρέωση προς τον εκδό¬ 
τη. (Ο Μάρξ παρουσίασε αυτή την ιστορία — που συνοδευόταν 
από περαιτέρω αλληλογραφία— στη Διεθνή για να κατηγορή¬ 
σει τον Μπακούνιν για απάτη και εκβιασμό ώστε να τον διώ¬ 
ξει απ’ αυτήν.) 

70. Νικολάι Ντάνιελσον, ρώσος οικονομολόγος. Συνελή- 
φθη το 1870 στη διάρκεια της υπόθεσης Νετσάγιεφ. 

71.0 Ρώσος Βλαντιμίρ Σερεμπρένικοφ, γιος αξιωματικού 
της χωροφυλακής, ήταν φοιτητής της ιατρικής και το 1868- 
1869 έλαβε μέρος στο κίνημα των φοιτητών στην Αγία Πε¬ 
τρούπολη. Συνελήφθη και φυλακίστηκε. Δραπέτευσε το 1870 
και κατέφυγε πρώτα στην Ελβετία και κατόπιν στο Λονδίνο. 
Υπήρξε αχώριστος φίλος και συνεργάτης του Νετσάγιεφ. 

72. Οί> 5 άηα (Κομμούνα). Περιοδικό που άρχισε να εκδίδει 
ο Νετσάγιεφ μαζί με τον Βλαντιμίρ Σερεμπρένικοφ στο Λονδί¬ 
νο τον Σεπτέμβρη του 187Ο, μετά την οριστική διακοπή των 
σχέσεών του με τον Μπακούνιν. Τα δύο μικρά κείμενα που 
παρατίθενται εδώ δείχνουν τη γνώμη του για τους πρεσβύτε- 
ρους αναρχικούς και ιδίως για τον Μπακούνιν, αν ληφθεί υπό¬ 
ψη ότι δεν απάντησε στην Επιστολή του τελευταίου. 

73· Ο Νετσάγιεφ εννοεί εδώ, κατά πρώτο λόγο, τον Χέρ- 
τσεν, τον Ογκάρεφ και τον Μπακούνιν. 

74- Οι ρώσοι Κατκόφ και Λεόντιεφ ξεκίνησαν με ιδέες πα¬ 
ρόμοιες μ’ εκείνες του Μπελίνσκι για να καταλήξουν εθνικι- 
στές και υπεραντιδραστικοί. 



Η ΤΡΙΤΗ ΕΚΔΟΣΗ ΤΟΪ ΒΙΒΛΙΟΥ 
ΜΕ ΤΑ ΚΕΙΜΕΝΑ: Η ΚΑΤΗΧΗΣΗ ΤΟΥ 
ΕΠΑΝΑΣΤΑΤΗ. ΤΟΥ Σ. ΝΕΤΣΑΓΙΕΦ. 
ΚΑΙ ΑΠΑΝΤΗΣΗ ΣΤΟΝ ΝΕΤΣΑΓΙΕΦ. 
ΤΟΥ Μ. ΜΠΑΚΟΥΝΙΝ, ΜΕΤΑΦΡΑΣΤΗ¬ 
ΚΕ ΑΠΟ ΤΟΝ ΖΗΣΗ ΣΑΡΙΚΑ. Η ΣΤΟΙ¬ 
ΧΕΙΟΘΕΣΙΑ. Η ΣΕΛΙΔΟΠΟΙΗΣΗ ΚΑΙ ΟΙ 
ΤΥΠΟΓΡΑΦΙΚΕΣ ΔΙΟΡΘΩΣΕΙΣ ΕΓΙΝΑΝ 
ΑΠΟ ΤΟΝ ΚΩΣΤΑ ΔΕΣΠΟΙΝΙΑΔΗ. ΤΑ 
ΦΙΛΜ ΚΑΙ ΤΟ ΜΟΝΤΑΖ ΑΠΟ ΤΗΝ ΤΖΑ- 
ΝΙΩ ΠΡΟΒΕΛΕΓΓΙΟΥ. ΤΥΠΩΘΗΚΕ ΑΠΟ 
ΤΟΝ ΜΑΚΗ ΑΡΓΥΡΟΠΟΥΛΟ ΚΑΙ ΒΙ- 
ΒΛΙΟΔΕΤΗΘΗΚΕ ΑΠΟ ΤΟΥΣ θ. ΡΟΔΟ- 
ΠΟΥΛΟ ΚΑΙ Π. ΗΛΙΟΠΟΥΛΟ ΤΟΝ ΜΑΡΤ¬ 
Η ΤΟΥ 20ΐι. ΣΕ 800 ΑΝΤΙΤΥΠΑ ΓΙΑ 
ΛΟΓΑΡΙΑΣΜΟ ΤΩΝ ΕΚΔΟΣΕΩΝ 
ΠΑΝΟΠΤΙΚόΝ 


Αριθμό; έκδοσης 
4 Τ 

Πρώτη έκδοση 

Δεκέμβριος 2004 σε 1000 αντίτυπα 


Δεύτερη έκδοση 
Μάιος 2008 σε 500 αντίτυπα 



Στο βιβλίο αυτό παρουσιάζονται δυο απ’ τα 
σημαντικότερα ντοκουμέντα της ιστορίας του ε¬ 
παναστατικού κινήματος του 19ου αιώνα. 

Το πρώτο είναι η Κατήχηση του επαναστάτη 
του Σεργκέι Νετσάγιεφ (για πρώτη φορά ολόκλη¬ 
ρο στα ελληνικά), ένα κείμενο-θρύλος, που προ- 
κάλεσε εντονότατες συζητήσεις και διαμάχες μέ¬ 
σα στο επαναστατικό κίνημα, γραμμένο από έναν 
άνθρωπο με φανατικούς υποστηρικτές αλλά και 
σφοδρούς πολέμιους. 

Το δεύτερο είναι μια ιστορική Επιστολή-α- 
πάντηση του Μιχαήλ Μπακουνιν (εμβληματικής 
μορφής του αναρχικού κινήματος) στον Νετσά¬ 
γιεφ που σηματοδότησε την οριστική τους ρήξη 
μετά από μια περίοδο σύντομης αλλά στενής συ¬ 
νεργασίας και φιλίας. Στην Επιστολή του ο Μπα- 
κούνιν απαντά λεπτομερώς στον Νετσάγιεφ για 
την μεταξύ τους διαφωνία και επιπλέον εκθέτει α¬ 
ναλυτικά τις απόψεις του για το πώς πρέπει να κι¬ 
νηθούν οι επαναστάτες. 

Το βιβλίο κλείνει με δυο μικρά κείμενα-α- 
νταπαντήσεις, του Νετσάγιεφ. 

Τα κείμενα αυτά θέτουν, το καθένα με τον 
τρόπο του, το ζήτημα της οργάνωσης, της επανα¬ 
στατικής τακτικής, της ηθικής του επαναστάτη, 
της βίας και άλλα ζητήματα, τα οποία δεν απα¬ 
σχολούσαν μόνο τους αναρχικούς του 19ου αιώνα 
αλλά έχουν μια διαρκή επικαιρότητα. Ταυτόχρο¬ 
να, αποτελούν μια συναρπαστική απεικόνιση του 
κλίματος που επικρατούσε στους επαναστατικούς 
κύκλους της εποχής. 


Ι8ΒΝ: 960 - 87196 - 3-1 



